
PREDGOVOR 


Neka je beskrajna hvala našem plemenitom 
Gospodaru, koji nas je učinio pripadnicima ummeta 
Njegovog odabranog poslanika, Muhammeda, sallal- 
lahu alejhi ve sellem, najljepšeg uzora Ijudima! 

Neka je salavat i selam na njega, na njegovu 
čistu porodicu i časne ashabe, koji su bili najbolja 
generacija Ijudi i koji su, poput zvijezda na Nebu, 
postali najbolji vodiči generacijama koje dolaze. 


„Stoljeće sreće“ (Asr-i Se’adet) podrazumijeva 
vrijeme ili stoljeće ispunjeno srećom; stoljeće u 
kojem su ljudi bili najsretniji.To je stoljeće u kojem 
je živio posljednji Allahov Poslanik, sallallahu ale- 
jhi ve sellem, poslan kao „milost svjetovima“, sa 
Kur’anom Časnim i uputom jasnom. To je vrijeme u 
kojem su plemeniti ashabi prihvatili i nosili svjetlo 
islama u daleke krajeve, izgradivši civilizaciju i 
kulturu kakvoj nije bilo premca ni prije, a niti 
poslije njih. To je jedinstveno vrijeme u kojem su 
ashabi demonstrirali najljepši moral, najobuhvatniju 

milost, neprikosnovenu pravednost i najpotpuniju 
uljudnost. 

Izrazom „stoljeće sreće“ ponekad se aludira i na 
period upućenih i pravednih halifa (Hulefa-i rašidun), 
period u kojem su živjeli „tabi’ini", druga generacija, 
te „tebe’i tabi’ini“, treća generacija muslimana. Ove 
tri generacije su najbolje generacije muslimana, jer 
je plemeniti Pejgamber, sallallahu alejhi ve sellem, 
rekao: 

„Najbolji u mom ummetu su moji savremenici, 
potom generacija koja slijedi iza njih, a onda gener- 
acija iza lljih. ” (Buhari, Ashabu’n-Nebijj, 1) 

Prema tome, „stoljeće sreće“ je vrijeme u kojem 
su živjele sretne generacije i kao takvo ono predstavl- 
ja zlatni period islama. To je jedinstveno vrijeme koje 
će se uvijek spominjati sa čežnjom i divljenjem. 

Pojedini mufessiri (komentatori Kur’ana), pored 
navedenih značenja sure El-Asr, kazuju da se riječi 
Uzvišenog: „Тако mi vremena!“, odnose na vrijeme 
„stoljeća sreće“ (Asr-i Se’adet), jer je to vrijeme u 
kojem su razlučeni istina od laži i pravi put od zab- 
lude. 

Stoljeće sreće nije bilo ,,sretno“ zbog ovosv- 
jetskog blagostanja, materijalnog bogatstva, udob- 
nosti i uživanja. Naprotiv, to je bilo vrijeme u kojem 
se živjelo u teškim uslovima. To je bilo vrijeme 

o 





Predgovor 


ispunjeno žestokim iskušenjima i borbama, ali su 
ga blagodati islama, Kur’ana i Resulullaha, sallal- 
lahu alejhi ve sellem, učinile sretnim i svijetlim. 
Čovječanstvo, koje se gušilo u nepravdi, nasilju i 
raskalašenosti, pronašlo je istinu, a pravednost i lijep 
moral su došli do izražaja i prevladali svako zlo. U 
historiji čovječanstva to je bio period najveće revolu- 
cije, reforme i oporavka. Duhovne vrijednosti postale 
su dominirajuće, a niske strasti i ljudska požuda 
stavljene su u prirodnu funkciju. Duše, oslobođene 
zatočeništva u tmini neznanja i nemorala, uzdigle su 
se iz stanja beznađa, izgubljenosti i propasti u stanje 
nade, sigumosti i spasa na oba svijeta. 

Dakle, da bismo mogli spoznati beskrajne lje- 
pote islama i njegove tanahnosti, moramo srcem ući 
u „stoljeće sreće“ i upoznati ga. 

Poštovani čitatelju! 

Prilikom pisanja ovog djela koristili smo naše 
prethodno objavljene radove, kojima smo pridodali 
i nekoliko novih primjera s ciljem da rasvijetlimo 
period „stoljeća sreće“ i omogućimo njegovu bolju 
spoznaju. Naravno, u djelu smo naveli samo jedan 
mali dio od onoga što je zadivljujuće kod časnih asha- 
ba i prvih generacija muslimana u pogledu njihovog 
imana, ibadeta, dobročinstva i morala, a s ciljem da 
slika drugova Allahovog Poslanika, sallallahu alejhi 
ve sellem, bude živopisna. 

Ovom prilikom zahvaljujem Dr. Muratu Kaya’u 
zbog učešća u pripremi ovoga djela, uz dovu 
Uzvišenom Hakku da njegov hizmet primi kao „tra- 
jnu sadaku“. 

Osman Nuri Topbaš 
Decembar, 2009. 
Usldidar, Istanbul 









SRETNA ZAJEDNICA ASHABA 

U STOLJEĆU SREĆE 

„Allah je zadovoljan prvim muslimanima, 
muhadžirima i ensarijama i svima onima koji ih 
slijede dobra djela čineći, a i oni su zadovoljni Njime; 
za njihje Onpripremio džennetske bašče kroz koje će 
rijeke teći, i oni će vječno i zauvijek u njima boraviti. 
Toje veliki uspjeh. “ (Et-Tevbe, 100) 





ZAJEDNICA U STOLJEĆU SREĆE 


U periodu neznanja (džahilijjeta), čovječanstvo 
je bilo u potpunom mraku. Neznanje je postalo crno 
poput katrana, zabluda i raskalašenost dosegli su 
stanje bezumlja, smutnja i nepravda su zagospo- 
darili, a krvne osvete pustinju su pretvarale u more 
krvi. 


Pravo i pravda pripadali su samo jakima. Onaj 
ko postigne moć, postane nepravednik i silnik koji 
tlačislabe i nemoćne. Opisujući taj period, pjesnik 
Mehmed Akif kaže: 

Ako bi bez zuba ostao jedan insan 

Braća bi ga pojela odmah... 

To je zaista bilo teško i turobno vrijeme, u kojem 
je ljudski rod postao divlji i nepristupačan. Vrijeme u 
kojem su nejaki i slabi, boreći se za goli život, stenjali 
zbog nepravde i nasilja jakih i uglednih. 


o 

Vjerovanja u periodu neznanja ponižavala su 

ljudsko dostojanstvo 

U vremenu džahilijjeta bilo je iščezlo ispravno 
vjerovanje (sahih akida). Ljudi su vjerovali da Allah 
iz daljine spušta Svoju božansku moć na kamen, 
stijenu, vatru, drvo, kipove, brda...Iz tog razloga su 
ovim neživim stvarima pripisivali svetost, vjerujući 
da ih oni mogu približiti Allahu i pomoći im. Zato su 
ih veličali i štovali kao svoja božanstva. 

Neki ljudi su, opet, štovali i obožavali meleke, 
džinnove i šejtane, vjerujući da im oni mogu biti 
zagovomici kod Allaha i tako im pomoći. 

Bilo je i takvih mnogobožaca koji su se deklari- 
sali kao vjernici koji vjeruju u Allaha, govoreći za 
sebe: ,,Mi smo Ibrahimovi i Ismailovi potomci!“, ali 
su Allahu činili širk i pripisivali Mu saučesnike, čak 
i u stvarima koje bi napravili svojim rukama. Oni su 
već odavno bili napustili „akidu tevhida“ i odvojili se 
od Ibrahimove, alejhis-selam, čiste vjere. 

Jedna od prepoznatljivih karakteristika svih vrsta 
mnogobožaca (mušrika) jeste i poricanje Ahireta - 
vječnog života poslije ovosvjetske smrti. Vjerovali 
su da život postoji samo u ovom prolaznom i očima 
vidljivom svijetu. 

Vjerovjesnikov, sallallahu alejhi ve sellem, otac 
po mlijeku, Haris Es-Sadijj, došao mu je u posjetu 

© 

nakon što je dobio poslanstvo. Mušrici iz plemena 
Kurejš govorili su mu: 

- Da li si čuo, Harise, šta govori tvoj sin 
(Muhammed)? 

- Šta govori? - upitao je Haris. 

- On tvrdi da će Allah ljude proživjeti poslije nji- 
hove smrti! - rekli su. - Govori da je Allah pripremio 
Džennet kao počast onima koji Mu budu pokomi, a 
Džeheimem kao kaznu za one koji Mu se suprotstave 
i budu nepokomi. Ove tvrdnje kvare naš poredak i 
mši naše jedinstvo. 

Kada je došao kod Vjerovjesnika, sallallahu ale- 
jhi ve sellem, Haris je rekao: 

- Dijete moje, šta je to između tebe i tvog naro- 
da? Žale se na tebe. Govore za tebe da kazuješ kako 
će ljudi poslije smrti ići u Džennet ili u Džehennem. 

- Da,ja u to vjerujem i govorom potvrđujem, oče 
moj! Kada bih mogao da te uzmem za ruku i objasnim 
suštinu ovih riječi! - rekao mu je Pejgamber, alejhis- 
selam. 


Mnogo kasnije Haris, radijallahu anhu, postao 
je musliman i ukrasio se ljepotama islama. Govorio 
je: „Kamo sreće da sam tog dana pružio mku svom 
sinu, pa da mi objasni suštinu svojih riječi i da me, 
Allahovom dozvolom, ne pušta dok me ne uvede u 

DŽennet!“(Ibn Ishak, Siret, str.218; Suhejli, Revdu'l-unuf I, 
284-285) 

Dakle, ljudi iz perioda džahilijeta imali su mnogo- 
brojna pogrešna vjerovanja i ubjeđenja (akaid), koja 
su ponižavala vrijednosti njihovog razuma, svijesti i 
spoznaje, spuštajući ih na nisku razinu primitivizma 
i zaostalosti. Međutim, u takvom društvu bilo je 
veoma teško naći ispravno mišljenje i pozitivan svje- 
tonazor. Budući da su krivovjerstvo i nemoral preov- 
ladali u zajednici, neminovno je došlo doporemećaja 
međuljudskih odnosa. Položaj žene kao majke izgu- 
bio je značaj, a kćeri su postale uzrokom stida i 
društvenog poniženja. 

Jednom prilikom neko od ashaba je došao kod 
Allahovog Poslanika, sallallahu alejhi ve sellem, i 
rekao: 

„Allahov Poslaniče, mi smo živjeli u neznanju. 
Obožavali smo kipove, a svoje kćeri smo žive u zem- 
lju zakopavali. Ja sam imao jednu kćerkicu koja me je 
mnogo voljela. Kada bih je pozvao k sebi, od radosti 
bi potrčala prema meni kao na krilima. Jednoga dana 
sam je tako pozvao k sebi, pa kada ona dođe i poče 
me pratiti, krenuo sam ispred nje sve dok nismo stigli 
do obližnjeg bunara koji je pripadao našoj porodici. 
Na tom mjestu sam je prihvatio za ruke i bacio u 
bunar, a njene posljednje riječi, koje još uvijek odz- 
vanjaju u mojim ušima, bile su: 

o 

- Babo! Babukamoj! 

Slušajući ovoga čovjeka, lice plemenitog 
Pejgambera, sallallahu alejhi ve sellem, odjednom se 
promijenilo, a iz njegovih blagoslovljenih očiju prolile 
su se suze. Neko od prisutnih obrati se pripovjedaču, 
rekavši: 

- Hej, ti, rastužio si Allahovog Poslanika! 

Međutim, plemeniti Poslanik, sallallahu alejhi ve 
sellem, reče: 

- Pustite ga na miru, jer on želi da pita za ono 
što ga žalosti i što smatra važnim! Potom se okrenu 
pripovjedaču i reče: 

- Ponovi nam još jednom svoju priču! 

Kad je sahabija ponovio svoju priču, Resulullah, 
sallallahu alejhi ve sellem, još jednom je zaplakao, a 
iz njegovih blagoslovljenih očiju potekle su suze koje 
mu pokvasiše bradu. Poslije toga je rekao čovjeku: 

- Allah je oprostio (muslimanima) grijehe koje 
su počinjeni u džahilijjetu! Sto se tebe tiče, započni 
svoj Život iznova!“ (Darimi, Mukaddime, 1) 

Kao što vidimo, ljudi tog vremena bili su na rubu 
paklene jame. Društveni život bio je u dubokoj krizi 
u pogledu duhovnosti, a njegove jedinke na pragu 
propasti. Dolaskom islama, ljudi su se spasili velike 
opasnosti i postali nesvakidašnje vrijedna i skladna 

zajednica, koja će stoljećima biti prepoznatljiva kao 
zajednica „sretnog vremena“. Uzvišeni Hakk kaže: 

„Svi se čvrsto Allahova užeta (islama) držite 
i nikako se ne razjedinjujte! I sjetite se Allahove 
milosti prema vama kada ste bili jedni drugima 
neprijatelji, pa je On složio srca vaša i vi ste 
postali, milošću Njegovom, prijatelji; i bili ste na 
ivici vatrene jame, pa vas je On nje spasio. Tako 
vam Allah objašnjava Svoje dokaze, da biste na 
Pravom putu istrajali.“ (АН Imran, 103) 

Ibadeti i međuljudski odnosi bili su 

podređeni ovosvjetskim interesima 

Većina ibadeta u periodu džahilijjeta bila je 
iščezla ili je doživjela preobrazbu. Jedan dio iba- 
deta, kao što su hadž, umra, kurban i sl., pretrpjeli 
su takve izmjene, da se nisu mogli prepoznati, a sve 
zbog paganskih vjerovanja i činjenice da su ibadeti 
namjenjivani različitim kipovima. U nekim njiho- 
vim ibadetima bilo je čak i nemorala koji je tobože 
predstavljao izraz ,,pobožnosti“. Naprimjer, da bi 
pokazali svoju odanost vjeri, tražili su od hadžija da 
tavaf obavljaju goli, bez ihrama. Poslije toga bi im 
darivali kićenu odjeću kojom bi im ukazali počast i 
poštovanje. 

Međuljudski odnosi u društvu bili su uređeni 
na način da su jaki i moćni vodili glavnu riječ. Oni 
su uživali pravo i zahtijevali pravdu, poštovanje i 
priznanje, dok je siromašni sloj ljudi bio bez ikakvog 
prava, potlačen, ponižen i lišen ljudskog dostojan- 
stva. U džahilijjetskom društvu, međuljudski odnosi 
bili su podređeni interesima moćnika i uglednika, 
zato je cijela zajednica bila lišena sigumosti, sreće, 
blagostanja i mira. 


Sačuvane moralne vrijednosti izgubile su svoj 
osnovni smisao 


U arapskom džahilijjetskom dmštvu bilo je i 
nekih vrlina koje su oni gajili u svojoj kulturi i 
tradiciji, ali su i one, također, bile podređene ovosv- 
jetskim koristima. Ili su bile pretjerano isticane ili 
prekomjerno zapostavljane. Isticanje vrlina bila je 
stvar demonstracije moći. Naprimjer, da bi pokazali 
svoje gostoprimstvo ili darežljivost, pretjerivali su u 
tome, ponašajući se rasipnički. Da bi se svijetu poka- 
zali kao ljudi od ugleda i časti, svoju žensku djecu su 
živu zakopavali u zemlju, čineći tako najteži zločin u 
historiji čovječanstva. 


Da! Predislamski Arapi bili su hrabri i nisu se 
odvajali od svoga omžja. Hrabrost i neustrašivost 
su ih krasile. Međutim, njihova hrabrost se mjerila 
po broju ljudi koje bi ubili u ime svoga plemena, a 

njihova neustrašivost predstavljala je odraz njihovog 
samoljublja i ličnog ponosa. U njihovoj neustrašivosti 
bila je skrivena želja za ličnim i plemenskim doka- 
zivanjem, što je uzrokovalo česte i dugotrajne ple- 
menske ratove. S druge strane, međusobni sukobi su 
ih upropaštavali u materijalnom, ali i u duhovnom 
smislu. 

Islam je dokinuo džahilijjetske običaje, a nave- 
dene moralne vrijednosti je doveo u savršen sklad i 
harmoniju života. Plahovitost i izljeve srdžbe predis- 
lamskihArapa, islamje obuzdao vrlinama pravičnosti, 
strpljivosti i blagosti. Besmislenu neustrašivost, 
očistio je od nemilosrđa i niskih poriva duše, učinivši 
je smislenom. Hrabrost je usmjerio u skladu sa 
uzvišenim i plemenitim ciljevima. Poučio ih je da se 
moralne vrijednosti u društvu mogu uspostaviti samo 
na temelju prava i pravičnosti. 

Naravno, predislamski Arapi bili su gostporim- 
ljivi i darežljivi, međutim, i u tim osobinama bila je 
skrivena želja za ličnom ili plemenskom pohvalom 
i isticanjem. Njihov najviši ideal bio je stjecanje 
poštovanja i ugleda. Njihova plemenitost, darežljivost 
i hrabrost imali su za cilj postizanje ugleda među 
običnim svijetom, koji je trebao uliti strah i poštovanje 
kod običnog svijeta. 

Naime, oni su bili gostoprimljivi u tolikoj mjeri 
da su znali zaklati šest-sedam ovaca i iz njihove utrobe 

Ф 

uzeti, jetru“ od koje bi pravili ,,ćevap“, dok bi ostatak 
mesa bacali u smeće. Islam je njihovo gostoprim- 
stvo i darežljivost pretvorio u prijemčivu vrlinu. 
Kada su prihvatili islam, u njihovoj darežljivosti nije 
bilo samopokazivanja i hvalisanja među ljudima. 
Darežljivošću su nastojali postići Allahovo zado- 
voljstvo, jer se u njihovim srcima uvriježila svijest o 
činjenici da sva moć i ugled pripadaju samo Allahu 
Uzvišenom. 

Dakle, sva vlast, moć i ugled pripadaju Allahu, 

a ono što On Uzvišeni podari Svojim robovima od 
vlasti, moći i ugleda predstavlja emanet koji im 
On povjerava. 1 Imetak i vlast muslimani posjeduju 
u ograničenojmjeri i raspolažu njima odgovorno. 
Imetak, koji se čovjeku povjerava kao emanet, musli- 
man mora koristiti u skladu sa uputama Uzvišenog 
Stvoritelja i na način kojim je On zadovoljan. Vlast 
koju mu povjeri Allah Uzvišeni, čovjek je dužan 
koristiti služeći Njegovim robovima, a robovima 
jedužan upravljati robujući njihovom Stvoritelju. 

Resulullah, sallallahu alejhi ve sellem, rekao je: 

,,Ruka koja daje, bolja je od ruke koja uzima. “ 2 
Međutim, dajući drugima, dužnost je udjeljivati radi 
Allahovog zadovoljstva, daleko od samopokazivanja 


1 Vidi: Ali Imran, 26; En-Nur, 33. 

2 Buhari, Vesaja, 9; Muslim, Zekat, 97. 

© 

i očekivanja bilo kakve ovosvjetske koristi. Kur’an 
Časni poučava ljude kako će se odnositi prema onima 
kojima su pružili svoju pomoć i bili darežljivi prema 
njima: 

,,Mi vas samo za Allahovu ljubav hranimo, od 
vas ni priznanja ni zahvalnosti ne tražimo .“ 3 

Islam je zabranio rasipništvo. Od Arapa, koji 
su u džahilijjetu bili veliki rasipnici, načinio je 
umjerene muslimane koji čak nijedan mali komadić 
ovčijeg mesa nisu bacali u smeće. Također, njihova 
darežljivost i zadovoljstvo onim što posjeduju post- 
ali su uzor svim kasnijim generacijama muslimana. 
Naime, pečenu ovčiju glavušu, koju bi neko od njih 
pripremio i poklonio svome komšiji, ovaj bi poklonio 
svome komšiji, a ovaj opet svome komšiji, i sve tako 
dok glavuša ne bi obišla sedam kuća i vratila se u 
kuću odakle je i prvi put poklonjena. 

Pustinjski život, predislamske Arape učinio je 
slobodoumnim. Oni nisu prihvatali ničiji autoritet i 
zato nisu imali centralne vlasti i uprave. Njihovo jed- 
instvo vrlo rijetko je izlazilo izvan granica plemena. 
Nisu posjedovali sistematski uređene institucije, niti 
pravni aparat. Nesporazumi i sporovi povjeravani 
su sudijama koji su imenovani na brzinu, ili su isti 

3 El-Insan, 9. 

sporovi rješavani silom, po pravilu koje glasi: „pravo 
pripada jačem“. 

Islam je ljudima ograničio njihovu slobodu i 
suprotstavio se anarhiji. Kur’anje obznanio da je vri- 
jednost roba vjernika veća od vrijednosti slobodnog 
mušrika, 4 što je mušrike izbezumilo. Iz tog razloga su 
najveći protivnici islama bili upravo „slobodni ljudi“ 
koji su pripadali aristokratskom sloju. Oni su u više 
navrata tražili od Pejgambera, sallallahu alejhi ve sel- 
lem, da udalji od sebe robove i siromahe koji su bili u 
njegovoj blizini, međutim, to mu Uzvišeni Allah nije 
dopustio. 5 

Islamski moral (ahlak) u prvi plan je stavio 
duhovni odgoj, tako da je i pojam slobode zadobio 
novu dimenziju. Čovjekova sloboda ograničena je 
duhovnošću koja razvija njegovu savjest. Uzvišeni u 
Kur’anu obavještava čovjeka o Svojoj blizini: 

,,Mi smo mu (čovjeku) bliži od žile kucavice.“ 

(Kaf, 16) 

„А zar oni ne znaju da Allah zna i ono što oni 
kriju i ono što pokazuju?“ (El-Bekare, 77; El-En’am, 3) 

Prema tome, musliman mora kontrolisati svoje 
postupke, pa čak i svoje namjere i stremljenja. Ova 
spoznaja je kod predislamskih Arapa prouzrokovala 


o 


4 El-Bekare, 221. 

5 Vidi: El-Kehf, 28. 








Sretna zajednica ashaba 


koijenite promjene u njihovoj duhovnosti, pogledu na 
svijet i poimanju moralnih vrijednosti. Ovi ljudi, koji 
nisu priznavali nikakav autoritet, prihvatili su auto- 
ritet Uzvišenog Stvoritelja u svojoj savjesti i postup- 
cima, usklađujući život prema Njegovim zapovjed- 
ima. Prilikom međusobnih nesporazuma oni više 
nisu pribjegavali sili. Sporove su rješavali pravedno, 
tražeći rješenje od Allaha i Njegova Poslanika, alejhis- 
salatu ves-selam. Prihvatili su obavezu pokomosti 
Allahu, Njegovom Poslaniku i svojim predstavnicima 
(ulu’l-emr). 6 

U periodu džahilijjeta, ljudi su bili solidarni i 
međusobno se potpomagali. Međutim, njihova uza- 
jamna pomoć nije izlazila iz kruga njihovog ple- 
mena, jer je bila zasnovana na plemensko-nacio- 
nalnoj pripadnosti (asabijjet). Prema pripadnicima 
drugih plemena rijetko su bili otvoreni i spremni 
pomoći. Staviše, prema njima su bili nemilosrdni 
i nepristupačni. To je zbog činjenice što su samo 
,,svoje“ saplemenike smatrali prijateljima, budući su 
od njih imali najviše koristi. Vrlo često su otuđivali 
imovinu drugih ljudi, a pogotovo imovinu onih koji 
su dolazili iz daleka ili onih koji su bili slabiji od njih. 
Čak se nisu ustručavali da ne plate naknade radnicima 
koje bi unajmili za neki svoj posao. 

6 Vidi En-Nisa, 59. 

Islam je vrlinu solidamosti i međusobnog 
potpomaganja izbavio iz plemensko-nacionalne 
privrženosti, postavljajući je na temelje islamskog 
ahlaka i samilosti prema svakom čovjeku. Poučio 
je ljude da vjemike doživljavaju kao svoju braću, 
smatrajući ih dijelovima jednog bića. 7 

Jednom prilikom je Resulullah, sallallahu alejhi 
ve sellem, rekao: 

„Pomozi svom bratu bio on silnik (zalim) ili onaj 
kome se nasilje čini (mazlum)!“ Neko od prisutnih, 
koji je htio da spozna islamski svjetonazor solidar- 
nosti, upitao je: 

- Allahov Poslaniče, pomoći ću svom bratu ako 
mu se čini nasilje, ali kako da pomognem silniku 
(zalimu)? 

Allahov Poslanik, sallallahu alejhi ve sellem, 

reče: 

- Tako što ćeš ga spriječiti u njegovom nasilju. 
To Će mu, llistinu, biti tvoja pomoć! (Buhari, Mezalim, 4, 
Ikrah, 6; Tirmizi, Fiten, 68) 

Na ovaj način dokinuta je bezuslovna soli- 
darnost i pomaganje saplemenicima, bez obzira da 
li su silnici ili im se čini nasilje. Solidamost i 
međusobno potpomaganje odnosi se na potpomagan- 




7 Vidi: Buhari, Edeb, 27. 

je u „dobročinstvu i bogobojaznosti“, a ne na solidar- 
nost u „grijehu i neprijateljstvu“. 8 


Velika mu’džiza Allahovog Poslanika: 

Časni ashabi 

Jedan od velikih učenjaka i eksperata metod- 
ologije islamskog prava, Karafi (umro 684.g. po 
Hidžri), rekao je: 

„Kada Resulullah, sallallahu alejhi ve sellem, ne 
bi posjedovao nijednu mu’džizu (nadnaravno djelo), 
njegovi časni ashabi - koje je savršeno odgojio - bili 
bi dovoljan dokaz istinitosti njegovog poslanstva." 
(Karafi, El-Furuk, Darus-selam, IV, 305) 

Duhovni uticaj i odgajanje Allahovog Poslanika, 
sallallahu alejhi ve sellem, bili su takav eliksir, da su 
poludivlji, zaostali i primitivni ljudi, koji su bili potpu- 
no utonuli u tminu neznanja, za kratko vrijeme postali 
najbolja generacija koja se ikada pojavila na Zemlji. 
Počašćeni su druženjem sa odabranim Poslanikom, 
alejhis-salatu ves-selam, i nazvani njegovim drugo- 
vima - ashabima, da bi postigli zapanjujući stepen 
u pogledu vrlina i vrijednosti, koji nijedna generacija 
nije postigla. Neznalice i svirepa čudovišta postali su 
kultumi ljudi; divljaci su preobraženi u civilizovane 

8 Vidi: El-Maide, 2. 

© 

građane; prestupnici i pokvarenjaci niskoga morala 
postali su plemeniti i bogobojazni vjernici koji žive 
između straha od Njegove kazne i nade u Njegovu 
milost. 

Zamislite kakvo je srce čovjeka koji uzima svoje 
žensko dijete iz naručja njegove majke i zakopa ga 
živog u zemlju. Kakvo je to divljaštvo? Kakav je to 
čovjek koji raspolaže robovima kao jednostavnim i 
bezvrijednim stvarima, odnoseći se prema njima kao 
da nisu ljudi? Kakvo je to nasilje? 

Eto, upravo takve neznalice i nemilosrdni silnici 
su prihvatili Allahovu vjeru, pronašli uputu i postali 
neprikosnoveni primjer ljudima u pogledu znanja, 
morala, uljudnosti i savjesti. Dok su bili u periodu 
džahilijjeta bili su dosegli dno, a lcada je iman ispunio 
njihova srca i kada su počeli živjeti u skladu sa islam- 
skim ahkamom (propisima) i ahlakom (moralom), 
dosegli su vrh Everesta u pogledu ljudskosti i civi- 
liziranosti. 


Bili su potpuni uzor ljudima 


Neznabožačko društvo predislamskih Arapa 
stoljećima nije iznjedrilo niti jednog čovjeka koji 
bi bio vrijedan spomena. Međutim, upućivanjem i 
duhovnim odgajanjem Resulullaha, sallallahu alejhi 
ve sellem, isto to društvo je za kratko vrijeme iznje- 

drilo na hiljade ljudi koji su bili ukrašeni potpunim 
odgojem, vladanjem i vrlinama. Prihvatili su blagoslov 
(fejz) iz Kur’ana i Sunneta Allahova Poslanika, sallal- 
lahu alejhi ve sellem, i nosili baklje islama, imana, 
ilma i irfana u daleke krajeve svijeta. Činili su to 
bez umora i dosađivanja, dostavljajući svjetlo upute 
u srca ljudi. Njihova srca posmatrala su stvorenja 
kroz mudrost stvaranja njihovog Stvoritelja. Svjetlost 
(nur), koja se spustila u užarenu pustinju kroz sjenu 
vječnosti, dostavila je cijelom čovječanstvu istinu, 
pravdu, blagostanje i sreću. 

Ljudi u „sretnom stoljeću“ odgajani su od strane 
Allahova Poslanika, sallallahu alejhi ve sellem, pot- 
punog i savršenog uzora ljudima, te na taj način post- 
ali sretna zajednica koja je spoznala Istinu. Njihovo 
vrijeme je bilo vrijeme dubokog poniranja u real- 
nosti; vrijeme u kojem su spoznali Allaha Uzvišenog 
i izbliza upoznali vrijednosti Njegova Poslanika, sal- 
lallahu alejhi ve sellem. 

Časni ashabi su u središte svoje spoznaje 
smjestili ,,tevhid“, kao osnovni ideal svoga života 
i iz svojih srca odstranili lažne bogove i ovosv- 
jetske koristi. Imetak i bogatstvo za njih su postali 
sredstvo za postizanje uzvišenog ideala, budući su 
okusili veličanstvenu slast imana. Njihova samilost 
(merhamet) postala je duboka, a služenje (hizmet) 
ljudima postalo je načinom njihovog života. Pokazali 

su veliki trud i neviđenu požrtvovanost zbog kojih su 
postali primjer i uzor svim muslimanima do Sudnjega 
dana. Oni su znali prevaliti put od mjesec dana hoda 
kako bi naučili samo jedan hadis koji prenosi neko 
drugi, a koji oni nisu čuliod Allahovog Poslanika, 
alejhis-salatu ves-selam, ili su ga čuli, ali su dolazili 
da ga potvrde. Nisu prenosili hadis čak ni od preno- 
sioca koji je praznom posudom varao svoju jahalicu, 
s ciljem da je uhvati. 

Imam Ebu’l-Alije, rahimehullah, jedan od veli- 
kana među tabi'imma, kazao je: 

„Kada bismo otišli kod nekog da učimo (hadis) 
od njega, prvo bismo posmatrali njegov namaz, pa 
ako bi lijepo klanjao namaz, rekli bismo: ‘On sig- 
umo i druge poslove lijepo obavlja!’, a potom bismo 
sjeli kod njega. Međutim, ako bi klanjao namaz na 
neprimjeren način, rekli bismo: ‘On sigurno i druge 
poslove loše obavlja!’, a potom bismo ga napustili.“ 
(Darimi, Mukaddime, 38/429) 


Šta su časni ashabi preuzeli od Resulullaha, 
sallallahu alejhi ve sellem? 

Casni ashabi su od Resullulaha, sallallahu alejhi 
ve sellem, preuzeli dvoje: 

1. duhovna stanja, osobine i odgoj, koji su na 
njih refleksirani od strane njegove potpune (kamil) 
ličnosti, što se naziva ,,in’ikas“ (refleksija); 

2. bliskost i spoznaju Allaha Uzvišenog u svojim 
srcima, što se naziva ,,akrebijjet“ (bliskost sa Alla- 
hom Uzvišenim). 

Časni ashabi su postigli potpuno novu spoznaju 
o Allahu, o univerzumu koji ih okružuje i o samima 
sebi. Kao što se Sunce reflektuje u jednom malom 
ogledalu, i oni su nastojali da se svjetlo i duhovna 
stanja Allahova Poslanika, sallallahu alejhi ve sel- 
lem, refleksiraju u njihovim bićima. Na taj način u 
njihovom životu nestalo je laži i zla, a istina i dobro 
su došli do potpunog izražaja. Svaki njihov uzdah, 
pokret ili djelovanje bili su radi postizanja Allahovog 
zadovoljstva, što je zapravo bio njihov način života. 
Postali su darežljivi, samilosni, požrtvovani, strpljivi, 
obazrivi, korisni ljudima, ispunjeni zanosom iba- 
deta... 

Časni ashabi su u mekanskom periodu bili na 
ispitu imana. Odlučno su savladali sve prepreke i 
odstranili sve smetnje koje bi mogle utjecati na njihov 
iman. Demonstrirajući i afirmirajući islamske propise, 
nisu žalili svoj imetak, a kada je zatrebalo, nisu žalili 
ni svoje živote. Njihov nesvakidašnji trud i neviđeni 
napor, koji su demonstrirali u Mekki, pripremili su 
dohovne temelje za izgradnju veličanstvenog zdanja 

islamske civilizacije i kulture, kojoj neće biti premca 
ni prije, niti poslije njih. 

Eto, tako je izgrađena sretna zajednica muslima- 
na koja je obezbjedila sreću svim Allahovim stvoren- 
jima. Pustinje koje su izgarale u plamenu neznanja, 
smutnje i nasilja, pronašle su svoj smiraj i sreću. Čak 
je i drveće pronašlo svoj mir, a zelenilo se proširilo. 
Pravednošću islama ljudski rod je spašen zablude, 
nepravde i nasilja. Spašeni su čak i životinje i bilje. 


Islam se proširio brzinom svitanja zore 

Islamski grad-država koja je osnovana u Medini, 
a koja se u početku sastojala od četiri stotine porod- 
ica, za samo deset godina proširila se do Iraka i 
Palestine. Kada je Resulullah, sallallahu alejhi ve 
sellem, preselio na Ahiret, muslimani su pripremali 
pohod na Bizant i Perziju. Stanje ashaba nakon 
Poslanikove smrti u tih deset godina, kao i u nared- 
nom periodu, nije se promijenilo. Nastavili su živjeti 
krajnje jednostavno i skromno poput asketa. Nisu 
poznavali pretjeranu potrošnju, luksuz, proždrljivost 
i razmetanje ovosvjetskim ukrasima. Bili su trajno 
svjesni da će njihova tijela za kratko vrijeme završiti 
u dvorcu koji se zove mezar. Iz tog razloga nisu 
pripisivali sebi ovosvjetske blagodati koje su im 
darovane, pazeći da ih ne koriste više od svojih sva- 
kodnevnih potreba. Trošili su ih sa zanosom imana 

kao sredstvo za uputu i blagostanje svih ljudi. Jednom 
riječju, svoj život su uredili i oblikovali na takav 
način da je Uzvišeni Allah zadovoljan njime. 

Na kraju, jedan od najvećih razloga zbog kojih 
su mnogi narodi prigrlili islam brže od svitanja 
zore, jeste činjenica da su časni ashabi, gdje god 
su došli, predstavljali islam na najljepši i najpot- 
puniji način. Naime, oni su bili briljantni učenici 
Allahovog Poslanika, sallallahu alejhi ve sellem, - 
blagi i samilosni prema Allahovim robovima, a uz 
to i pravedni, čestiti, velikodušni, čovjekoljubivi i, 
nadasve, iskreni vjemici koji u svakoj prilici ljudima 
dostavljaju Allahovu vjeru. 

Za svoje prijatelje oni su uzeli Allaha i Njegova 
Poslanika, sallallahu alejhi ve sellem, zbog čega su 
uzdignuti na najviši stepenu povijesti čovječanstva, 
premda su prije islama bili zajednica koja je živjela 
u tmini neznanja (džahilijjeta). Njihova srca bila su 
ispunjena uzbuđenjem uzvišene misli: „Како ćemo 
postići Allahovo zadovoljstvo? Kakvim nas želi vidje- 
ti Allahov Poslanik, sallallahu alejhi ve sellem?“ 

Osjećanja su postala duboka 

Budući da je njihov učitelj bio Allahov Poslanik, 
alejhis-salatu ves-selam, časni ashabi su postigli 

C najviši stepen racionalnog i duhovnog odgoja. Spasili 

n 

su se zla „duše koja naređuje zlo“ (nefsu’l-emmare) 
i postali vjernici koji stalno preispituju sebe i svoje 
postupke. Zauzdali su svoje niske želje i upotpunili 
vrijednosti koje dolaze od „čovjekove čiste prirode“ 
(fltret). Ljudi koji su bili divljaci i velike neznalice 
postali su čisti i plemeniti poput meleka. Ljudi koji 
su bili, takoreći, na samom dnu Indijskog okeana u 
pogledu neznanja i zuluma, odgajanjem Allahovog 
Poslanika, alejhis-selam, dostigli su vrhunac samilos- 
ti, uljudnosti i oštroumnosti. 

Divlji i nemilosrdni čovjek, koji je od majčinog 
srca otkidao svoju žensku djecu i živu ih zako- 
pavao u zemlju, prihvatanjem islama postao je obaz- 
rivi, samilosni i blagi vjemik, iz čijeg oka teku suze 
zbog strahopoštovanja prema Uzvišenom Stvoritelju. 
Njegovo srce postalo je brižno za siročetom, 
nemoćnim, siromašnim, hudovicom... 


Hazreti Omer, radijallahu anhu, koji je prije 
islama bio poznat po svojoj grubosti, postao je Omer 
nježnoga srca. Kada je postao halifa, govorio je: 
„Bojim se da će me Allah pitati čak i za janje koje 
nastrada na obali Tigrisa!" (Ibn Ebi Šejbe, Musannef 
VIII, 153), što ukazuje na njegovu duboku spoznaju 
i brižnost prema svim podanicima. Noćima je obi- 
lazio domove slabih, siromašnih i siročadi, noseći 
na svojim leđima vreće brašna. Osjećaj odgovomosti 


o 

za ummetom muslimana postao je njegova glavna 
preokupacija. 

Drugi primjer je Abdullah ibn Mes’ud, radijal- 
lahu anhu. Kada je Ebu Džehl pao na zemlju ranjen 
u toku Bitke na Bedru, Abdullah ibn Mes’ud, sjeo je 
koljenima naslonjenim na njegova prsa. Premda je bio 
na samrti, Ebu Džehl je iz obijesti rekao Abdullahu: 

„Ispeo si se visoko, jadni čobanine ovaca!“ (ibn 
Hišam, II, 227) 

Naime, Abdullah ibn Mes’ud, radijallahu anhu, u 
prošlosti bio je obični čobanin koji je čuvao ovce, ali 
kada je prigrlio islam i upotpunio obrazovanje i odgoj 
u Resulullahovoj, alejhis-selam, halki, postao je poput 
okeana znanja, spoznaje, uljudnosti i dostojanstva. Od 
halke ovog časnog sahabije nastala je poznata „Škola 
u Kufi“, u kojoj su stasali prvi fakihi (pravnici), među 
kojima je i Imam-i A’zam Ebu Hanife, rahimehul- 
lah, i drugi veliki medžtehidi. 9 U ovoj školi stasao je 
veliki broj briljantnih učenjaka i pravnika koji su bili 
visoko iznad poznatog Solona i Hamurabija. Danas, 
kada istražujemo bilo koju naučnu islamsku disci- 
plinu, u prvom redu ćemo primijetiti visoki položaj 
Abdullaha ibn Mes’uda, radijallahu anhu. 

9 Ali Hajdar Efendi, Dureru’l-hukkam šerhu mecelleti ’l-ahkam, 

® Istanbul, 1330, str. 11. 

Na kraju, treba znati da su svi časni asha- 
bi Allahova Poslanika, sallallahu alejhi ve sellem, 
bili živi primjeri nadnaravnosti (mu’džize) Kur’ana. 
U pogledu pronicljivosti, razboritosti, ispravnog 
razumijevanja i lijepog odgoja, dostigli su vrhunac u 
povijesti cijelog čovječanstva. 


Harmonija između razuma i srca 

Casni ashabi su funkcije razuma i srca koristili u 
potpunoj harmoniji, budući da ove funkcije upotpun- 
juju vjernika. Ljubav i vjerski polet potakli su ih na 
duboko razmišljanje, tako da su shvatili da ovaj svijet 
nije ništa drugo osim velika učionica u kojoj se obav- 
lja ispit. Njihova srca spoznala su Allahovu moć i 
uzvišenost. Naučili su da se oslanjaju samo na Njega. 
Da bi dostavili ljudima svjetlo imana ili naređivali 
dobro i odvraćali od zla, časni ashabi su poduzimali 
putovanja i pohode do Kine i Semerkanda, a gener- 
acija poslije njih dospjela je do Andaluzije (Španije). 
Tokom cijeloga svog života neumorno su putovali i 
poduzimali pohode, strahujući da se kur’anski ajet: 
„Ne bacajte se svojim rukama u propast !“, 10 ne 
bi odnosio na njih. Naime, za ovaj ajet Ebu Ejjub 
El-Ensari, radijallahu anhu, kazao je da se odnosi 
na one koji zapostavljaju naređivanje i promociju 




10 Е1-Векаге, 195. 

dobra i koji ne odvraćaju od zla (el-emru bil-ma’ruf 
ven-nehju ‘ani’l-munker), stoga je i sam učestvovao 
u mnogobrojnim vojnim pohodima. Na jednom od 
takvih pohoda - kojeg su poduzeli radi opsjedanja 
Istanbula - umro je, a bio je prevalio osamdesetu 
godinu života (Allah bio njim zadovoljan!). Njegovo 
fani, prolazno tijelo postalo je veličanstvena uspom- 
ena i blagoslov za Istanbul. Generacija koja je usli- 
jedila poslije časnih ashaba nastavila je poduzimati 
nove pohode i tako doprla do Andaluzije (Španije). 

Ukbe ibn Nafi’, rahimehullah, jedan od velikana 
među tabi’inima, za vrijeme Emevija je predvodio 
vojni pohod u Africi. Kada je oslobodio Kajrevan, 
za namjesnika grada imenovao je Zuhejra ibn Kajsa, 
kojem je oporučio kako treba postupati prema musli- 
manima, a potom dodao: 

„Što se mene tiče, ja sam svoju dušu prodao 
Allahu Uzvišenom. Do kraja života ću se boriti 
protiv onih koji poriču Allaha!“ 

Ukbe, rahmetullahi alejhi, nastavio je sa pohodi- 
ma, oslobađajući mnogobrojna naselja i gradove dok 
nije dospio do obale okeana. Potjerao je svoga konja 
u vodu, a potom uzviknuo: 

IAa 'УјЈ Ij 

© 

„Ја Rabbi, da nije ovoga okeana, nastavio bih 
da se borim na Tvome putu u gradovima koji su 
pred nama!“ (Ibnu’l-Esir, El-Kamilu fit-tarih, Bejrut, 1385, 
IV, 105-106) 11 

Stoljećima poslije, temelje Osmanske države 
udarilo je četiri stotine konjanika, a država koju su 
uspostavili u prva tri stoljeća podsjećala je na „sretno 
stoljeće“ časnih ashaba. 


11 Ukbe ibn Nafi’, rahmetullahi alejhi, bio je od Allahovih robova 
čija se dova prima. Kada je oslobodio današnji Kajrevan, koji 
je tada bio u gustoj šumi, pun zmija, škorpija i drugih zvijeri, 
uputio je dovu Allahu, a potom je povikao: „О stanovnici ove 
doline, mi ćemo se ovdje nastaniti, inšallah! Napustite ovo mjes- 
to i idite!“ Ponovio je to tri puta. Prisutni su vidjeli kako sve 
zvijeri, gmizavci, škorpije i dmge opasne životinje napuštaju 
svoje jazbine ispod kamenja i gnijezda na drveću, noseći svoju 
mladunčad u namčju i na leđima. Ukbe, r.a., tada se obratio pri- 
sutnima, rekavši: „Nastanite se ovdje sa Allahovim imenom!“ 
Većina Berbera, domaćeg stanovništva koje je svjedočilo ovom 
događaju, prihvatili su islam. (Vidi: Zehebi, Tarihu’l-islam, I, 
601; Ibn Abdilberr, Istiab, I, 331; Ibn Kesir, El-Bidaje, VIII, 45) 
Oslobađajući nove predjele, Ukbe, rahmetullahi alejhi, zaustavio 
se sa vojskom u jednom mjestu bez vode. Ljudi su skapavali od 
žeđi i bili na mbu propasti. Ukbe, r.a., klanjao je dva rekata na- 
maza, a potom uputio dovu Allahu Uzvišenom. Kada je završio 
sa učenjem dove, njegov konj je počeo kopati zemlju prednjim 
nogama, ispod kojih je počela izvirati voda. Pozvao je ljude da 
mkama urede izvor i ugase žeđ. Svi su se napojili, a vodu su naz- 
vali ,,Mau’l-feres“ (Voda konja). (Vidi: Ibnu’l-Esir, El-Kamilu 
fi’t-tarih, IV, 106) 

Razmišljanja su postala duboka 

„Džahilijjetsko društvo", kojem su nekoć pri- 
padali časni ashabi, postaloje dmštvo istinskih znalaca 
i učenih ljudi. Tminu rnrkle noći prekinulo je svjetlo 
dana. Zima se preobrazila u proljeće. Spoznali su da 
je čovjek stvoren od kapljice vode, ptica od običnog 
jajeta, bilje i drveće od sićušnih sjemenki. Duboko 
su razmišljali o tim, ali i o hiljadama drugih oblika 
života... Svoj život podredili su stjecanju Allahove 
naklonosti i zadovoljstva, čime su dostigli najviši ste- 
pen samilosti, blagosti, hrabrosti, pravednosti... 


Tebllg - dostavljanje istine ljudima 

Časni ashabi su u svom životu demonstrirali 
islamski ahlak u najljepšem obliku. Trudili su se da 
njihov govor i postupci u svim životnim okolnostima 
budu u skladu sa Allahovim zadovoljstvom. Stoga 
su uvijek savjetovali ono što je ispravno, dobro i 
lijepo, a odvraćali od onoga što je pogrešno, loše i 
ružno. Za časne ashabe najznačajniji i najsvrsishod- 
niji trenuci života bili su oni u kojima su ljudima 
dostavljali poruku „tevhida". 

Pejgamber, sallallahu alejhi ve sellem, u pogledu 
dostavljanja Vjere provodio je više vremena sa 
muškarcima, ne miješajući se sa ženama. U mek- 
kanskom periodu sa ženama su više komunicirale 

žene muslimanlce, dostavljajući istinu Kurejšijkama. 
Među njima se posebno isticala sahabijka po imenu 
Ummu Šerik, radijallahu anha. Tajno je posjećivala 
žene Kurejša i objašnjavala im istine islama. Ona 
je nastavila pozivati njihove žene sve dok Mekelije 
nisu saznali za njeno djelovanje i uhvatili je, a potom 
ju prognali iz Mekke. Poslali su je zajedno s nekim 
ljudima iz plemena Devs, kojem je pripadao i njen 
muž. Devslije su ovu mubarek sahabijku postavili 
na devu bez nosiljke, zabranili joj vodu i podvrgli je 
raznim mučenjima. U toku tog putovanja izgubila je i 
sluh i vid. Devslije su bili ganuti njenom strpljivošću, 
iskrenošću, imanom i ljubavlju prema Allahu i 
Njegovom Poslaniku, alejhis-salatu ves-selam.Toliko 
je snažno utjecala na svoje saplemenike, da je veliki 
dio plemena prigrlio islam. (Vidi: Ibn Sa’d, VIII, 155-157; 
Ibn Habib, El-Muhabber, str. 81-82; Ebu Nuajm, Hil’je , II, 66-67; 
Ibn Hadžer, El-Isabe, IV, 447.) 

Kada je Resulullah, sallallahu alejhi ve sellem, 
učinio hidžru u Medinu, Ummu Šerik, radijallahu 
anha, također je učinila hidžru. U nekim predanjima 
se navodi da je u Medinu stigla kao izaslanik plemena 
Benu Kajs. 12 

Jednom prilikom neka žena je nosila vodu u 
svoje pleme. Na putu je srela Allahovog Poslanika, 


12 Ebu Hatib, Esmaus-sahabe, 142a, Biblioteka istanbulskog un - 
verziteta, A/1101. 

sallallahu alejhi ve sellem, koji je bio na vojnom 
pohodu zajedno sa svojim ashabima. Žena je razgo- 
varala s njim i vidjela jednu od njegovih mu’džiza. 
Resulullah, sallallahu alejhi ve sellem, prema njoj 
je bio plemenit, darujući joj hurme, brašno i sevik 
(uprženo brašno). Kada se vratila u svoje pleme, 
ispričala je šta joj se dogodilo, nakon čega je cijelo 
pleme prihvatilo islam. 13 

Čak su i robinje učestvovale u dostavljanju islama 
drugima, ne zaostajući za slobodnim muslimankama. 
Selman Farisi, radijallahu anhu, u Medinu je došao 
po instrukcijama jedne robinje iz Isfahana, koja je 
prije njega bila primila islam. 14 

Sahabija kojeg su nesretni mušrici odlučili pogu- 
biti, pred samu smrt, dobija malo vremena da nešto 
kaže, na čemu se zahvaljuje i kazuje: 

„Dakle, imam nekoliko trenutaka da vam dosta- 
vim istinu!“ 

Ebu Hurejre, radijallahu anhu, pripovijeda: 

„Slušali smo kako će na Sudnjem danu čovjeka 
zadržati neki drugi čovjek, pa će mu kazati: 

- Šta želiš od mene, ja tebe uopće ne poznajem! 

13 Vidi: Buhari, Tejemmum, 6. 

14 Vidi: Ebu Nuajm El-Isfahani, Tarihu Isfahan , I, 43; IbnuT-Esir, 

Usdu ’l-gabe, VII, 25; Ibn Hadžer, El-isabe, IV, 233. 

® 

- Dok sam bio na Dunjaluku, - reći će on - vidio 
si me kako griješim i činim loša djela, ali me nisi 
odvraćao od toga! — a potom će ga tužiti, tražeći svoje 
pravo.“ 15 

Držali su se čvrsto Kur’ana Časnog 

Resulullah, sallallahu alejhi ve sellem, svoje 
ashabe je podučavao Kur’anu pod veoma teškim 
uslovima. Jednoga dana, Ebu Talha, radijallahu 
anhu, vidio je Resulullaha, sallallahu alejhi ve sellem, 
kako stojeći na nogama podučava Kur’anu ashab-i 
suffe (ashabe koji su živjeli na sofama Poslanikove 
džamije). Zbog velike gladi plemeniti Pejgamber, sal- 
lallahu alejhi ve sellem, na svoj blagoslovljeni stomak 
privezao je kamenu ploču kako bi se držao uspravno. 
(Ebu Nuajm, Hil’je, I, 342) 

Glavna preokupacija časnih ashaba bila je učenje 
i razumijevanje Allahove Knjige, postizanje njenih 
mudrosti i vladanje u skladu sa njenim propisima. 
Oni su život nalazili u opetovanom učenju Kur’ana, 
njegovom slušanju i življenju u skladu s njegovim 
sadržajem. Jednom riječju, časni ashabi su živjeli s 
Kur’anom i za Kur’an, posvećujući mu cijeli svoj 

15 Munziri, Et-Tergibu ve’t-terhib, Bejmt, 1417, III, 164/3506; R - 
dani, Džem ’ul-fevaid, prijevod na tur.: Naim Erdogan, Istanbul, 
bez godine izdanja, V, 384. 

život. U povijesti su ostavili u naslijeđe sjećanjena 
generaciju koja je uložila neviđeni trud i položila veli- 
ku žrtvu za Kur’an. Bili su izloženi tiraniji, mučenju 
i nepravdi, ali nikada nisu odstupili od uzvišenih vri- 
jednosti kojima su pozivali druge ljude. Da bi živjeli 
u skladu s ajetima koje je Uzvišeni Allah objavio, 
žrtvovali su svoje imetke, bogatstvo, domovinu i 
živote. Učinili su hidžru i na putu Istine žrtvovali sve 
što su posjedovali. 

Trudili su se da svaki objavljeni ajet nauče i žive 
u skladu sa njegovim značenjem. Čak i u najopas- 
nijim trenucima nisu se odvajali od Kur’ana. U 
jednom vojnom pohodu Resulullah, sallallahu alejhi 
ve sellem, za stražara je postavio Abbada, radijal- 
lahu anhu. Kada su ovoga pogodile dvije, a potom 
i treća strijela, o tome je obavijestio svoga druga na 
straži, Ammara, radijallahu anhu. Kada ga je Ammar 
upitao: „Zašto me nisi obavijestio kada si prvi put 
pogođen?", rekao je: 

- Na namazu sam učio jednu suru i nisam htio 
da prekinem njeno učenje. Ali kako su strijele nas- 
tavile dolaziti jedna za drugom, prekinuo sam učenje 
i učinio ruku’. Tako mi Allaha, da nam Vjerovjesnik, 
sallallahu alejhi ve sellem, nije naredio da čuvamo 
ovaj klanac, više sam volio umrijeti nego prekinuti 
SVOj namaz.“ (Ebu Davud, Taharet, 78/198; Ahmed, III, 344; 

Q 

Bejheki, Delailu 'n-nubuvveh, III, 459; Ibn Hišam, III, 219; Vakidi, 
I, 397) 

Casni ashabi živjeli su životom u čijem središtu se 
nalazi Kur’an Časni. Svaki dio islama za njih je pred- 
stavljao slast koje se nisu mogli zasititi. Svaki objav- 
ljeni ajet za njih je bio poput trpeze koja se spušta s 
Neba. Sva njihova nastojanja bila su vezana za Kur’an: 
biti blizak s Kur’anom, živjeti u skladu s Kur’anom i 
biti lijep primjer drugima. Prilikom sklapanja braka 
jedna sahabijka je od svog budućeg muža za vjenčani 
dar (mehr) tražila da je poduči surama koje on zna.To 
ulcazuje na njihovu veličanstvenu vezu sa Kur’anom i 
nedostižnu vrijednost njihovog imana. 16 

Časni ashabi su u pogledu učenja i podučavanja 
Kur’ana slijedili primjer Allahovog Poslanika, sallal- 
lahu alejhi ve sellem, što je imalo za posljedicu da 
Medina-i Munevvera za kratko vrijeme bude ispun- 
jena hafizima i alimima. 


Faktori koji su usmjerili časne ashabe prema 
Kur’anu Časnom 

a) Bili su pismoneuki i daleko od uticaja drugih 
kultura, stoga su svoju cjelokupnu intelektualnu i 
emocionalnu sposobnost usmjerili prema Kur’anu. 


16 Vidi: Buhari, Nikah, 6, 32, 35; Fedailu’l-Kur’an, 21, 22; Mu - 
lim, Nikah, 76. 

Takav odnos prema Kur’anu Časnom učinio ih je 
pronicljivim, pravičnim i moralnim, a njihova kultura 
i civilizacija postala je prepoznatljiva i neprikosno- 
vena u odnosu na sve druge kulture svijeta. 

Da bi se poboljšao čovjekov odnos prema islamu, 
neminovno je da se prvo poboljša njegova duhovnost. 
Samo uz visoki stepen duhovnosti mogu nastati lijepe 
umjetnosti i izvanredna kultura. Samo uz duhovnost 
se razvija mogućnost dubokog promišljanja i iskrenog 
ibadeta pomoću kojih se mogu odgojiti idealne gener- 
acije, poput Mevlane Dželaluddina, Mimara Sinana, 
Fuzulija i mnogih drugih. 

b) Postepeno objavljivanje ajeta Kur’ana 
omogućilo je ashabima da objavljene ajete nauče 
napamet, primijene ih u životu i duhovno usvoje nji- 
hove vrijednosti. To je za generaciju ashabaomogućilo 
postepeno obrazovanje i odgoj. 

c) Obaveza učenja Kur’ana u svakodnevnim 
namazima, časne ashabe je trajno vezala za Kur’an 
i učinila ga bliskim u njihovom životu. Posebno su 
bili pod utjecajem značenja sure El-Fatiha, koju su 
svakodnevno učili i slušali. 

d) Uzimali su pouke iz kur’anskih pripovijesti, 
što im je omogućilo da njihova dobra djela budu 
primljena, a odluke koje su donosili - ispravne. 

o 

Cijeli svijet je zadivljen njima 

Eto, takvo je bilo „sretno stoljeće" u kojem je 
Kur’an za kratko vrijeme izveo generaciju časnih 
ashaba. Sve do našega vremena, svijet je zadivljen 
ovom besprijekomom generacijom, koju je odgojio 
lično Allahov Miljenik, alejhis-salatu ves-selam. 

Da li je moguće danas, u 21.stoljeću, da pozna- 
ti svjetski psiholozi, sociolozi, pedagozi, socio-an- 
tropolozi, društveni inženjeri, filozofi i svi drugi, 
urede jednu malu zajednicu sličnu zajednici časnih 
ashaba? Da li je moguće odgojiti zajednicu koja je 
bila odlikovana najvišim ljudskim vrijednostima i 
kvalitetama? 

„Sretnu zajednicu“ časnih ashaba vrijednom 
su učinili Casni Kur’an i svijetli Sunnet Allahova 
Poslanika, sallallahu alejhi ve sellem, koji su sačuvali 
svoju svježinu, uticaj i aktuelnost sve do danas. 
Zajednice koje su prigrlile islam kao svoju vjeru, 
bivale su uspješne ukoliko bi se držale ova dva izvo- 
ra, a doživljavale bi propast ukoliko bi ih zapostavili 
ili napustili. 

Nakon istraživanja islamskog prava i sloboda, 
La Fayette (urnro: 1834.) kazao je, obraćajući se 
Poslaniku, alejhis-selam: 

„О časni Arapine, koliko god da te pohvale, malo 
je, jer si ostvario potpunu pravednost!" (Kamil Miras, 
Tecrid-i Sarih Tercemesi, IX, 289.) 

Islamski moral nije puko teoretisanje 

Kada je riječ o moralnim vrijednostima, cilj isla- 
ma nije postaviti teoriju o moralu kojom bi bili zado- 
voljeni znatiželjni umovi ili kojom bi, kao religija, 
mogao zaroniti u suhopame filozofske rasprave o etici 
i moralu, a koje nemaju nikakve veze sa čovjekovim 
realnim životom. Naime, cilj islama jeste pružanje 
praktičnih primjera i rješenja u pogledu pitanja mora- 
la s kojima se čovjek svakodnevno susreće. Naravno, 
usvajanje pohvalnih moralnih osobina i vrijednosti, 
islam se nastoji ostvariti čovjekovom spoznajom 
vlastitih nedostataka i duhovnim odgojem kojim se ti 
nedostaci eliminišu. Islam nastoji da moralne vrijed- 
nosti oživotvori na najljepši i najdjelotvorniji način. 
On ima za cilj moral (ahlak) koji se živi, a ne znanje 
o samom moralu. Nakon prvih ajeta koji su objavljeni 
Resulullahu, sallallahu alejhi ve sellem, u kojima se 
naređuje ,,učenje“, odmah su objavljeni ajeti kojima 
se zapovijeda „ostavljanje ružnog“, 17 što je u skladu 
sa naprijed navedenim. 

17 Vidi: El-Alek, 1-5; El-Mudessir, 1-7. 

o 

S druge strane, teorije o etici i stavovi u pogledu 
društvenog blagostanja koje su iznijeli filozofi, čiji 
razum nije odgojen i oplemenjen Objavom, u većini 
slučajeva samo su zapisani u tomovima knjiga pore- 
danih na prašnjavim rafama mnogobrojnih biblioteka, 
dok je u pogledu njihove praktične primjene vijek 
trajanja bio veoma kratak. Pored toga, isti ti filo- 
zofi svoje ideje i stavove nisu primijenili u vlastitom 
životu, kao ni u životu svojih sljedbenika. Njihove 
ideje i stavovi ostali su kao teorije o etici. Naprimjer, 
Aristotel je ustanovio neke od temelja filozofije mor- 
ala, ali budući je bio udaljen od Božije Objave, svako 
ko je vjerovao u istinitost njegove filozofije i primi- 
jenio je u životu nije pronašao sreću. Isti je slučaj i 
sa Farabijem, koji je u svom djelu „El-Medinetu’l- 
fadileh“ prikazao model „idealnog društva", međutim, 
ništa od toga nije realizovano u praktičnom smislu. 
Njegova mašta o idealnom društvu, kao i teorije i 
mišljenja mnogih filozofa poslije njega, nije ništa 
drugo osim mali zalogaj u ustima jednog moljca. To 
je zbog činjenice što njihovi stavovi nisu proizišli 
iz Objave i što ih nije moguće primijeniti u životu. 
Napokon, filozofi su u trajnom sukobu mišljenja, jer 
svaki od njih govori: „Ро mom mišljenju je ovako!“, 
dok se vjerovjesnici oslanjaju na Objavu i potvrđuju 
međusobnu ispravnost, govoreći: „Allah je zapovje- 
dio ovako!“ 

Na kraju, Uzvišeni Hakk je još jednom uka- 
zao Svoju milost i dobrotu ljudima, tako što im 
je poslao pismoneukog Vjerovjesnika da ih poduči 
istini, dobru i lijepom moralu (ahlaku). Ovaj pohvalni 
i poželjni ahlak demonstriran je cijelom čovječanstvu 
kroz besprijekomo primjerenu ličnost Allahovog 
Vjerovjesnika, sallallahu alejhi ve sellem. 










„Ima ljudi koji sebe (i svoj imetak) žrtvuju da bi 
štekli Allahovo zadovoljftvo, a Allah je miloćtiv 
robovima Svojim.“ (El-Bekare, 207.) 

ZANOS IMANAU 

SRETNOJ ZAJEDNICIASHABA 


Časni ashabi su svoje živote oblikovali veli- 
kim aškom i zanosom imana. Njihov zanos, zapravo 
se temelji na njihovoj duhovnoj vezi sa Allahovim 
Poslanikom, sallallahu alejhi ve sellem, i refleksijom 
Poslanikovog imana na sve njih. 

Zaista, ljudi koji su u prošlosti živjeli u neznanju 
(džahilijjetu), lišeni imana, islama i lijepog ahlaka, 
druženjem sa Allahovim Poslanikom, sallallahu ale- 
jhi ve sellem, njihova srca su se prekalila u bogobo- 
jaznosti, poprimajući samilost i blagoslovljenost. 
Nemilosrdni i nesavjesni ljudi, koji su imali toliko 
tvrda i okorjela srca da su svoju žensku djecu živu 
zakopavali u zemlju, a koji nisu znali ni pravo 
niti pravdu, - postali su nježni, osjećajni, pažljivi, 
strpljivi, postojani, uljudni, posebni i mudri vjer- 
nici. 

Nastojali su da budu što prije počašćeni 

islamom 

Casni ashabi su u svakoj prilici nastojali da 
drugi budu počašćeni imanom i islamom. Abdullah 
ibn Zubejr, radijallahu anhuma, prvo je dijete koje 
je rođeno poslije Hidžre. Donijeli su ga Allahovom 
Poslaniku, sallallahu alejhi ve sellem, pa je on uzeo 
hurmu, sažvakao je u svojim mubarek ustima, a 
potom je stavio u njegova usta. Pomilovao ga je po 
glavi, uputio dovu za njega i dao mu ime Abdullah. 

Kada je Abdullah, radijallahu anhu, napunio 
sedam ili osam godina, otac ga je poslao Resulullahu, 
sallallahu alejhi ve sellem, da mu se zakune na 
vjernost. Kada je došao i sjeo kod njega, Allahov 
Poslanik, sallallahu alejhi ve sellem, okrenuo se 
prema njemu i sa osmijehom na licu primio njegovu 
zakletvu (bej’at). (Vidi: Muslim, Adab, 25) 

Abdullah ibn Hišam, radijallahu anhu, imao 
je šest godina na dan osvojenja Mekke. Njegova 
majka, Zejneb bint Humejd dovela ga je Allahovom 
Poslaniku, sallallahu alejhi ve sellem, rekavši: 

- Allahov Poslaniče, primi od moga sinu izjavu 
da će biti odan u pogledu islama! 

- On je još mali! - odgovorio je Resulullah, sal- 
lallahu alejhi ve sellem. Potom ga je pomilovao po 

C glavi i uputio dovu za njega. 

Kasnije, kada je Abdullah ibn Hišam, radijallhu 
anhu, porastao, izlazio je u čaršiju i kupovao namir- 
nice preprodavajući ih. Kada bi ga ugledali Abdullah 
ibn Omer i Abdullah ibn Zubejr, radijallhu anhum, 
presreli bi ga i rekli mu: 

- Učini nas ortacima u ovoj robi, jer je Pejgam- 
ber, sallallahu alejhi ve sellem, učinio bereket-dovu 
za tebe! 

Abdullah ibn Hišam prihvatio bi ih za svoje 
ortake, a oni bi ponekad ostvarili zaradu u vrijednosti 
devinog tovara i poslali mu njegov dio zarade. (Vidi: 
Buhari, Širket, 13) 

Ebu Kursafe, radijallahu anhu, kao dječak je 
dao zakletvu na vjernost Resulullahu, sallallahu alejhi 
ve sellem. O tome je pripovijedao, kazujući: 

„Zakletvu na vjemost Resulullahu, sallallahu alejhi 
ve sellem, dao sam zajedno sa majkom i tetkom. Kad 
smo se rastali od njega, moja majka i tetka rekoše: 

- Sinko, nismo nikada vidjeli čovjeka poput 
njega! Ne poznajemo nikoga ljepšeg lica, čišće odjeće 
i prijatnijeg govora!" (Hejsemi, VIII, 279-280) 


Za din i iman nisu žalili svoje živote 

Svima je poznata hrabrost hazreti Sumejje i 
Jasira, radijallahu anhuma, koji su zaovaj din žrtvovali 







Sretna zajednica ashaba 


svoje živote. Također, za din i iman, nepodnošljiva 
mučenja, podnijeli su mnogi drugi ashabi, ne žaleći 
svoje živote. Među njima bili su: Ammar ibn Jasir, 
Bilal Habeši, Habbab ibn Eret, Suhejb ibn Sinan, 
Zinnira, Amir ibn Fuhejre, Ebu Fukejhe, Mikdad 
ibn Amr, Ummu Ubejs, Lubejna, Nehdija i mnogi 
drugi ashabi i sahabijke, neka je Allah zadovoljan 
njima! Časni ashabi podnijeli su nezamisliva nasilja 
i mučenja, žrtvujući svoje živote i imetke za uzvišeni 
din i iman, čime su omogućili da ova velika blagodat 
dospije do nas. 

Hazreti Omer, radijallahu anhu, u vrijeme svoga 
hilafeta jednom prilikom je rekao Habbabu ibn 
Eretu, radijallahu anhu: 

- Ispričaj nam kakva si mučenja podnio na Alla- 
hovom putu!? 

- Zapovjedniče pravovjemih, - rekao je Hab- 
bab -pogledaj moja leđa! - a potom je zagmuo svoju 
odjeću. 

- Nikada u svom životu nisam vidio tako 
unakažena leđa! - u čudu je rekao Omer. 

- Kafiri bi potpalili vatru, - nastavio je Habbab 
— a potom bi me položili na nju bez odjeće. Vatm bi 
ugasila masnoća koja je izlazila iz moga tijela. 

Mušrici su u vatru stavljali kamenje, pa kada bi 
se ono užarilo, polagali bi ga na njegova leđa. Usljed 

© 

ovog strašnog mučenja, otkidali bi se komadići mesa 
sa Habbabovog mubarek tijela, ali on, uprkos tome, 
nije govorio ono što su od njega zahtijevali mušrici. 
(lbn Esir, Usdu’l-gabe, II, 114-115) 

Kada su mušrici zarobili Zejda ibn Desineta i 
Hubejba, radijallahu anhuma, mučili su ih dok nisu 
podlegli šehidskom smrću. Prije nego su ispustili 
svoje blagoslovljene duše, pitali su ih pojedinačno: 

- Da li bi volio da je na tvom mjestu Muhammed, 
a da se ti spasiš? 

Obojica su dali isti odogovor: 

- Ne samo da ne bih volio da je Vjerovjesnik, 
sallallahu alejhi ve sellem, na mom mjestu, a da sam 
ja sa svojom porodicom, nego ne bih volio čak ni da 
ga ubode tm u njegovu nogu! 

Ovaj prizor zapanjio je Ebu Sufjana, koji je tom 
prilikom rekao: 

- Zaista, ovo je pravo čudo! Nisam vidio da 
neko na ovom bijelom svijetu voli svoga vođu kao što 
Muhammeda vole njegovi drugovi! (Vakidi, I, 360-362; 
Ibn Sa’d, II, 56) 

Poslije Bitke na Uhudu, na bojno polje je došla 
hazreti Hamzina sestra, Safija, radijallahu anha, koja 
je htjela da vidi svoga brata. Krenula je prema mjestu 
na kojem su ležali šehidi, ali se njen sin Zubejr 

ispriječi, plašeći se da vidi prizor koji bi je rastužio. 
Resulullah, sallallahu alejhi ve sellem, poslao ga je 
da joj ne dozvoli prolazak do mjesta na kojem su bili 
šehidi. Zubejr je rekao: 

- Majko, Allahov Poslanik ti zapovijeda da se 
vratiš! 

- Zašto? - upitala je. — Da ne vidim svoga brata, 
je li? Ja znam da je njegovo tijelo unakaženo. On je 
radi Allaha podnio ovo iskušenje! Što se mene tiče, 
ne bi me utješile drugačije vijesti o njemu. Inšaallah, 
strpit ću se, a od Allaha očekujem nagradu. 

Zubejr je obavijestio Resulullaha, sallallahu ale- 
jhi ve sellem, o tome šta je njegova majka saopćila, 
pa je on rekao: 

- Ako je tako, neka ga vidi! 

Poslije toga je Safija, radijallahu anha, prišla 
unakaženom tijelu prvaka šehida i učila, tiho u sebi, 
dovu za njega. (Vidi: Ibn Hišam, III, 48; Ibn Hadžer, El-Isabe, 
IV, 349) 

Žene koje su u predislamskom periodu zbog 
malog iskušenja čupale kosu i kidale odjeću na sebi, 
zahvaljujući imanu postale su primjer dostojanstva. 

Jedan od najljepših primjera vezanih za ovu 
temu jeste primjer Kebše bint Ubejd, majke Sa’da 
ibn Muaza, radijallahu anhu. Poslije Bitke na Uhudu, 

o 

Vjerovjesnik, sallallahu alejhi ve sellem, vraćao se u 
Medinu-i Munevveru sa zadobijenim ranama. Jahao 
je na konju, a dizgine njegovog konja držao je upravo 
Sa’d ibn Muaz. Sa’dova majka došla im je u susret. 
Vidjevši je, Sa’d reče: 

- Allahov Poslaniče, ovo je moja majka! 

- Merhaba! Dobro došla! - rekao je’ Poslanik, 
alejhis-selam. 

Ona mu se približi i pogleda u njegovo bla- 
goslovljeno lice, te reče: 

- Dala bih i oca i majku za tebe, Allahov 
Poslaniče! Nakon što sam vidjela da si dobro i zdra- 
vo, za mene nijedno iskušenje nije teško! 

Allahov Poslanik, sallallahu alejhi ve sellem, 
obavijestio ju je da je njen sin, Amr ibn Muaz, pao 
kao šehid, rekavši: 

- Sa ’dova majko! Muštuluk tebi i tvojim 
ukućanima! Svi šehidi iz vašega plemena su već 
zajedno u Džennetu. (Bilo ih je dvanaest.) Dopušteno 
im je da se zauzimaju za svoje ukućane. 

- Allahov Poslaniče, mi smo zadovoljni! Nakon 
ovoga nećemo ih oplakivati! - rekla je Sa’dova 
majka, a poslije toga je dodala: 

- Allahov Poslaniče, uputite dovu za one koje su 
šehidi ostavili iza sebe! 

Resulullah, alejhis-selam, uputio je sljedeću 
dovu: 

- Allahu, odstrani iz njihovih srca tugu, nagra- 
di ih zbog njihovog iskušenja i zaštiti ih lijepom 
zaštitom! 

Poslije toga su nastavili svojim putem. Časni 
ashabi su išli iza Allahovog Poslanika, alejhis-selam. 
Zbog žarke ljubavi koju su gajili prema Vjerovjesniku, 
alejhis-salatu ves-selam, pripadnici plemena Benu 
Ešhel slijedili su ga, ne vraćajući se svojim kućama. 
Tom prilikom on je rakao Sa’du ibn Muazu, koji je 
vodio njegovog konja: 

- Iz tvog plemena ima mnogo teških ranjenika. 
Svi oni će na Sudnjem danu doći, a iz njihovih rana 
će kapati krv. Boja njihove krvi bit će poput ove krvi, 
a miris će biti poput miska. Reci im neka idu svojim 
kućama i neka vidaju svoje rane! Od sada neka nas 
niko ne slijedi i ovo je konačna zapovijed! 

Sa’d se okrenuo prema koloni i uzviknuo: 

- Ovo je Vjerovjesnikova zapovijed: neka nas ne 
slijede ranjenici iz plemena Benu Ešhel! 

Nakon toga oni se vratiše svojim kućama, a bilo 
je trideset ranjenika iz njihovog plemena. (Vidi: Vakidi, 

C I, 315-316; Dijarbekri, 1,444) 

Jedna od sahabijki koja je zahvaljujući jačini 
svoga imana pokazala nesvakidašnju pribranost i 
strpljivost bila je hazreti Sumejra, radijallahu anha. 
Na Dan Uhuda u Medini se raširila vijest koja je 
glasila: „Muhammed je ubijen! Muhammed je ubi- 
jen!“ Nastupili su plač, jauci i vapaji koji su se 
uzdizali do Arša. Stanovnici Medine bili su na ulica- 
ma, raspitujući se o vijestima sa bojnog polja. Hazreti 
Sumejra, koja je bila jedna od Ensarijki, primila je 
vijest o smrti dvojice svojih sinova, oca, muža i brata, 
ali na to nije obraćala pažnju. Ona je zapravo brinula 
o tome šta je sa Allahovim Poslanikom, sallallahu 
alejhi ve sellem. Ugledavši ashabe kako se vraćaju iz 
boja, upitalaje: 

- Sta je sa Allahovim Poslanikom? 

- Hvala Allahu, on je dobro! Živ je! - rekli su. 

- Moje srce neće pronaći mira dok ga ne vidim! 
Odvedite me k njemu! - rekla je Sumejra. 

Kada je ugledala Poslanika, sallallahu alejhi ve 
sellem, prihvatila je za rub njegove odjeće, rekavši: 

- Preči si mi i od oca i majke, Allahov Poslaniče! 
Kad si ti dobro, ja se ne brinem ni za što drugo! (Ibn 
Hišam, III, 51; Vakidi, I, 292; Hejsemi, VI, 115) 


© 

Radi dina i imana činili su hidžru i borili se 

na Allahovom putu 

Da bi sačuvali svoj din i iman, časni ashabi 
su zbog zuluma mekanskih mušrika napustili svoje 
domove, imetke i rodbinu, čineći hidžru u daleke 
krajeve. Uzvišeni Hakk u Kur’anu potvrđuje njihov 
iman, kazujući: 

,,Oni koji vjeruju, i isele se, i bore se na 
Allahovu putu, i oni koji daju sklonište i pomažu 
(muhadžirima), - oni su zbilja pravi vjernici - njih 
čeka oprost i obilje plemenito.“ (El-Enfal, 74) 

Prvu karavanu muhadžira predvodio je Dža’fer 
ibn Ebi Talib Et-Tajjar, radijallahu anhu, a poslao ih 
je Resulullah, sallallahu alejhi ve sellem, u Etiopiju, 
kod kralja Negusa (Nedžašije). Dža’fer je u kraljevoj 
audijenciji održao kratki govor u kojem je objasnio 
kako se jedna primitivna džahilijjetska zajednice pre- 
obrazila u skladnu i sretnu zajednicu. Rekao je: 

„Vladaru! Bili smo velike neznalice, obožavali 
smo kipove od kamena i drveta, a jeli lešine. Cinili 
smo ogavne stvari i kidali rodbinske veze. Loše 
smo postupali prema komšijama, a naši jaki su ugn- 
jetavali i iskorištavali naše slabe. Tako smo radili 
sve dok nam Allah nije poslao jednog od nas kao 
vjerovjesnika, čije smo porijeklo dobro znali, a uz 
to i njegovu iskrenost, povjerenje i čednost. On nas 

je pozvao da vjerujemo u Allaha Jedinog, da Mu 
saučesnika ne pripisujemo, da Mu istinski ibadet 
činimo, da odbacimo ono što smo obožavali mi i naši 
preci od kamenja i idola. Naredio nam je da govorimo 
istinu, da budemo povjerljivi, da se prema rodbini 
i komšijama lijepo ophodimo, da prestanemo činiti 
harame i da ne prolijevamo nedužnu krv. Zabranio 
nam je da činimo sramotne stvari, da lažemo, jedemo 
imetke siročadi i potvaramo čestite žene. Naredio 
nam je da samo Milostivom Allahu ibadet činimo i da 
Mu saučesnika ne pripisujemo, da obavljamo namaz, 
dajemo zekat i postimo. Mi smo mu povjerovali i pot- 
vrdili njegovu istinitost. Počeli smo da ga slijedimo u 
onom što namje dostavio od Allaha. Smatramo doz- 
voljenim ono što nam je on dozvolio, a zabranjenim 
ono što nam je on zabranio. Međutim, naš narod je 
nasmuo na nas, napadajući nas i izlažući najgorim 
mučenjima, samo da bi nas odvratio od naše vjere i 
ponovo vratio u obožavanje kipova. Kada su počeli 
da nam čine nasilje, i lcada su nas gotovo savladali i 
kao obruč stegli, i kada su nam zabranili da svoju 
vjeru ispovijedamo i u skladu s njenim propisima 
živimo, došli smo u tvoju zemlju, i tebe izabrali 
između svih drugih vladara. Ponadali smo se da nam 
kod tebe niko neće nasilje činiti, o vladaru!“ (Ahmed, i, 
202-203, V, 290-291; Hejsemi, VI, 25-27; Ibn Hišam, I, 358-359) 

Posljednja karavana muhadžira iz Etiopije, koja 
se vratila u Medinu morskim putem, stigla je u vri- 

jeme osvojenja Hajbera. Među njima je bila i Esma 
bint Umejs, radijallahu anha, supruga Dža’fera ibn 
Ebi Taliba (Et-Tajjara), radijallahu anhu. Esma je po 
dolasku u Medinu posj etila hazreti Hafsu, Poslanikovu 
suprugu, i tom prilikom srela hazreti Omera, radijal- 
lahu anhu, koji je također došao kod svoje kćeri, 
Hafse. Ugledavši Esmu, hazreti Omer upita: 

- Ko je ovo? 

- To je Esma bint Umejs! - odgovorila je 
Hafsa. 

- Ona Etiopljanka (Habešijka)? - dodao je Omer. 

- Žena koja je učestvovala u pomorskom putovanju? 

- Da! - rekla je Hafsa. 

- Pretekli smo vas u pogledu hidžre i sada smo 
bliži Resulullahu, sallallahu alejhi ve sellem, od vas! 

- rekao je hazreti Omer, šaljivo. 

- Ne, tako mi Allaha! Pogrešno razmišljaš, 
Omere! - rekla je Esma vidno uznemirena njegovim 
riječima. — Vi ste bili zajedno sa Allahovim Poslan- 
ikom, sallallahu alejhi ve sellem. On je hranio vaše 
gladne i poučavao znanju vaše neuke, dok smo mi 
bili daleko u Etiopiji, među strancima i nevjemicima, 
živeći odbačeno. Podnijeli smo sve to radi Allaha i 
Njegovog Poslanika, sallallahu alejhi ve sellem. Tako 
mi Allaha, otići ću Allahovom Poslaniku i reći mu šta 

si kazao. Tako mi Allaha, neću izreći laž, neću skre- 
nuti sa Pravog puta i dodati nešto tvojim riječima. 

Ona je nakon toga otišla Allahovom Poslaniku, 
alejhis-salatu ve selam, i rekla mu: 

- Allahov Vjerovjesniče, Omer mi je rekao to i to! 

- A šta si ti njemu rekla? - upitao je Vje- 
rovjesnik, alejhis-selam. 

- Rekla sam to i to - prepričavajući razgovor 
koji je protekao između njih. 

- Vama koji ste učinili hidžru na lađama (u 
Etiopiju) pripadaju dvije nagrade, a mojim drugo- 
vima (koji su učini hidžru samo u Medinu) pripada 
jedna nagrada. 

Esma bint Humejs, radijallahu anha, pripovi- 

jeda: 

- Kod mene su u skupinama dolazili Ebu Musa 
El-Eš’ari i ashabi koji su lađom zajedno s nama 
učinili hidžru, tražeći od mene da im ispričam ovaj 
slučaj. Ništa ih na ovom svijetu nije više obradovalo 
i pružilo im nadu kao ove (Vjerovjesnikove, s.a.v.s.) 
riječi. Aposebno Ebu Musa, koji je mnogo puta došao 
kod mene, tražeći da mu iznova prenesem ove Vje- 
rovjesnikove, sallallahu alejhi ve sellem, riječi, koje 
bi on svaki put nezasito slušao. (Vidi: Buhari, Megazi, 36; 
Muslim, Fedailu’s-sahabe, 169) 







„I robuj svome Gospodaru sve dok ti 
smrt ne dođe!“ (El-Hidžr, 99) 

PRIVRZENOST IBADETU 
U SRETNOM STOLJEĆU 


Ibadeti su za plemenite ashabe predstavljali 
najpogodnije trenutke za susret i bliskost sa Uzvišenim 
Hakkom. Stoga su ti trenuci bili veoma važni za njih 
kao neponovljiva prilika za postizanje srčanog smira- 
ja i sreće. Časni ashabi su sve svoje ibadete izvršavali 
sa velikim ushićenjem i zanosom, koji su proizilazili 
iz njihove spoznaje da je Uzvišeni Allah upravo njih 
odabrao za sagovomike Svoje Objave. Iz tog razloga 
oni su svaki ibadet doživljavali kao veliku blagodat i 
posebnu počast. 

Nastojali su se da uvijek budu pod abdestom 

Plemeniti ashabi, radijallahu anhum edžme’in, 
vodili su računa o tome da uvijelc budu pod abdestom 
i da obnavljaju abdest za svaki namaz. Resulullah, 
sallallahu alejhi ve sellem, jednoga jutra pozvao je 
hazreti Bilala, radijallahu anhu, kod sebe, i upitao 
ga: 

- Bilale, kojim djelom si me pretekao pa ulaziš 
и Džennet prije mene? Kada god (и snu) uđem и 
Džennet, čujem topot tvojih koraka ispred sebe. Sinoć 
sam ušao u Džennet i (opet) čuo topot tvojih koraka 
ispred sebe.. 

- Ja Resulallah! — odgovorio je Bilal. - Nisam 
nikad proučio ezan, a da poslije toga nisam klanjao 
dva rekata namaza, i nisam nikad izgubio abdest, a 
da ga, odmah poslije toga, nisam obnovio i klanjao 
dva rekata namaza za koje smatram da su Allahovo 
pravo kod mene. 

- Sa to dvoje! - rekao je plemeniti Poslanik, 
sallallahu alejhi ve sellem. (Tirmizi, Menakib, 17/3689; 
Ahmed, Musned, V, 354) 

Ebu Gutajf pripovijeda: 

„Slušao sam Abdullaha ibn Omera, radijallahu 
anhuma, dok je sjedeći u mesdžidu govorio ljudima. 
Kada je nastupilo vrijeme podne-namaza, ustao je, 
obnovio abdest i klanjao namaz. Potom se vratio 
na svoje mjesto. Kada je nastupilo vrijeme ikindije 
namaza, ponovo je ustao, obnovio abdest i klanjao 
namaz. Potom se vratio na svoje rnjesto. Kada je 
nastupilo vrijeme akšam-namaza, ponovo je ustao, 
obnovio abdest i klanjao namaz. Upitao sam ga: 

- Allah te učinio od Svojih dobrih robova! Da 
li je obnavljanje abdesta za svaki namaz farz ili sun- 
net? 

- Jesi li me pratio šta činim? - upitao je. 

- Da! — rekao sam. 

- To nije farz! - rekao je. - Kada uzmem abdest 
za sabah-namaz, njime mogu klanjati i druge namaze 
sve dok ga ne izgubim. Međutim, čuo sam Resululla- 
ha, sallallahu alejhi ve sellem, kada je rekao: 

- Ko uzme abdest, premda je u stanju čistoće, 
bit će mu upisana nagrada od deset hasenata (dobrih 
djela). Potomje (Ibn Omer) dodao: 

- Eto, ja se trudim da zaradim tih deset hase- 
nata.“ (Ibn Madže, Taharet, 73; Tahavi, Serhu’l-meani’l-asar, I, 
42; Bejheki, Es-Sunenu ’l-kubra, I, 162) 

Plemeniti ashabi uzimali su abdest na najljepši 
način, potpuno i bez propusta. Ebu Hazim, jedan od 
tabi’ina, vidio je Ebu Hurejreta, radijallahu anhu, 
kako, uzimajući abdest, pere ruke do ispod pazuha. 
Upitao je: 

- Ebu Hurejre, kakav je to abdest? 

- O Sinovi Ferruhovi, zar ste vi ovdje? - rekao 
je. — Da sam znao da ste ovdje, ne bih uzeo abdest na 
ovakav način. Čuo sam svoga Prijatelja (Resulullaha), 
sallallahu alejhi ve sellem, gdje govori: 

- Na Sudnjem danu svjetlo vjernika će dopirati 
dokle je dopirao njegov abdest. (Muslim, Taharet, 40) 

Jednoga dana Resulullah, sallallahu alejhi ve sel- 
lem, posjetio je mezarje i tom prilikom rekao: 

- Neka je selam vama, stanovnici domova 
muminskih, i mi ćemo vam se, inšallah, pridružiti. 
Volio bih da vidimo našu braću! 

- Zar mi nismo tvoja braća, ja Resulallah! - upi- 
tali su prisutni ashabi. 

- Vi ste moji ashabi, a moja braća su oni koji još 
nisu došli na ovaj svijet. - odgovorio je. 

- Ja Resulallah! - rekli su. - Kako ćeš prepoznati 
ljude iz tvog ummeta koji još nisu došli? 

- Recite mi, kada bi čovjek imao putastog konja 
sa bijelim biljegom na čelu, da li bi ga prepoznao 
među posve crnim konjima? — upitao ih je. 

- Svakako, ja Resulallah! - odgovorili su. 

- Oni će doći svijetlih lica, ruku i nogu od abd- 
esta, a ja ću prije njih stići na svoje Vrelo (Havd). 
Pazite! Neki Ijudi će biti udaljeni od mog Vrela kao 
što se udalji izgubljeno stado kamila. Ja ću ih dozi- 
vati, govoreći: ‘Ovamo! ’ Pa će mi biti rečeno: ‘Oni 
su se poslije tebe promijenili (napustili su tvoj Sunnet 
i krenuli krivim putem)!’Tada ću reći: ‘Daleko bili! 
Daleko bili!’“ (Muslim, Taharet, 39, Fedail, 26; Nesai, Taha- 

ret, 110/150; Ibn Madže, Zuhd, 36; Malik, Muvetta , Taharet, 28; 
Ahmed, II, 408.) 


Namaz je bio svjetlo njihovih očiju 

Prilikom obavljanja namaza plemeniti ashabi su 
doživljavali radost „susreta sa Uzvišenim Hakkom". 
Klanjali su namaz skrušeno i ponizno poput čovjeka 
koji se oprašta od ovoga svijeta i kojem je to posljed- 
nji namaz u životu. 

Sa’d ibn Ebi Vekkas, radijallahu anhu, pripovi- 

jeda: 

„Bila su dvojica braće od kojih je jedan umro 
četrdeset dana prije drugoga. U prisustvu Pejgambera, 
alejhis-salatu ves-selam, neko je spomenuo vrline 
onoga što je prvi urnro, pa je on upitao: 

- A da li je i drugi bio musliman? 

- Da, Allahov Poslaniče, i on je bio musliman! 
- rekli su. 

Potom je Resulullah, sallallahu alejhi ve sellem, 
za onog drugog rekao: 

- Vi ne znate kakve su mu deredže omogućili 
namazi koje je klanjao (poslije smrti svoga brata)! 
Namaz je poput rijeke čija je voda obilna i slatka, a 
koja protiče pored vrata kuće jednog od vas, u koju 
on ulazi pet puta dnevno da se okupa. Sta mislite da 

li će na takvom ostati imalo prljavštine? Vi ne možete 
znati do koje deredže ga je uzvisio njegov namaz!" 
(Malik, Muvetta, Kasru's-salati, 91) 

Jednom prilikom je Ebu Talha, radijallahu anhu, 
klanjao namaz u svojoj bašti. U jednom času, ptica 
po imenu ,,Dubsi“ poletjela je tražeći izlaz iz bašte. I 
dok je ona letjela tamo amo, tražeći izlaz kroz krošnje 
palmi, Ebu Talhin pogled je nakratko pratio njen let, 
koji mu se dopao. Kada se povratio namazu, nije znao 
koliko je rekata klanjao. Rekao je sebi: „Zbog imetka 
sam zapao u iskušenje!" Potom je otišao Allahovom 
Poslaniku, sallallahu alejhi ve sellem, i ispričao mu 
šta mu se dogodilo u bašti. Potom je rekao: 

- Ja Resulallah, ovaj imetak (baštu) dajem kao 
sadaku, Allaha radi! Koristi je kako želiš! (. Muvetta, 
Salat, 69) 

Hazreti Omer, radijallahu anhu, poslao je pismo 
svojim namjesnicima u kojem je stajalo sljedeće: 

,,Za mene, vaš najvažniji posao je namaz. Ko ga 
bude obavljao pravovremeno i propisno, sačuvao je 
svoju vjeru. Ko zapostavi namaz, još više će zane- 
mariti ono što je mimo namaza (od propisa islama).“ 
( Muvetta, Vukutu’s-salati, 6) 

Misver ibn Mahreme, radijallahu anhu, pri- 
povijeda: 

„Otišao sam kod Omera ibn Hattaba (nakon što 
je ranjen) i zatekao ga kako bez svijesti leži pokriven 
pokrivačem. Upitao sam prisutne: 

- U kakvom je stanju? 

- Kao što vidiš. - rekli su. 

- Pozovite ga na namaz! Njega ne možete ničim 
uplašiti i probuditi osim namazom. - rekao sam. 

- Zapovjedniče vjemika, namaz! — rekli su. 

Omer je odmah ustao, govoreći: 

- Da, tako mi Allaha, onaj ko zapostavi namaz 
nema udjela u islamu! — a potom je započeo klanjati. 

(Hejsemi, Medžme'uz-zevaid, I, 295; Vidi: Muvetta, Taharet, 51; 
Ibn Sa’d, Tabekat , III, 35.) 

Hazreti Alija, radijallahu anhu, rekao je jednom 
od svojih činovnika: 

„Sve je vezano za tvoj namaz !“ 18 

‘Ala ibn Abdurrahman pripovijeda: 

„Nedugo poslije podne-namaza došli smo kod 
Enesa ibn Malika, radijallahu anhu, pa je on ustao 
i klanjao ikindiju-namaz. Kad je završio namaz, 
obavijestili smo ga da je klanjao prije namaskog vre- 
mena, a on nam reče: 


o 


18 Abdulaziz Cavis, Anglikan Kilisesine Cevap, 96. 

- Čuo sam Allahovog Poslanika, sallallahu alejhi 
ve sellem, kada je rekao: 

- To je namaz munafika! To je namaz munafika! 
To je namaz munafika! Jedan od njih sjedi sve dok 
Sunce porumeni i počne zalaziti između dva šejtanova 
roga, ili na šejtanovom rogu, pa klanja četiri rekata 
poput ptice koja kljuca zrna i u namazu vrlo malo 
Allaha spominje.“ (Muvetta, Kur'an, 46; Muslim, Mesadžid, 
195) 

Zbog upozoravanja koje im je Resulullah, sal- 
lallahu alejhi ve sellem, upućivao, plemeniti ashabi 
su obavljali namaz upotpunjavajući njegove ruknove, 
vadžibe i sunnete. Kada je Huzejfe, radijallahu anhu, 
jednom prilikom ušao u mesdžid, vidio je čovjeka koji 
u svom namazu ne obavlja pravilno ruku’ i sedždu, pa 
kada je ovaj završio namaz, on ga je upitao: 

- Koliko godina klanjaš namaz na taj način? 

- Četrdeset godina! - odgovorio je čovjek. 

- U tom slučaju, ti četrdeset godina nisi klanjao 
namaz! — rekao je Huzejfe. — Ako bi nastavio klan- 
jati namaz na taj način i u tom stanju umro, umro 
bi u vjeri drugačijoj od Muhammedove, sallallahu 
alejhi ve sellem, vjere.“ Potom ga je poučio i rekao: 
„Čovjek može kratko klanjati svoj namaz, ali ga treba 
upotpuniti i uljepšati.“ (Ahmed, V, 384; Buhari, Ezan, 119, 
132, Salat, 26) 

Nisu izostajali iz džemata 

Jedno od najvažnijih obilježja zajednice u 
sretnom stoljeću jeste „bratstvo u vjeri“, kojim su 
ashabi zamijenili rodbinsku i plemensku privrženost, 
uspostavljajući čvrsto islamsko bratstvo i jedinstvo. 
U svakodnevnom životu njihovo jedinstvo ogledalo 
se, prije svega, u zajedničkom obavljanju namaza. 

Resulullah, sallallahu alejhi ve sellem, kao nji- 
hov imam, veoma dobro je poznavao svoj džemat. 
Kada bi primijetio da neko od njegovih ashaba nije 
došao na namaz, pitao bi: ,,Da li je došao taj i taj?“; 
ili: „Zar nije došao taj i taj?“; ili: „Gdje je vaš 
drug?“; ili: „Gdjeje tvoj sluga?“... Ako bi neko bio 
spriječen zbog bolesti, plemeniti Poslanik, alejhis- 
selam, odmah bi, u društvu nekolicine ashaba, otišao 
da ga posjeti. A ako bi neko bio spriječen zbog neke 
nevolje, odmah bi poduzeo nešto da otkloni njegovu 
nevolju ili bi ga pozvao k sebi i riješio njegov prob- 
lem. 

Podstičući na namaz u džematu, Resulullah, sal- 
lallahu alejhi ve sellem, rekao je svojim ashabima: 

„Kada vidite nekoga da ima običaj dolaziti u 
mesdžide, posvjedočite da je on mu ’min, jer Allah 
Uzvišeni kaže: 

‘Allahove mesdžide odnavaju samo oni koji vje- 
ruju U Alluha.. ’ (F.t-Tcvbc, 18)“ (IbnMadže, Mesadžid, 19) 

Dakle, održavanje mesdžida je redovno prisust- 
vovanje namazu u džematu, i to je jedan od znakova 
imana. 

Plemeniti sahabija, Abdullah ibn Mes’ud, radi- 
jallahu anhu, rekao je: 

,,U naše vrijeme od namaza (u džematu) izosta- 
jao je samo licemjer čije je licemjerstvo bilo poznato, 
ili bolesnik. A i bolesnik bi koračao među dvojicom 
ljudi, oslanjajući se na njihova ramena, sve dok ne bi 
stupio U narnaz.“ (Muslim, Mesadžid, 256-257) 

Među časnim ashabima Allahovog Miljenika, 
sallallahu alejhi ve sellem, bila su dvojica ljudi od 
kojih je jedan bio trgovac, a drugi kovač koji je kovao 
sablje. Kada bi čuo ezan, trgovac bi ostavio kantar 
u stranu, ako bi mu se našao u ruci, a ako bi njegov 
kantar bio na zemlji, ostavio bi ga na njegovom 
mjestu i odmah se zaputio prema Mesdžid-i nebeviju 
(Vjerovjesnikovom mesdžidu). Kada bi kovač čuo 
ezan, ako bi njegov čekić bio na nakovnju, ostavio 
bi ga na njegovom mjestu, a ako bi zamahnuo njime 
iznad glave kako bi udario po sablji, bacio bi ga iza 
sebe i odmah se zaputio prema mesdžidu. Upravo 
zbog njih, ali i njima sličnim ashabima, Uzvišeni 
Allah je objavio ajet u kojem ih je pohvalio: 

„Ljudi koje kupovina i prodaja ne ometaju da 
Allaha spominju i namaz obavljaju i zekat udjeljuju, 

© 

i koji strepe od Dana u kom će srca i pogledi biti 
uznemirenk (En-Nur, 37)“ (Kurtubi, XII, 184) 

Jednoga dana Abdullah ibn Mes’ud, radijallahu 
anhu, vidio je kako ljudi u čaršiji žure na namaz čim 
je zaučio ezan, pa je rekao: 

„Ovo su ljudi koje je Allah pohvalio u Kur’anu: 
Ljudi koje kupovina iprodaja ne ometaju da Allaha 
spominju i namaz obavljaju...“ (Hejsemi, Medžme’uz- 
zevaid , VII, 83) 


Zekat su draga srca davali 


Plemeniti ashabi pridavali su veliki značaj zeka- 
tu, jer Uzvišeni Allah na mnogo mjesta u Kur’anu uz 
namaz naređuje i davanje zekata. Zekat i sadaku, koju 
su davali sa sviješću kao da ih daju izravno u ruku 
Allaha Uzvišenog, ashabi su udjeljivali sa zanosom 
i uzbuđenjem. 


Abbas, radijallahu anhu, amidža Allahovog 
Poslanika, sallallahu alejhi ve sellem, u želji da 
požuri sa činjenjem dobra, pitao je da li može dati 
zekat prije isteka godine, pa mu je to Resulullah, sal- 
lallahu alejhi ve sellem, dozvolio. (Ebu Davud, Zekat, 
22/1624; Tirmizi, Zekat, 37/678; Ibn Madže, Zekat, 7; Ahmed, I, 


104; Darimi, Zekat, 12) 


© 

Jedna žena od bližnje rodbine Allahovog 
Poslanika, alejhis-selam, došla je kod njega zajedno 
sa svojom kćerkom, koja je na ruci imala dvije pode- 
blje narukvice od zlata. Resulullah, sallallahu alejhi 
ve sellem, upitao je: 

- Daješ li zekat na ovo ? 19 

- Ne dajem! - odgovorila je žena. 

- Da li bi voljela da Allah na Sudnjem danu ove 
dvije narukvice zamijeni narukvicama od vatre? — 
upitao je. 

Žena ih je odmah skinula i stavila pred 
Vjerovjesnika, sallallahu alejhi ve sellem, rekavši: 

- Ove dvije narukvice pripadaju Allahu i Njego- 
vom Poslaniku! (Ebu Davuđ, Zekat, 4/1563) 

Kod Allahovog Poslanika, sallallahu alejhi ve 
sellem, došla je delegacija iz plemena Вепп Tudžlb, 
koja se sastojala od trinaest osoba. Oni su sa sobom 
donijeli i imetak koji su izdvojili kao zekat. Njihova 
preciznost u pogledu zekata mnogo je obradovala 
plemenitog Poslanika, alejhis-salatu ves-selam, koji 
im je lijepo izrazio dobrodošlicu i zadužio Bilala 

19 U pogledu davanja zekata na nakit učenjaci imaju različite st - 

vove. Međutim, iz predostrožnosti bolje je dati zekat na nakit 

nego ga izostaviti. 

Habešiju, radijallahu anhu, da ih ugosti na najbolji 
način. Članovi delegacije su rekli: 

- Allahov Poslaniče, donijeli smo ti dio imetka 
koji predstavlja Allahovo pravo kod nas! 

- Vratite to i podijelite svojim siromasima! — 
rekao im je Resulullah, sallallahu alejhi ve sellem 

- Allahov Poslaniče! - rekli su. - Mi smo doni- 
jeli ono što je preteklo količinu zekata koju smo podi- 
jelili našim siromasima kao njihovo pravo! 

Na to je hazreti Ebu Bekr, radijallahu anhu, 
rekao: 

- Ja Resulallah, delegacija plemena Вепп Tudžib 
boljaje od svih arapskih delegacija. 

- Uputa je u Allahovoj ruci! Kome Allah želi 
dobro, otvori njegovo srce za iman! — rekao je Resu- 
lullah, sallallahu alejhi ve sellem. 

Članovi delegacije postavili su mu i nekoliko 
pitanja iz Kur’ana i njegovog Sunneta, pa kada su 
dobili dostatne odgovore, lijepo su to zapisali. Njihov 
odnos prema znanju dodatno je obradovao plemeni- 
tog Pejgambera, sallallahu alejhi ve sellem, koji im je 
nakon toga posvetio još više pažnje. Nakon nekoliko 
dana boravka u Medini, delegacija plemena Вепп 
Tudžlb pripremila se za put i zatražila dozvolu za 
polazak. Ashabi im rekoše: 

- Zašto žurite? 

- Vraćamo se da bismo svome plemenu prenijeli 
ono što smo vidjeli kod Allahovog Poslanika, sallal- 
lahu alejhi ve sellem, i da im objasnimo pitanja na 
koja smo dobili odgovore. - rekli su. 

Prije povratka u zavičaj došli su kod Resulullaha, 
sallallahu alejhi ve sellem, da se oproste s njim, a on 
im posla hazreti Bilala da im uruči poklone i ukaže 
blagonaklonost više nego drugim delegacijama. (Ibn 
Sa’d, Tabekat, I, 323; Ibn Kajjim, Zadu’l-mead, III, 650-651) 

Abdullah ibn Abbas, radijallahu anhuma, pri- 
povijeda da je Allahov Poslanik, sallallahu alejhi ve 
sellem, jednoga Bajrama izišao na musallu i predvo- 
dio ashabe na bajram-namazu. Klanjao je samo dva 
rekata. Prije njih, a ni poslije njih, nije klanjao ništa 
više. Nakon što je proučio hutbu za muškarce, prišao 
je mjestu na kojem su bile žene i obratio im se, budući 
da one nisu čule njegov glas za vrijeme hutbe. Udjelio 
im je nekoliko savjeta i podstaknuo ih da udjeljuju 
sadaku. One su nakon toga skinule svoje narukvice, 
zlatne i srebrne halke i naušnice, bacajući ih u Bilalov 
otvoreni Ogrtač. (Vidi: Buhari, Zekat, 21, 33) 

Ibn Abbas, radijallahu anhuma, upozoravao je 
ljude da ne zapostavljaju imovinske ibadete, ističući 
da će nemar i nedostatnost u tom pogledu biti uzrok 
njihovog kajanja i izgubljenosti na Sudnjem danu. 
Govorio je: 

„Ко bude imao dovoljno imetka da njime obavi 
hadž i posjeti Kuću svoga Gospodara, ili bude posje- 
dovao imetak na koji je dužan dati zekat, pa to ne 
ispuni, na samrti će tražiti da se vrati na ovaj svijet!“ 
Potom je proučio sljedeće ajete iz Kur’ana: 

„О vjernici, neka vas imanja vaša i djeca 
vaša ne zabave od sjećanja na Allaha. A oni koji 
to učine, bit će izgubljeni. I od onoga čime vas Mi 
opskrbljujemo udjeljujte prije nego nekom od vas 
smrt dođe, pa da onda rekne: ‘Gospodaru moj, 
da me još samo kratko vrijeme zadržiš, pa da 
sadaku udjeljujem i da dobar budeml’Allah sig- 
urno neće ostaviti u životu nikoga kome smrtni čas 
njegov dođe; a Allah dobro zna ono što vi radite. 
(El-Munafikun, 9-11)“ (Tirmizi, Tefsir, 63/3316) 

Ljudi koji su živjeli u sretnom stoljeću vrlo 
su pažljivo i precizno postupali sa imovinom uku- 
pljenom od zekata, dijeleći je onima kojima ona 
stvamo pripada. 

Jednoga dana Ahnef ibn Kajs, radijallahu anhu, 
došao je kod hazreti Omera, radijallahu anhu, sa del- 
egacijom iz Iraka. Bili su dani velike žege. Hazreti 
Omer, radijallahu anhu, u radničkoj odjeći čistio je 
jednu od deva koje su ukupljene kao zekat. Timario 
ju je i utrljavao ulje u njenu kožu. Kada je vidio 
pridošlice, obratio se Ahnefu, rekavši: 

- Ahnefe, presvuci se i pomozi mi, ovo je deva 
od zekata! U njoj se nalazi pravo siročadi, hudovica 
i siromaha.“ 

Jedan od pridošlica reče: 

- Zapovjedniče vjernika, neka te Allah obaspe 
Svojim oprostom, zašto nekom od robova ne narediš 
da to radi? 

Hazreti Omer, radijallahu anhu, povika: 

- O ti, pridošlico, ko može biti bolji rob od Omera 
i Ahnefa? Ako je Ahnef preuzeo obavezu da brine o 
poslovima muslimana, onda je on njihov sluga! Kako 
god sluga treba biti iskren prema svomu gospodaru, 
izvršavajući poslove koje mu je on povjerio, i Ahnef, 
također, treba biti takav prema muslimanima!" (Ali el- 
Mutteki, Kenzul-’nmmal , V, 761/14307) 

U nekim predajama se spominje da su vidjeli 
hazreti Omera, radijallahu anhu, kako trči za odbje- 
glom devom, prethodno dobijenom od zekata. Kada 
su ga pitali zašto ne zapovjedi radnicima da je uhvate, 
odgovorio je slično kao u prethodnom slučaju. 

Zajednica u sretnom stoljeću vodila je računa o 
zekatu u tolikoj mjeri da je u vrijeme halife Omera 
ibn Abdulaziza, rahimehullah, bilo veoma teško 
naći ljude koji bi uzeli zekat. Kada je halifa poslao 
službenike da podijele zekat u Africi, oni su se vratili 
neobavljena posla, jer nisu mogli naći siromahe koji 

bi ga uzeli. Tim novcem halifa Omer ibn Abdulaziz je 
oslobodio veliki broj robova . 20 

Udjeljivanje imetka trajno je bilo prisutno u 
njihovom životu 

Ljudi koji su živjeli u sretnom stoljeću ispravno 
su razumjeli značaj udjeljivanja imetka i sadake, 
vjerujući da se udjeljivanjem postiže Allahova ljubav 
i otklanjaju nedaće. Uzvišeni Hakk kaže: 

„I imetak na Allahovom putu udjeljujte 21 , i 
sami sebe u propast ne dovodite, i dobro činite; 
Allah, zaista, voli dobročinitelje.“ (El-Bekare, 195) 

Jedna od sahabijki, Ummu Budžejd, radijallahu 
anha, došla je kod Resulullaha, sallallahu alejhi ve 
sellem, rekavši: 

„Ја Resulallah, neka je Allahov salavat na tebe! 
Ponekad na moja vrata dođe siromah, ali ja nemam 
ništa što bih mu udijelila kao sadaku!?“ 

Na njene riječi Resulullah, sallallahu alejhi ve 
sellem, rekao je: 

20 Seid Ramadan El-Buti, Fikhu s-sire, Bejrut, 1980, str. 434 

21 ,,Infak“, tj. udjeljivanje imetka, podrazumijeva davanje zekata 
kao obaveze i dobrovoljno udjeljivanje sadake ili bilo koji vid 
materijalnog dobročinstva. (Mustafa Cagrici, ,,Infak“ mad., Di- 
yanet Islam Ansiklopedisi, XXII, 289) 

„Kada ne bi imala ništa drugo osim izgorenog 
ovčijeg papka, ti ga udijeli siromahu! (tj. udijeli mu 
bilo što i ne vraćaj ga praznih ruku!) “ (Ebu Davud, 
Zekat, 33/1667; Tirmizi, Zekat, 29/665; Nesai, Zekat, 70/2556; 
Ahmed, VI, 383) 

Ukoliko ne posjeduje ništa što bi mogao udijeliti 
kao sadaku, istinski mu’min će onome ko je u potrebi 
ili u nevolji udijeliti barem lijepu riječ. U takvoj situ- 
aciji Uzvišeni Hakk nam zapovijeda da nevoljnika 
udobrovoljimo lijepom riječju koja će ga umiriti i 
Utješiti. (Vidi: El-Isra’, 28) 

Ebu Mes’ud El-Ensari, radijallahu anhu, ovako 
objašnjava bereket koji se nalazi u udjeljivanju 
sadake: 

„Kada bi nam Allahov Poslanik, sallallahu alejhi 
ve sellem, naredio da udjeljujemo sadaku, neki od 
nas bi otišli u čaršiju i na leđima nosili tovar kako 
bi zaradili jedan mudd 22 i udijelili ga kao sadaku, a 
danas neki od njih imaju i po stotinu hiljada (dinara, 
tj. zlatnika).“ (Buhari, Zekat, 10) 

Allahov Poslanik, sallallahu alejhi ve sellem, 
rekao je: 

„Ljudi će biti u hladu svoje sadake sve dok im se 
ne presudi (na Sudnjem danu). “ 

22 Mudd je mjera koja odgovara težini od 687 grama. 

O 

Prenosilac ovog hadisa, Ebu’l-Hajr, koji je ovaj 
hadis čuo od Ukbeta ibn Amira, radijallahu anhu, 
nastojao je da svakoga dana udijeli sadaku, pa makar 
to bio komad peciva, glavica luka ili nešto slično 
tome. (Ahmed, IV, 147-8; Hejsemi, III, 110) 

Hazreti Omer, radijallahu anhu, pripovijeda: 

„Allahov Poslanik, sallallahu alejhi ve sellem, 
zapovjedio nam je da udjelimo od svog imetka. U to 
vrijeme sam posjedovao dovoljno imetka, pa rekoh 
sebi: ‘Ako ću ikad preteći Ebu Bekra, danas ću ga 
preteći!?’ Potom sam donio polovicu svoga imetka (u 
namjeri da ga udijelim), a Resulullah, sallallahu alejhi 
ve sellem, mi reče: 

- Sta si ostavio svojoj porodici!? 

- Isto ovoliko! - rekao sam. 

Nakon toga je došao Ebu Bekr i udijelio cjelok- 
upni imetakkoji je posjedovao. Resulullah, sallallahu 
alejhi ve sellem, upitao ga je: 

- Sta si ostavio svojoj porodici, Ebu Bekre? 

- Ostavio sam im Allaha i Njegovog Poslanika! 
- rekao je. 

Tada sam rekao: 

- Tako mi Allaha, neću ga preteći ni u čemu!“ 
(Tirmizi, Menakib, 16/3675; Ebu Davud, Zekat, 41/1673) 

Abdurrahman ibn Ebu ‘Amre El-Ensari pri- 
povijeda da je njegova majka naumila osloboditi 
roba, ali je to odgodila do jutra. Međutim, te noći je 
umrla, pa je Abdurrahman otišao kod Kasima ibn 
Muhammeda ibn Ebi Bekra (tj. Ebu Bekrovog 
unuka), radijallahu anhum, i upitao ga: 

- Ako bih ja oslobodio roba u ime svoje majke, 
da li bi ona od toga imala koristi? 

Kasim, radijallahu anhu, rekao je: 

„Sa’d ibn Ubade, radijallahu anhu, došao je 
Allahovom Poslaniku, sallallahu alejhi ve sellem, i 
rekao: 

- Moja majka je umrla, pa ako bih ja u njeno ime 
oslobodio roba, da li bi ona imala koristi od toga? 

- Da! - odgovorio je Resulullah, sallallahu ale- 
jhi ve sellem. (. Muvetta, 'ltk, 13) 

Hazreti Aiša, naša majka, radijallahu anha, pri- 
povijeda da je neki čovjek došao Poslaniku, sallallahu 
alejhi ve sellem, rekavši: 

- Moja majka je iznenada umrla i mislim da bi, 
kada bi mogla govoriti, sigurno udijelila sadaku. Pa, 
mogu li ja u njeno ime udijeliti sadaku? 

- Da, udijeli sadaku u njeno ime! - odgovorio je 
Resulullah, sallallahu alejhi ve sellem. (Buhari, Vesaja, 
19; Ebu Davud, Vesaja, 15/2881) 

© 

Jedan od plemenitih ashaba, Haris ibn Nu’man, 
radijallahu anhu, nakon što je izgubio vid privezao je 
uže i zategnuo ga između mjesta na kojem je obav- 
ljao namaz i vrata svoje sobe. Pored vrata je stavio 
korpu sa hurmama i drugim namimicama, pa kada bi 
došao siromah na njegova vrata i nazvao selam, on 
bi polahko došao do vrata, držeći se rukama za uže, i 
lično udijelio sadaku. Ukućani su mu govorili: 

- Mi ćemo udijeliti u tvoje ime! 

Na njihove riječi je odgovarao: 

- Čuo sam Pejgambera, sallallahu alejhi ve sel- 
lem, kada je rekao: 

- Udjeljivanje sadake svojom ткот čuva čovjeka 
od loše smrti. (Ibn Sa’d, III, 488; Taberani, Mu ’džemu ’l-kebir , 
III, 229, 231; Hejsemi, Medžme ’uz-zevaid, III, 112) 

Hazreti Aiša, radijallahu anha, prenosi da je 
Allahov Poslanik, sallallahu alejhi ve sellem, rekao 
svojim suprugama: 

,,Od vas će mi se najprije pridružiti ona koja 
bude imala najduže ruke. “ 

Hazreti Aiša, radijallahu anha, kazuje: 


„Опе su zbog toga (poslije smrti Allahovog 
Poslanika, s.a.v.s.) mjerile čije su ruke duže. Međutim, 
Zejnebine ruke bile su najduže, jer je ona zarađivala 

o 

radom svojih ruku i udjeljivala sadaku.“ (Muslim, 
Fedailu’s-sahabe, 101)23 

Jednom prilikom kod hazreti Osmana, radijal- 
lahu anhu, došao je neki siromah, rekavši: 

- O posjednici imetka, pretekli ste nas u svakom 
dobru: dijelite sadaku, oslobađate robove, idete na 
hadž i udjeljujete od svog imetka! 

- Da li nam, uistinu, zavidiš na tome? - upitao 
je hazreti Osman. 

- Da, tako mi Allaha, zavidim vam! 

- Tako mi Allaha, - rekao je hazreti Osman - 
jedan dirhem koji udijeli neko ko živi u oskudici 
vrjedniji je od hiljadu dirhema onoga koji posjeduje 
mnogo irnetka. (Bejheki, Šuabu'l-iman, III, 251; Ali El-Mutte- 
ki, Kenzu’l-ummal, VI, 612/17098) 


Spoznali su da nema ništa slično postu 

Ebu Umame, radijallahu anhu, rekao je 
Pejgamberu, sallallahu alejhi ve sellem: 


23 U komentaru ovoga hadisa Imam Nevevi, rahimehullah, kaže: 
„Zejneba je bila prva koja je umrla poslije Poslanika, s.a.v.s., i 
tada su one (tj. Poslanikove, s.a.v.s., supruge) shvatile da dužina 
ruku znači udjeljivanje sadake i darežljivost.“ (Vidi: Imam Ne- 
vevi, Komentar Muslimovog Sahiha, Poglavlje o vrijednosti Zej- 
nebe, majke pravovjemih, radijallahu anha) 

O 

- Preporuči mi djelo zbog kojeg će mi Uzvišeni 
Allah dati nagradu! 

- Prepontčujem ti post, jer njemu nema ništa 
slično! - rekao mu je Pejgamber, alejhis-salatu ves- 
selam. (Nesai, Sijam, 43) 

Ummu Ejmen, radijallahu anha, krenula je na 
put hidžre Allahu i Njegovom Poslaniku, alejhis- 
salatu ves-selam. Na putovanju je postila. Nije imala 
ni jahalice, ni hrane, ni vode. Nije imala čak ni 
mješinu za vodu. Putovala je kroz vrelu pustinju 
Tihame. Zbog gladi i žeđi gotovo je bila na pragu 
smrti. Kada je nastupilo vrijeme iftara, iznad glave 
čula je nekakvo šuškanje. Podigla je glavu i vidjela 
kofu koja je visila na bijelom kanapu. Pripovijedala 
je o tome, kazujući: 

„Uzela sam kofu i pila iz nje sve dok nisam 
ugasila žeđ. Poslije toga više nikada nisam osjetila 
žeđ.“ 

U godinamakoje su uslijedile poslije tog događaja 
plemenita Ummu Ejmen, radijallahu anha, postila je 
u danima velike žege i činila tavaf oko Ka’be, ali 
nije osjećala žeđ. To je potrajalo sve do njene srnrti. 
(Abdurrezzak, Musannef IV, 309; Ebu Nuajm, Hil’je , II, 67; Ibn 
Hadžer, Isabe , VIII, 170; Ibn Sa’d, VIII, 224) 

Hazreti Hamza, radijallahu anhu, prije Bitke na 
Uhudu zapostio je da bi, ako padne kao šehid, došao 
pred svog Gospodara kao postač. 

Enes ibn Malik, radijallahu anhu, kazuje: 

„Ebu Talha, radijallahu anhu, (moj očuh) nije 
(mnogo) postio dobrovoljni post u vrijeme Allahovog 
Poslanika, sallallahu alejhi ve sellem, zbog vojnih 
pohoda. Poslije smrti Allahovog Poslanika, sallallahu 
alejhi ve sellem, nisam ga nikada vidio da jede i pije, 
osim u danima ramazanskog i kurbanskog bajrama.“ 
(Buhari, Džihad, 29) 

Ebu Talha, radijallahu anhu, bio je jedan od 
najhrabrijih junaka na bojnom polju. Da bi bio jak i 
postojan u borbi protiv neprijatelja, nije mnogo postio 
nafilu post. Džihad je pretpostavljao postu. Poslije 
smrti Allahovog Poslanika, sallallahu alejhi ve sel- 
lem, nije izlazio u borbu na Allahovom putu, nego 
se posvetio postu, kao što je prethodno spomenuto u 
hadisu. Prenosi se da je tako živio 24 godine poslije 
smrti plemenitog Pejgambera, sallallahu alejhi ve 
sellem. 

Hazreti Enes ibn Malik pripovijeda da je Ebu 
Talha, radijallahu anhu, pred kraj svoga života 
proučio ajet: 

„Krećite u boj, bili slabi ili snažni, i borite se 
na Allahovu putu zalažući imetke svoje i živote 

svoje! To vam je, da znate, bolje.“ (Et-Tevbe, 41), a 
potom je rekao: 

„Allah nas poziva u borbu, bili stari ili mladi. 
Pripremite moju ratnu opremu!“ 

Sinovi su mu rekli: 

,,Mi se borimo za tebe!“ 

Međutim, Ebu Talha je bio uporan, pa su ga 
opremili. Krenuo je u pomorski pohod na kojem 
je umro, a njegovo tijelo su ukopali sedam dana 
nakon smrti. Na njegovom mubarek tijelu nije bilo 
nikakve promjene niti neprijatnog mirisa. (Vidi: Ibn 
Hadžer, Fethu ’l-bari, Džihad, 29) 

Jezid ibn Ebu Kebše bio je na jednom putovanju 
zajedno sa Ebu Burdetom, radijallahu anhu. Tokom 
putovanja Jezid je postio (jer je posvećivao veliku 
pažnju postu), pa mu je Ebu Burde, radijallahu anhu 
rekao: „Mnogo puta sam čuo (svog oca) Ebu Musa’a, 
radijallahu anhu, kako govori: ‘Rekao je Resulullah, 
sallallahu alejhi ve sellem: 

- Kada se rob razboli ili bude na putovanju, bit 
će mu upisana ista nagrada za (dobrovoljni) ibadet 
koji čini kada je zdrav i kod svoje kuće. ’ (Buhari, Džihad, 
134) 

Ramazan-i šerif u sretnom stoljeću doživljavan 
je sa velikim ushićenjem i radošću. Ashabi, kao i oni 

koji su ih slijedili, prenosili su duhovnu atmosferu 
ramazana i na svoju djecu. Zato je hazreti Omer, 
radijallahu anhu, kao halifa, rekao čovjeku koji je bio 
pijan u ramazanu: 

„Teško tebi! Cak i naša djeca poste.“ (Buhari, 
Savm, 47) 

Ebu Derda’, radijallahu anhu, ukazujući na vri- 
jednost posta, rekao je: 

„Zbog tri stvari volio bih da ostanem na ovom 
svijetu: zbog spuštanja lica na sedždu danju i noću 
svome Stvoritelju, kojim se pripremam za vječni 
život; zbog žeđi u podnevnim časovima (prilikom 
posta) i sohbeta s ljudima koji biraju riječi kao što se 
biraju plodovi VOĆa.“ (Munavi, Fejdu’l-kadir, II, 11/1193; 
Zehebi, Sijeru a’lami’n-nubela, II, 350) 


Živjeli su u želji da obave hadž i umru 

Plemeniti ashabi pridavali su veliki značaj obav- 
ljanju hadža i umre. Sa žarom u srcima činili su tavaf 
oko Ka’be i sa velikim zanosom obavljali obrede 
hadža. Duboko su udisali ruhanijjet koji se širi u 
dva blagoslovljena harema i hranili se duhovnom 
hranom koja se spušta na ova mubarek mjesta. Pratili 
su duhovne tragove plemenitog Pejgambera, sallal- 
lahu alejhi ve sellem, i Božijih poslanika koji su prije 
njega boravili u ovim mjestima, uzimajući pouku 

iz njihovih života i duhovnosti. Na ovim mubarek 
mjestima ashabi su ukazivali poštovanje Allahovim 
svetinjama, veličajući i spominjući Njegovo ime. 

Prilikom prve prisege na Akabi, među dvanaest 
ljudi iz Jesriba (Medine), bio je i Bera’ ibn Ma’rur, 
radijallahu anhu, koji je tom prilikom obećao da 
će naredne godine doći posjetiti Ka’bu i Allahovog 
Poslanika, sallallahu alejhi ve sellem. Međutim, prije 
nego je došlo vrijeme da ispuni svoje obećanje, pao 
je na smrtnu postelju. Tom prilikom rekao je svojoj 
porodici: 

„Okrenite me prema Ka’bi, jer sam obećao 
Allahovom Poslaniku, alejhis-selam, da ću mu 
doći!“ 

Tako je Bera’ ibn Ma’rur, radijallahu anhu, post- 
ao prvi musliman koji je za svoga života i poslije 
smrti okrenut prema Ka’bi. 

Kada je ponos i ukras cijeloga kosmosa, naš 
plemeniti Pejgamber, alejhis-salatu ves-selam, stigao 
u Medinu, zajedno sa svojim ashabima je otišao do 
mezara Bera’a ibn Ma’rura, radijallahu anhu, gdje 
su mu svi zajedno klanjali dženazu namaz. Poslije 
namaza Resulullah, sallallahu alejhi ve sellem, za 
njega je uputio dovu, moleći: 

Allahu moj, oprosti mu, smiluj mu se i budi zado- 
voljan njime! (Ibn Abdilberr, I, 153; Ibn Sa’d, III, 619-620) 

Hazreti Aiša, naša majka, radijallahu anha, pri- 
povijeda: 

„Rekla sam Allahovom Poslaniku, sallallahu ale- 
jhi ve sellem: 

- Ja Resulallah! Zašto i mi žene ne možemo 
zajedno s vama ići u vojni pohod i boriti se? 

Rekao je: 

- Najbolja i najljepša borba za vas je hadž-i 
mebrur (hadž obavljen bez griješenja)! “ 

Poslije toga je hazreti Aiša, radijallahu anha, 
kazala: 

„Kada sam to čula od Resulullaha, sallal- 
lahu alejhi ve sellem, nisam više ostavljala hadž.“ 

(Buhari, Džeza’us-sajd, 26) 

Kada je hazreti Omer, radijallahu anhu, zatražio 
dozvolu od Resulullaha, sallallahu alejhi ve sellem, 
da obavi umru, on mu je rekao: 

- Dragi brate, ne zaboravi nas u svojoj dovi! 

Za ovu blagonaklonost plemenitog Pejgambera, 
alejhis-salatu ves-selam, hazreti Omer je kazao: 

„Rekao mi je riječi koje su me obradovale više 
nego da posjedujem cijeli svijet!“ (Ebu Davud, Vitr, 

® 23/1498; Tirmizi, De’avat, 109/3562; Ibn Madže, Menasik, 5) 

Kada je riječ o hadžu i umri, časni ashabi nisu 
žalili svoj imetak i nisu se obazirali na teškoće 
puta. Hazreti Aiša, radijallahu anha, zbog mjesečnice 
nije mogla obaviti umru, pa se požalila Allahovom 
Poslaniku, sallallahu alejhi ve sellem, rekavši: 

- Ja Resulallah! Svijet se vraća sa dva obreda 
(hadžom i urnrom), aja se vraćam samo s jednim. 

Plemeniti Pejgamber, alejhis-salatu ves-selam, 
rekao je: 

- Sačekaj! Kada budeš čista, iziđi (s bratom 
Abdurrahmanom) do Ten ’ima i tamo donesi telbiju sa 
nijetom umre! Poslije (obavljene umre) dođite na to i 
to mjesto kod mene. Međutim, znaj da je nagrada za 
umru prema tvom trošku ili trudu koji uložiš. (Buhari, 
Umra, 8) 

Casni ashabi bili su krajnje nježni i profinjeni 
prilikom obreda hadža. Resulullah, sallallahu alejhi 
ve sellem, ovako je savjetovao hazreti Omera, radi- 
jallahu anhu: 

- Omere, ti si uistinu jak čovjek! Da bi stigao 
do Hadžeru j-esveda, nemoj se gurati i uznemiravati 
slabe. Ne uznemiravaj druge i neka tebe drugi ne 
uznemiravaju. Ako nađeš Hadžeru ’l-esved slobod- 
nim, priđi mu, dodirni ga rukom (istilam) i poljubi, 
u protivnom, podigni ruku kao da ga selamiš, prouči 

kelime-i tevhid i donesi tekbir! (Ahmed, I, 28; Hejsemi, 
III, 241) 

U sretnom stoljeću žene se nisu u tavafu miješale 
s muškarcima. Hazreti Aiša, radijallahu anha, obav- 
ljala je tavaf iza muškaraca, ne miješajući se s njima. 
Jedna od žena, koja je bila zajedno s njom, rekla je: 
„Мајко vjernika, hajdemo do Hadžeru’l-esveda da ga 
istilam učinimo!“ Međutim, hazreti Aiša, radijallahu 
anha, to nije prihvatila. Staviše, sa svojom pratnjom 
obavljala je tavaf zaogmuta ogrtačom tako da je niko 
nije mogao prepoznati. Kada bi htjela ući u Ka’bu, 
kako bi u njoj činila ibadet, muškarci bi oslobodili 
prostor za nju i njezinu pratnju. (Vidi: Buhari, Hadž, 64) 

Jednom prilikom Resulullah, sallallahu alejhi ve 
sellem, htio je napustiti Mekku, ali je njegova supru- 
ga Ummu Selema, radijallahu anha, bila spriječena 
da obavi tavaf zbog bolesti, pa joj je rekao: 

- Kada bude proučen ikamet za sabah-namaz, 
obavi tavaf na devi (iza džemata)! (Buhari, Hadž, 71) 

Ummu Selema, naša majka, radijallahu anha, 
pripovijeda: 

„Prilikom hadža rekla sam Resulullahu, sallal- 
lahu alejhi ve sellem, da se ne osjećam dobro, pa mi 
je rekao: 

- Obavi tavaf na devi, obilazeći iza Ijudi! 

© 

- Ja sam tako - kaže Ummu Selema - obavila 
tavaf u vrijeme sabah-namaza, na kojem je Resu- 
lullah, sallallahu alejhi ve sellem, učio suru koja 
počinje riječima: Tako mi Gore, i Knjige u retke 
napisane... (Et-Tur, 1-2)“ (Buhari, Hadž, 64) 

Iz različitih predaja hadisa možemo zaključiti 
da je ženama dozvoljeno obavljati tavaf zajedno sa 
muškarcima, ali je bolje, ukoliko je to moguće, da 
se što manje miješaju s njima i da obavljaju tavaf iza 
njih. To je zbog činjenice što je tavaf ibadet poput 
namaza, pa kako u namazu žene stoje iza muškaraca, 
tako bi i u tavafu trebale biti iza njih. 

Pridavali su veliku važnost stjecanju znanja 

iz časnog Kur’ana i svijetlog Sunneta 

Uzvišeni Hakk kaže: 

„(Poslaniče!) Knjiga koju ti objavljujemo 
blagoslovljena je, da bi oni o riječima njezinim 
razmislili i da bi oni koji su razumom obdareni 
pouku primili.“ (Sađ, 29) 

„Oni koji Allahovu Knjigu čitaju i namaz 
obavljaju i od onoga čime ih Mi opskrbljujemo 
udjeljuju, i tajno i javno, mogu se nadati nagradi 
koja neće nestati.“ (Fatir, 28) 

Časne ajete, koji su objavljivani na njegovo 
čisto srce, Allahov Poslanik, sallallahu alejhi ve sel- 
lem, odmah je učio svojim ashabima, a poslije toga i 
ashabijkama. 24 Svi su učili napamet Objavu koja je 
dolazila, a jedan dio su zapisivali i čuvali kod sebe. 
Zapisivanje Kur’ana među ashabima bilo je toliko 
rašireno da je većina njih bila zauzeta ovim poslom. 
Čak i oni koji nisu znali čitati i pisati dolazili su u 
mesdžid sa materijalom za pisanje, tražeći od pisara 
Objave da im prepišu ajete koji su objavljeni. 25 

Kur’an-i Kerim je na taj način dokumentovan 
još od prvog perioda islama, čak i u vremenu velikog 
i nepodnošljivog nasilja kojeg su Kurejšije činile 
nad muslimanima. To vidimo i na primjeru hazreti 
Omera, radijallahu anhu, koji je u prvim godinama 
Objave prihvatio islam nakon što je pročitao ajete 
zapisane na jednom listu (papirusa). 26 

Prilikom Prisege na Akabi, Resulullah, sallal- 
lahu alejhi ve sellem, predao je Rafiju ibn Maliku, 
radijallahu anhu, zapisan tekst svih sura i ajeta koji 
su do tada bili objavljeni. Kada se Rafi, radijallahu 
anhu, vratio u Medinu, u svojoj mahali je sagradio 
mali mesdžid u kojem je muslimanima učio ove sure 

24 Vidi: Ibn Ishak, Siret, str. 128. 

25 Vidi: Bejheki, Es-Sunenu ’l-kubra, VI, 6. 

26 Vidi: Ibn Hišam, I, 369-371. 

i ajete. Inače, ovaj mesdžid je prvi mesdžid koji je 
sagrađen u historiji islama. 27 

Abdulhamid Kišk, komentator Kur’ana, kaže: 

„Kada bi neko od ashaba došao svojoj kući, 
supruga bi mu postavila dva pitanja: 

1) Koliko je ajeta Kur’ana danas objavljeno? 

2) Sta si zapamtio od hadisa Allahovog Poslani- 
ka, sallallahu alejhi ve sellem?" (FiRihabi’t-tefsir, 1,26) 

Koliko su časni ashabi bili čvrsto vezani za 
Kur’an, potvrđuju nam slijedeće riječi Abdullaha 
ibn Mes’uda, radijallahu anhu: 

„Тако mi Allaha, osim kojega nema drugog 
Boga, nijedna sura iz Allahove Knjige nije objav- 
ljena, a da ja ne znam gdje je objavljena, niti je ijedan 
ajet iz Allahove Knjige objavljen, a da ja ne znam 
povodom čega je objavljen. Kada bih znao nekoga 
ko bolje poznaje Allahovu Knjigu od mene, do kojeg 
mogu stići devom, otišao bih kod njega jašući!“ 

(Buhari, Fedailu’l-Kur’an, 8) 

Kada bi svoje učenike poučavao nekom ajetu, 
Abdullah ibn Mes’ud, radijallahu anhu, govorio bi: 

27 Vidi: Ibn Hadžer, Isabe, II, 189-190; Ibn Kesir, El-Bidaje, III, 

152; Ibn Esir, Usdu’l-gabe, II, 157; Kettani, Teratib, Bjerut, bez 

godine izdanja, I, 44; Prof.dr. M.M. El-A’zami, Historija islama 

(prijevod na turski), 106. str; Prof.dr. M.Hamidullah; Historija 

Kur ’ana Časnog (prijevod na turski), 44. str. 

„Ovaj ajet je vrjedniji od svega što Sunce obas- 
java, ili: od svega što je na Zemlji!“ Ovo bi rekao za 
svaki ajet iz Kur’ana. (Vidi: Hejsemi, Medžmeu’z-zevaid, 
VII, 166) 

Također, i sljedeće njegove riječi pokazuju kakav 
su pristup imali ashabi u odnosu na stjecanje znanja: 

„Ко želi znanje, neka razmišlja o značenju 
Kur’ana i posveti se njegovom učenju! Uistinu je u 
Kur’anu sadržano znanje drevnih i potonjih gener- 
acija.“ (Hejsemi, VII, 165; Bejheki, Šuabu’l-iman, II, 331) 

Casni ashabi okupljali su se da bi razgovarali 
o Kur’anu i hadisu, 28 a među njima su se u tome 
posebno isticali ashabi suffe, koji su trajno boravili 
u Mesdžid-i Nebeviju. Oni bi svakodnevno učili 
Kur’an, a noću bi razgovarali o njegovim ajetima. 29 

Hazreti Omer, radijallahu anhu, prilikom učenja 
Kur’ana dugo bi razmišljao o ajetima, kako bi bolje 
razumio njihovo značenje i primijenio ga u svom 
životu. Stoga je rekao: 

„Upotpunio sam suru El-Bekare za dvanaest 
godina (tj. naučio sam je napamet i primijenio njene 
propise u životu) i iz zahvalnosti Allahu zbog toga 
sam zaklao devu za kurban. “ (Kurtubi, 1,40) 

28 Hatib El-Bagdadi, El-Fakih ve’l-mutefekkih, II, 126. 

29 Buhari, Džihad, 9; Muslim, Imare, 147. 

Imam Malik, rahimehullah, zabilježio je predaju 
u kojoj se navodi da je Abdullah ibn Omer, radijal- 
lahu anhuma, nakon punih osam godina studioznog 
učenja sure El-Bekare naučio ju napamet i primijenio 
njene propise u životu. Učio je i primjenjivao njene 
zapovijedi, zabrane i svaki propis koji je sadržan u 
njoj . 30 

U tom smislu su i riječi hazreti Ebu Bekra, 
radijallahu anhu, koji je rekao: 

„Draže mi je razumjeti jedan ajet iz Kur’ana, 
nego ga naučiti napamet." (Ibn’l-Enbari, Kitabu idahi’l- 
vakf, I, 23) 

Neki čovjek je došao kod Zejda ibn Sabita, 
radijallahu anhu, i upitao ga šta misli o sedmičnom 
učenju hatme Kur’ana, na što mu je odgovorio: 

„То je lijepo, ali ja više volim proučiti hatmu 
za petnaest ili dvadeset dana . 31 Ukoliko me pitaš: 
Zašto?, to je zbog činjenice što za toliko vremena 
mogu bolje razmišljati o značenju Kur’ana." ( Muvetta, 
Kur’an, 4) 

Hazreti Osman, radijallahu anhu, naredio je 
komisiji pisara i hafiza Kur’ana da u više primjeraka 
urnnože izvomik Kur’ana (Mushaf) koji je sakupljen 
za vrijeme Ebu Bekrovog hilafeta, a potom je pod- 


30 Vidi: Muvetta, Kur’an, 11; Kettani, Teratib, II, 191. 

31 Vidi: Ibn Abdilberr, Istizkar, II, 477. 

staknuo muslimane da iz ovih primjeraka prepisuju i 
sačine svoje Mushafe . 32 

Poznato je da muslimani do hazreti Osmanovog 
hilafeta nisu posjedovali Kur’an u formi zbirke 
(Mushafa) koja sadrži cjelokupnu Objavu, nego su 
posjedovali samo neke njegove sure ili ajete. Naime, 
sa smrću Resulullaha, sallallahu alejhi ve sellem, 
okončanaje Objava Kur’ana, aprvi halifa, hazreti Ebu 
Bekr, radijallahu anhu, imenovao je komisiju pisara 
i hafiza Kur ’ana koji su listove Kur’ana sakupili i 
smjestili u zbirku zvanu „Mushaf ‘. Autentičnost ovog 
izvornika potvrdilo je na hiljade hafiza Kur’ana koji 
su živjeli u vrijeme hazreti Osmanovog hilafeta i od 
tada počinje masovno prepisivanje Kur’ana. 

Ubejdullah ibn Abdullah, radijallahu anhuma, 
prenosi da je jedan od primjeraka Mushafa koji su 
umnoženi za vrijeme hazreti Osmanovog hilafeta 
čuvan u Vjerovjesnikovom mesdžidu u Medini, te 
da se poslije svakog sabah-namaza iz njega učilo 
džematu . 33 

Resulullah, sallallahu alejhi ve sellem, slao je 
učene ashabe u različita mjesta da ljude poučavaju 
Kur’anu i Poslanikovom Sunnetu. Tu praksu su 


32 Ibn Šebbe, Tarihu’l-Medine, 1002.str. 

33 Ibn Šebbe, Tarihu ’l-Medine, 7.str.; Ibn Kutejbe, Te ’vilu muškili ’l- 

nastavili i njegove pravedne halife poslije njega. 34 
Primjerice, kada je Mus’ab ibn Umejr, radijallahu 
anhu, došao u Medinu kao muallim, poučavao je 
ljude islamu i u svakoj prilici im učio Kur’an. 35 

Ebu’d-Derda, radijallahu anhu, poslan je u Šam, 
gdje je dugo vremena živio i razvio veoma poznatu 
halku znanja. Broj njegovih učenika prelazio je više 
od 1600. Učenike je razvrstavao u deset razreda. 
Na čelo svakog razreda imenovao bi po jednog od 
naprednijih učenika kao muallima (učitelja), a on bi 
obilazio svaki razred, prateći napredovanje učenika 
na svakom nivou njihovog obrazovanja. Na taj način 
mlađi učenici su bivali počašćeni da uzimaju znanje 
od ovog mubarek ashaba, dok su stariji i napredniji 
učenici bili počašćeni da budu učenici koji uzimaju 
znanje od njega, ali i učitelji koji podučavaju druge. 36 
Isti metod su primjenjivali i drugi ashabi koji su 
podučavali znanju. 37 

Hazreti Omer, radijallahu anhu, poslao je Jezida 
ibn Abdullaha bedevijskim plemenima koja su živjela 
daleko od Medine da ih podučava Kur’anu, dok je 
Ebu Sufjana imenovao inspektorom koji je provjer- 

34 Darimi, Sunen, I, 135 (valorizacija: Dahman); Ibn Sa’d, Tabekat, 
VI, 3. 

35 Ibn Hišam, II, 43-46; Ebu Nuajm, Delalilu’n-nubuvve, I, 307; 
Hejsemi, VI, 41; Zehebi, Sijeru e’alami’n-nubela, I, 182. 

36 Zehebi, Sijeru e ’alami ’n-nubela, II, 344-346. 

37 Belazuri, Ensab, I, 110; Hakim, I, 220. 

avao kako i koliko su naučili. Pored toga, postavio je i 
trojicu ashaba da Kur’anu podučavaju djecu u Medini 
i odredio im mjesečnu plaću od 15 dirhema. Naredio 
im je da svako dijete, pa čak i odrasli, treba da nauče 
po pet ajeta koji su im lahki za pamćenje. 38 

Ibn Abbas, radijallahu anhuma, podučavao je 
Kur’anu naprednije učenike. Gdje god bi putovao, 
tragaoci za znanjem bi se okupljali oko njega. Kada 
je jednom prilikom otišao u Basru (Irak), stojeći na 
nogama se obratio ljudima i tom prilikom im proučio 
cijelu suru El-Bekare, objašnjavajući propise koji su 
sadržani u toj suri. 39 

Jednom prilikom hazreti Alija, radijallahu anhu, 
čuo je glasove u mesdžidu u Kufi, pa je upitao prisutne 
o čemu se radi. Kada su ga obavijestili da neki ljudi 
uče Kur’an i druge poučavaju Kur’anu, rekao je: 

- Blago njima! Ljudi poput njih bili su 
najdraži Resulullahu, sallallahu alejhi ve sellem. 

(Hejsemi, Medžme’uz-zevaid, VII, 162) 

Jedan od najpoznatij ih mufessira među tabi’ inima, 
Mudžahid (umro: 103.g. po Hidžri), obavještava nas 
da je Ibn Ebi Lejla, veliki učenjak u hadisu, fikhu i 
kiraetima, sačinio biblioteku u kojoj su bili smješteni 

38 Prof.dr. M.M. El-A’zami, Ku’an Tarihi, 127. str.; Prof.dr. 

M.Hamidullah, Kur ’an-i Kerim Tarihi, Istanbul, 2000 (u pred- 

govoru djela.) 

39 Hakim, Mustedrek, II, 300/3083. 

samo Mushafi iz kojih su učili ljudi koji su dolazili da 
zajedno uče Kur’an. 40 

Ebu Abdurrahman Es-Sulemi počeo je 
podučavati Kur’anu za vrijeme hilafeta hazreti 
Osmana, radijallahu anhu, i taj posao je nastavio 
raditi dugi niz godina. Jednom prilikom, pokazujući 
rukom prema Kufanskom mesdžidu, u kojem je bio 
imam i učitelj Kur’ana, rekao je: 

„Jedini razlog zbog kojeg sam ovdje jeste želja 
da postignem radosnu vijest sadržanu u riječima 
Allahovog Poslanika, sallallahu alejhi ve sellem: 

„Najbolji među vama je onaj koji nauči Kur’an i 
druge podučava Kur’anu. “ (Buhari, Fedailu’l-Kur’an, 21; 
Tinnizi, FedailuT-Kur'an, 15/2907). 

Pored učenja Kur’ana, ljudi u sretnom stoljeću 
su pridavali veliku pažnju i učenju časnog hadisa. 
Jedan od svijetlih primjera vidimo kod Urveta ibn 
Zubejra, radijallahu anhuma, koji kaže: 

„Jednom prilikom mi je moja tetka, hazreti 
Aiša, radijallahu anha, kazala: ‘Sestriću, čula sam da 
će Abdullah ibn Amr (prilikom putovanja na hadž 
navratiti kod mene. Vidi se s njim i pitaj ga, jer je on 
prenio mnogo znanja od Allahovog Poslanika, sallal- 
lahu alejhi ve sellem.’“ I zaista, Urve ibn Zubejr se 


40 Ibn Sa’d, IV, 253; Ibn Ebi Davud, Mesahif, 151.str. 

susreo sa Abdullahom ibn Amrom i tom prilikom mu 
postavio mnogo pitanja. (Muslim, Ilm, 14) 

Abdullah ibn Amr, radijallahu anhu, bilježio je 
hadise još za života Allahovog Poslanika, sallallahu 
alejhi ve sellem, i sakupio čitavu riznicu hadisa. 41 

U pogledu stjecanja znanja nisu se trudili samo 
mlađi, nego i stariji ashabi. Bez obzira na godine, svi 
oni su ulagali veliki trud kako bi proširili svoje znanje 
i spoznaju. 42 

Lijek su nalazili bereketom Kur’ana 

Kur’an je u tolikoj mjeri postao prisutan u životu 
časnih ashaba, da su se u svakoj životnoj okolnosti 
obraćali Kur’anu, Allahovom govoru. Čak su i u 
slučaju bolesti tražili lijeka u Kur’anu. 

Ebu Se’id El-Hudri, radijallahu anhu, pripovi- 

jeda: 

„Jednom prilikom, poslao nas je Pejgamber, ale- 
jhis-salatu ves-selam, u vojnu izvidnicu. Bili smo 
zanoćili u jednom mjestu, kada dođe neka žena i reče: 

- Našeg prvaka plemena ujela je zmija, a naši 
ljudi koji bi mu mogli pomoći nisu među nama, pa 
ima li među vama vidara (koji liječi rukjom)? 


41 Buhari, Ilm, 39. 

42 Buhari, Ilm, 15. 

Jedan od naših drugova, za kojeg nismo čuli da 
zna liječiti (rukjom), ustade i pođe s njom. Proučio 
je bolesniku ,,Fatihu“, nakon čega je ovaj ozdravio. 
Našem drugu darovaše (stado) ovaca, a nas napojiše 
mlijekom. Upitali smo ga: 

- Zar ti znaš liječiti (rukjom)? 

- Ne, ja ne znam liječiti, ali sam čovjeku proučio 
,,Fatihatu’l-Kitab“ (tj. suru Fatihu, kao rukju)! - 
rekao je. 

- Ovce ne uzimajte - rekao sam - dok o ovome 
ne obavijestimo Vjerovjesnika, sallallahu alejhi ve 
sellem. 

Kad smo stigli (u Medinu), ispričali smo 
Vjerovjesniku, sallallahu alejhi ve sellem, ono što 
nam se dogodilo, a on reče za našega druga: 

- Kako je znao da je Fatiha lijek? (U drugoj 
predaji se navodi da ga je upitao: Kako si znao da 
je Fatiha lijek?) Podijelite ovce među sobom, a i 
meni odvojite jedan dio!“ (Muslim, Selam, 66, 65; Buhari, 
Fedailu'l-Kur’an, Idžare, 16, Tibb, 33, 39) 

Riječima: „I meni odvojite jedan dio!“, 
Resulullah, sallallahu alejhi ve sellem, htio je da 
umiri svoje ashabe i jasno ukaže na činjenicu da 
je uzimanje naknade za liječenje dopušteno (halal), 
čime je odobrio postupak onoga koji je učio rukju. 
(Vidi: Ajni, Umdetu’I-kari , XXI, 271-272) 







Sretna zajednica ashaba 


U drugom hadisu, Resulullah, sallallahu alejhi ve 
sellem, rekao je: 

,,Fatiha je lijekza svaku bolest! “ (Darimi, Fedailu’l- 
Kur’an, 12) 

‘Ilaka ibn Sahar, radijallahu anhu, došao je kod 
Vjerovjesnika, alejhis-salatu ves-selam, i prihvatio 
islam. Na putu prema svom zavičaju svratio je u jedno 
pleme, gdje je vidio čovjeka kojeg su čvrsto vezali u 
lance zbog duševne bolesti lcoja ga je bila savladala. 
Porodica bolesnika prišla je ovom blagoslovljenom 
ashabu, rekavši: 

- Kako smo čuli, ovaj tvoj prijatelj (tj. Resu- 
lullah, a.s.) donio je mnogo dobra (od Allaha), pa 
znaš li ti išta od toga, a što bi moglo biti lijek našem 
bolesniku? 

Kaže ‘Ilaka, radijallahu anhu: „Rekao sam: ‘Da! 
a potom sam prišao bolesniku i učio mu Fatihatu’l- 
Kitab, tri dana. Svakoga dana po dva puta. Bolesnik 
je ozdravio, a meni, kao nagradu, dadoše stotinu 
ovaca. Međutim, nisam ih uzeo dok nisam otišao kod 
Vjerovjesnika, sallallahu alejhi ve sellem, i ispričao 
mu šta se dogodilo. On me upita: 

- A da li si učio još nešto (iz Kur’ana)? 

- Ne! - odgovorio sam. 

- Uzmi ovce i jedi od njih saAllahovim imenom! 
— rekao je. — Zivota mi moga, onaj ko bude učio nešto 
lažno (batil) i uzeo nagradu za to (iskusit će kaznu), a 
što se tebe tiče, ti si uzeo naknadu za istinito liječenje. 
(Ebu Davud, Tibb, 19/3896, Buju’, 37/3420; Ahmed, V, 211) 


Činili su istigfar u praskozorje (sehar) 

Uzvišeni Halck kaže: 

„Noću su malo spavali i u praskozorje oprost 
Od grijeha molili.“ (Ez-Zarijat, 17-18) 

Zajednica muslimana u sretnom stoljeću bila je 
prepoznatljiva po tome što su ustajali na noćni namaz, 
učili Kur’an, dove i činili istigfar u praskozorje (sehar), 
pretpostavljajući ibadet spavanju u toplim krevetima. 
Kod njih je zadnja trećina noći bila poznata po nazivu 
„vrijeme dove i istigfara“, i to vrijeme su provodili u 
ibadetu. 43 Ukoliko bi neko u to vrijeme prošao pored 
njihovih kuća, mogao bi čuti kako iz njih dopiru gla- 
sovi zikra i Kur’ana poput zujanja pčela. 

Kadi Bejdavi, rahmetullahi alejh, o tome kazu- 
je: 

„Kada je ummetu propisano pet dnevnih namaza 
(kao farz), a noćni namaz postao sunnet, Resulullah, 


43 Hejsemi, VII, 47; Mubarekfuri, Tuhfetu’l-ahvezi, II, 473-474; 
Ibn Hadžer, Telhisu 'l-habir , IV, 206. 

sallallahu alejhi ve sellem, iz svog sretnog doma je 
izišao noću i prošetao sokacima Medine. Prolazeći 
pored kuća svojih časnih ashaba, čuo je učenje 
Kur’ana, zikra i tesbiha, koje je dopiralo iz njihovih 
kuća poput zujanja pčela.“ (Bejdavi, Envaru’t-tenzil, IV, 
111 ) 

Allahov Poslanik, sallallahu alejhi ve sellem, 
rekao je: 

„Kada nastupi noć,ja poznajem glasoveEš ’arija, 
Ijudi mehkoga srca, po njihovom učenju Kur'ana. 
Njihove kuće poznajem po njihovom učenju Kur ’ana, 
iako nisam vidio gdje se nalaze po danu... “ (Buhari, 
Megazi, 38) 

Hazreti Aiša, radijallahu anha, kazuje: 

„Resulullah, sallallahu alejhi ve sellem, ustao 
je na tehedžud-namaz dok je bio u mojoj sobi. Iz 
mesdžida je dopirao glas Abbada ibn Abdullaha 
(koji je učio Kur’an u namazu), pa mi on reče: 

- Aiša, da li je ovo Abbadov glas? 

- Da! — rekla sam. 

- Allahu moj, smiluj se Abbadu! — rekao je.“ 

(Buhari, Šehadat, 11) 

Resulullah, sallallahu alejhi ve sellem, osam ili 
devet noći odgodio je klanjanje jacije namaza do 

zadnje trećine noći. Hazreti Ebu Bekr, radijallahu 
anhu, rekao je: 

- Allahov Poslaniče, kad bismo jaciju klanjali 
ranije, lakše bi ustali na noćni ibadet? 

Poslije toga Allahov Poslanik, sallallahu alejhi 
ve sellem, nije odgađao jaciju namaz. (Ahmed, V, 47) 

Hazreti Omer, radijallahu anhu, kada bi ustao 
na tehedžud-namaz, učio bi sljedeću dovu: 

(* 4 ^' 

OJjIP di ^ IjL> olb 


„Gospodaru moj, Ti vidiš mjesto na kojem se 
nalazim i znaš moju potrebu! Allahu moj, omogući mi 
da se iz Tvoje blizine vratim kao rob čija je potreba 
ispunjena, koji je sačuvan od svakog straha i opas- 
nosti, koji se odmah odaziva Tvojim zapovijedima, 
čija je dova primljena i kojem Si oprostio njegove 
grijehe i smilovao mu se!“ 

Kada bi završio sa namazom, učio bi ovu dovu: 


(_$jl (»jJj bjjJ! lyt iSj f ^ (*-$-^' 

„Allahu moj, ja na ovom svijetu ne vidim ništa 
vječno! Na njemu ništa nema postojanosti! Allahu 
moj, na ovome svijetu me učini od onih Svojih 
robova, koji govore po znanju i šute po mudrosti! 
Allahu moj, nemoj mi davati previše imetka, pa da 
se uzoholim, a nemoj mi ni umanjiti imetak toliko 
mnogo, pa da padnem u iskušenje neimaštine i zabo- 
ravim (svoje dužnosti i ibadete prema Tebi)! Uistinu, 
mala količina imetka, koji je dostatan, bolja je od 
mnogo imetka koji učini čovjeka nemamim (prema 
obavezama, zikru i ibadetima).“ (Ibn Ebi Šcjbe, Musannef 
VII, 82) 

Pitali su hazreti Aišu, radijallahu anha: 

- Koga Allahov Poslanik, sallallahu alejhi ve 
sellem, najviše voli od ljudi? 

- Fatimu! - odgovorila je. 

- A od muškaraca? 

- Njenog muža! - rekla je, a potom nastavila: 
— Koliko ja znam, on mnogo posti i klanja noćni 

namaz! — čime je ukazala na vrijednost noćnog iba- 
deta. (Tirmizi, Menakib, 60/3874) 

Amir ibn Rebi’a, radijallahu anhu, koji je 
tokom cijeloga svog života posvećivao veliku pažnju 
noćnom namazu, preselio je na Ahiret nakon što je 
klanjao noćni namaz. Te noći je u snu vidio kako se 
pojavila smutnja od koje se ljudi ne mogu spasiti i bi 
mu rečeno: 

- Ustani, traži od Allaha da te sačuva od smutnje 
kao što čuva Svoje dobre robove! 

On je odmah ustao i klanjao namaz. Poslije 
namaza se odmah razbolio i umro prije nego je izišao 
iz kuće. (Vidi: Hejsemi, Medžmeu’z-zevaid, IX, 301; Ibn Ebi 
Šejbe, Musannef, VI, 362/32044) 

Jedan od tabi’ina, Amir ibn Abdikajs, rahime- 
hullah, na smrtnoj postelji počeo je plakati, pa mu 
rekoše: 

- Zašto plačeš? 

- Ne plačem zbog straha od smrti, niti zbog 
želje za ovim svijetom, nego zato što ću biti uskraćen 
posta u danima vrućine i ibadeta koji sam činio noću! 

(Zehebi, Sijeru e'alami’n-nubela, IV, 19) 

Od velikana istinske duhovnosti prenose se 
mnogobrojne izreke o vrijednostima noćnog ibadeta; 
o tome da se u trenucima praskozorja primaju dove, 

zaslužuje Božiji oprost i brišu grijesi, da srce i tijelo 
postižu zdravlje i mnogo toga neizrecivoga. Neki od 
njih su kazali: 

„Provoditi noći u ibadetu omogućuje istinsku 
vlast i carstvo koji su opisani u ajetu u kojem Allah 
Uzvišeni kaže: Reci: O Allahu, koji svu vlast imaš, 
Ti vlast onome kome hoćeš daješ, a oduzimaš je 
od onoga od koga hoćeš; Ti onoga koga hoćeš 
uzvisuješ, a onoga koga hoćeš unizuješ; u Tvojoj 
ruci je svako dobro - Ti, uistinu, sve možeš!“ (Ali 
Imran, 26).“ (Hadimi, Medžmu ’atti ’r-resail -Risaletu 'l-vasijje 
ven-nesiha, str. 194) 


Svoje ibadete su obavljali revnosno 

Muslimani koji su živjeli u sretnom stoljeću 
obavljali su svoje ibadete sa velikim zanosom i 
preciznošću, ali ih nikada nisu smatrali potpunim i 
dovoljnim. Trajno su živjeli između „straha i nade“ 

Hazreti Aiša, radijallahu anha, kazuje: „Kada 
su objavljeni ajeti u kojima Uzvišeni Allah kaže: I 

oni koji od onoga što im se daje udjeljuju, i čija 
su srca puna straha zato što će se vratiti svome 
Gospodaru, oni hitaju da čine dobra djela i radi 
njih druge pretiču!, rekla sam: 

- Allahov Poslaniče, da li se ovi ajeti odnose na 
onoga koji čini blud, pije alkohol i krade? 

- Ne, kćeri Siddikova! - rekao je. - To su oni koji 
klanjaju namaz, poste i udjeljuju sadaku, a boje se da 
im to neće bitiprimljeno. To su oni koji hitaju da čine 
dobra djela i radi njih druge pretiču. (Tirmizi, Tefsir, 
23/3175; lbn Madže, Zuhd, 20) 

Za muslimana ne postoji drugačiji put od puta 
iskrenog i revnosnog ibadeta, ali uz obavezu da se u 
pogledu svoga ibadeta više pouzda u Allahovu milost 
nego u ibadet. To je zbog činjenice što su naša djela, 
baš kao i naše dove, muhtadž-potrebna prijemu kod 
Uzvišenog Allaha. 

Prenosi se da bi hazreti Alijino lice pobijelilo kao 
kreč kada nastupi vrijeme namaza, a njegove ruke bi 
se počele tresti. Kada bi ga upitali: 

„Šta je s tobom, zapovjedniče vjernika (emire’l- 
mu’minin)?!“ 

On bi odgovarao: 

- Nastupilo je vrijeme u kojem ispunjavamo 
emanet koji nam je Allah povjerio! Taj emanet je 
ponuđen nebesima, Zemlji i planinama, ali oni se 
pobojaše i ustegoše da ga ponesu, ali ga prihvati 

čovjek. 44 Ne znam da li ću ispuniti emanet koji mi je 
povjeren!? (Serradž, Luma ', str. 139) 


Natjecali su se u dobročinstvu 

Zajednica u sretnom stoljeću bila je prepoznatlji- 
va i po tome što su se njeni članovi natjecali u 
dobročinstvu. Abdurrahman ibn Ebu Bekr, radijallahu 
anhuma, kazuje: „Jednoga jutra Resulullah, sallallahu 
alejhi ve sellem, klanjao je sabah-namaz, a potom je, 
okrenuvši se prema svojim ashabima, upitao: 

- Ima li među vama neko ko je osvanuo kao 
postač? 

- Allahov Poslaniče, - reče hazreti Omer — nisam 
sinoć razmišljao o tome da zapostim i evo, sada nisam 
postač! 

- Allahov Poslaniče, - reče hazreti Ebu Bekr 
- sinoć sam odlučio da zapostim i evo, sada sam 
postač! 

- Ima li među vama neko ko je jutros posjetio 
bolesnika? - upitao je Resulullah, sallallahu alejhi 
ve sellem. 

44 Vidi: El-Ahzab, 72. 

Ф 

- Allahov Poslaniče, - reče hazreti Omer — tek 
smo klanjali namaz i sa svojih se mjesta nismo ni 
pomjerili, pa kako da posjetimo bolesnika? 

- Čuo sam da je moj brat Abdurrahman ibn Avf 
bolestan, - reče hazreti Ebu Bekr - pa sam ga na putu 
do mesdžida posjetio, zamolio za njegovo izlječenje i 
stigao u mesdžid! 

- Ima li među vama neko ko je jutros nahranio 
gladnoga? - upitao je Pejgamber, alejhis-salatu ves- 
selam. 

- Allahov Poslaniče, - reče hazreti Omer — tek 
smo klanjali namaz i sa svojih se mjesta nismo ni 
pomjerili!? 

- Kada sam ušao u mesdžid, - reče hazreti Ebu 
Bekr — sretoh čovjeka koji mi izrazi svoju potrebu. 
Kod mog sina Abdurrahmana bio je komad ječmenog 
hljeba, koji sam odmah uzeo i dao siromahu! 

- Radujse, bit ćešjedan odstanovnika Dženneta! 
— reče mu Resulullah, sallallahu alejhi ve sellem. 

- Ah, Džennet! - sa uzdahom reče Omer. Na to 
mu je Pejgamber, alejhis-selam, kazao nešto čime ga 
je oraspoložio, a potom je dodao: 

- Neka se Allah smiluje Omeru! Neka se Allah 
smiluje Omeru! Kada godpoželi da uradi neko dobro, 

Ebu Bekr ga pretkne u tome. (Hejsemi, III, 163-164. Vidi: 
Ebu Davud, Zekat, 36/1670; Hakim, I, 571/1501) 

Ovaj događaj nas upozorava na činjenicu da 
svaki trenutak našega života trebamo iskoristiti za 
stjecanje Allahovog zadovoljstva i da očistimo svoje 
nijjete, jer u skladu naših namjera se realizuju i naša 
djela. 

Uzvišeni Allah u ajet-i kerimu kaže: 

„А kad završiš jedan dobar posao, drugom se 
poslu okreni, isamo se Gospodaru svome obraćaj!“ 

(El-Inširah, 7-8) 


Slijedili su svijetli Sunnet 

Fudajl ibn Ijad, rahmetullahi alejhi, kaže: 

„Ukoliko se neko djelo uradi iskreno (sa ihla- 
som), ali ne bude ispravno, tj. u skladu sa predviđenim 
uvjetima (šartovima), neće biti primljeno. Ukoliko to 
djelo bude formalno ispravno, ali ne bude iskreno, 
opet neće biti primljeno. Naime, bit će primljeno samo 
ako bude ispravno, tj. ako zadovolji potrebne uvjete 
i bude iskreno. Iskreno znači da bude isključivo radi 
Allaha, a ispravno znači da bude u skladu sa svi- 
jetlim Sunnetom.“ 45 

45 Ibn Kajjim El-Dževzijje, E’alamu’l-muvek/ci’in, Bejrut, 1996., 
II, 159. 

Naprijed navedeno je u skladu sa kur’anskim 
ajetom u kojem Uzvišeni kaže: 

„Ко bude pokoran Poslaniku, pokoran je i 
Allahu...“ (En-Nisa, 80) 

Muslimani prvih generacija, koji su živjeli u 
sretnom vremenu, vodili su računa da njihova stanja, 
osjećanja, govor i djelovanja budu u skladu sa svi- 
jetlim Sunnetom Allahova Poslanika, sallallahua lejhi 
ve sellem. 

Grupi mladića, koji su bili došli kod Džabira ibn 
Abdullaha, radijallahu anhu, radi stjecanja znanja, on 
je rekao: 

„Allahov Poslanik, sallallahu alejhi ve sellem, 
bio je među nama. Kur’an mu je objavljivan i on je 
najbolje znao njegovo značenje. Kako je on postupao 
u skladu sa Kur’anom, tako smo ga i mi slijedili." 
(Muslim, Hadž, 147) 

Umejje ibn Abdullah rekao je Abdullahu ibn 
Omeru, radijallhu anhuma: 

,,U Kur’anu nalazimo kako se klanja namaz u 
strahu, ali ne možemo naći kako se klanja namaz na 
putovanju!?“ Abdullah ibn Omer rekao je: 

„Allah Uzvišeni poslao nam je Svoga Poslanika 
(sallallahu alejhi ve sellem) dok smo bili u dubokom 
neznanju. Sve što je radio Allahov Poslanik, sallal- 

lahu alejhi ve sellem, mi smo ga u tome slijedili i 
radili ono što on radi.“ (Ibn Madže, Ikame, 73; Ahmed, II, 
65, 94; IV, 78) 

Uzvišeni Allah u Kur’anu kaže: 

„О vjernici, ne odlučujte se ni za što dok 
za to ne upitate Allaha i Poslanika Njegova, i 
bojte se Allaha! Allah, zaista, sve čuje i sve zna.“ 

(El-Hudžurat, 1) 

Jedan od velikana među tabi’inima, Se’id ibn 
Musejjib, rahimehullah, vidio je nekog čovjeka kako 
klanja dva rekata nafile poslije ikindije namaza, pa 
ga je upozorio na pokuđenost takvog ibadeta. Čovjek 
mu reče: 

„Ebu Muhammede (Se’idov nadimak po sinu), 
zar će me Allah kazniti zato što klanjam namaz?“ 

Na njegove riječi Se’id ibn Musejjib uzvrati i 

reče: 

,,Ne, Allah te neće kazniti zato što si klanjao 
namaz, ali će te kazniti zato što postupaš suprotno 
Sunnetu Njegovog Poslanika, sallallahu alejhi ve sel- 
lem!“ (Darimi, Mukaddime, 39/442) 

Hazreti Alija, radijallahu anhu, bio je nepriko- 
snoven u pogledu slijeđenja Poslanikovog Sunneta. 
Jednom prilikom su ga pitali: „Može li čovjek jahati 

Ф 

devu koju je poveo sa sobom kao kurban na hadžu?“ 
Odgovorio je: 

„Nema smetnje u tome. Resulullah, sallallahu 
alejhi ve sellem, naređivao je ljudima koje je susretao 
da uzjašu svoje ili njegove deve koje su vodili kao 
kurbane na hadžu. Vi ne možete slijediti ništa vrjed- 
nije, niti bolje od Sunneta vašega Vjerovjesnika, 
sallallahu alejhi ve sellem.“ (Ahmed, 1,121) 

Kako su samo poučne ove njegove riječi: 

„Vidjeli smo Resulullaha, sallallahu alejhi ve 
sellem, kako ustaje, pa smo i mi ustali; vidjeli smo 
ga kako sjeda, pa smo i mi sjeli!“ (Ahmed, I, 83) 

„Ljudima su svi putevi zatvoreni, osim puta 
kojim slijede Allahovog Poslanika, sallallahu alejhi 
ve sellem.“ (Bursevi, Ruhu ’l-bejan , komentar sure En-Nisa, 28. 
ajet) 

Jednom prilikom hazreti Alija, radijallahu anhu, 
uzeo je abdest i učinio mesh po mestvama, a potom 
rekao: 

,,Da nisam vidio Resulullaha, sallallahu alejhi 
ve sellem, kako čini mesh po gomjem dijelu mestvi, 
mislio bih da je ispravnije učiniti mesh po donjem 
dijelu mestvi.“ (Ahmed, I, 148, 95, 124) 

Abdullah ibn Ebi Evfa, radijallahu anhu, pred- 
vodio je dženazu namaz za svoju umrlu kćerku i 

tom prilikom je donio četiri tekbira. Poslije četvrtog 
tekbira, napravio je pauzu kao između prethodna dva 
tekbira, moleći za oprost i čineći dovu za svoju kćer. 
Ljudi su pomislili da će donijeti peti tekbir, ali on 
predade selam na desnu i na lijevu stranu. Prisutni ga 
upitaše: „Šta je ovo?“, a on reče: 

„Postupio sam onako kako sam vidio Resulullaha, 
sallallahu alejhi ve sellem, i nisam dodao ništa novo! 
On je ovako postupao!" (Vidi: Hakim, Mustedrek, I, 360; Ibn 
Madže, Dženaiz, 24) 

Jednom prilikom Ebu Musa El-Eš’ari, radijal- 
lahu anhu, razbolio se toliko da je izgubio svijest. 
Ležao je u krilu svoje supruge, koja je u tom trenutku 
glasno zapomagala i počela plakati. Ebu Musa nije 
bio u stanju da je spriječi u tom postupku. Kada je 
došao k sebi, upozorio ju je, riječima: 

„Ја se odričem (čist sam i daleko) onoga koga se 
odrekao Allahov Poslanik, sallallahu alejhi ve sellem, 
a on se odrekao žene koja nariče (narikače), žene koja 
brije svoju kosu (zbog žalosti) i žene koja (u žalosti) 
kida odjeću na sebi!“ (Buhari, Dženaiz, 37, 38; Muslim, 
Iman, 167; Nesai, Dženaiz, 17) 

Cak i kada je nastupila smrtna agonija, ovaj 
časni sahabija nastojao je slijediti Sunnet Allahovog 
Poslanika, sallallahu alejhi ve sellem, upozoravajući 
na ono što je u suprotnosti sa njegovim zapovijedi- 

ma. Ovo je, zaista, veličanstven primjer vjerovanja 
(imana). 

Kada bi se vratio sa putovanja, Resulullah, sal- 
lallahu alejhi ve sellem, prvo bi svratio u mesdžid 
(džamiju u Medini), klanjao dva rekata namaza, a 
potom došao kući. Abdullah ibn Omer, radijallahu 
anhuma, tako je postupao do kraja svoga života. 46 

Kada bi završio obrede hadža i umre, Abdullah 
ibn Omer, radijallahu anhuma, privezao bi svoju 
devu u Bathi u Zul-Hulejfi, i tu bi se odmorio, jer je 
Resulullah, sallallahu alejhi ve sellem, tako radio. 47 

Abdullah ibn Omer, radijallhu anhuma, (u 
vrijeme hadža) predvodio je ljude u Muhassabu, 48 
klanjajući podne, ikindiju, akšam i jaciju namaz u nji- 
hovim vremenima, a potom bi malo zaspao. Govorio 
je da je i Resulullah, sallallahu alejhi ve sellem, tako 
postupio 49 

Resulullah, sallallahu alejhi ve sellem, kupio je 
kurbane u Kudejdu (mjestu između Mekke i Medine), 
pa je i Ibn Omer postupio tako. 50 


46 Ebu Davud, Džihad, 166/2781, 2782. 

47 Buhari, Hadž, 38, 29, 148, 149; Muslim, Hadž, 226; Muvetta, 
Hadž, 6. 

48 Muhassab je mjesto između Mine i Mekke, ali je bliže Mini. 

49 Buhari, Hadž, 149; Muslim, Hadž, 337; Muvetta, Hadž, 207. 

50 Tirmizi, Hadž, 68/907. 

Jednom riječju, lcada bi upitali Abdullaha ibn 
Omera zbog čega radi nešto, uvijek bi davao isti 
odgovor: 

„Vidio sam Resulullaha, sallallahu alejhi ve 
sellem, kako to radi !“ 51 

Ebu Rafija, radijallahu anhu, kazuje: „Klanjao 
sam jaciju namaz zajedno sa Ebu Elurejretom. Učio 
je suru ‘Ize’s-semau’nšekkat’ (El-Inšikak), pri kojoj 
je učinio sedždu. Poslije namaza sam ga upitao: ‘Ebu 
Hurejre, kakva je ovo sedžda?’, a on mi je rekao: 

- Klanjao sam namaz iza Ebu’l-Kasima (tj. 
Allahovog Poslanika), sallallahu alejhi ve sellem, 
pa smo učinili sedždu u ovoj suri. Stoga, ja ću nas- 
taviti činiti sedždu u ovoj suri sve dok se (ponovo) 
ne sretnem s njim (tj. sa Poslanikom, a.s.).“ (Muslim, 
Mesadžid, 110; Ahmed, II, 229) 

Ebu Harun El-Abdi, radijallahu anhu, kazuje: 

„Još kao mladići odlazili smo kod Ebu Se’ida 
(El-Hudrija), radijallahu anhu, da učimo od njega. 
Kada bi nas ugledao, govorio bi nam: ‘Merhaba, o 
vi, koje namje oporučio Allahov Poslanik, sallallahu 
alejhi ve sellem, rekavši: 

51 Buhari, Vudu’, 30, Hadž, 16, 38, 149; Muslim, Hadž, 25, 245, 

521, Elfaz, 21; Tirmizi, Hadž, 39/864; Ebu Davud, Hatem, 

5/4227, 4228; Nesai, Hadž, 174; Ibn Madže, Hadž, 43; Muvetta, 

Hadž, 31. 

- Ljudi će vas slijediti. Dolazit će vamsa svih 
strana svijeta kako bi naučili od vas vjeru i razumjeli 
je. Kada vam dođu, uvažite moju preporuku i prema 
lljima se lijepo ophodite! (Tirmizi, ‘llm, 4/2650; Ibn Madže, 
Mukaddime, 17, 22; Darimi, Mukaddime, 26; Hakim, I, 164/298) 

Jedna žena iz plemena Giffar pitala je 
Vjerovjesnika, sallallahu alejhi ve sellem, kako će 
oprati krv sa svoje odjeće, pa joj je rekao: 

- Uzmi jednu posudu vode i u nju stavi soli, a 
potom njome operi krv sa odjeće! 

Ova sahabijka je prihvatila njegov savjet sa 
tolikom ljubavlju i iskrenošću, da je do kraja života 
stavljala soli u vodu zapranje odjeće. Čakje oporučila 
da stave soli i u vodu kojom je budu gasulili. (Ebu 
Davud, Taharet, 122/313) 

Eto, takva je bila generacija koja je živjela u 
sretnom stoljeću! Oni su iskreno i s ljubavlju slijedili 
Vjerovjesnika, sallallahu alejhi ve sellem, u svim nje- 
govim stanjima i postupcima, ispunjavajući njegove 
preporuke sa velikim zanosom i ustrajnošću, što je 
postala njihova prepoznatljiva karakteristika. 










„п si (Poslamce) najljepseg mora- 
la!“ (El-Kelem, 4) 


POTPUNOST MORALA 

U SRETNOJ ZAJEDNICIASHABA 







POTPUNOST MORALA 
U SRETNOJ ZAJEDNICIASHABA 


U historiji čovječanstva, najbolja generacija u 
pogledu moralnih vrijednosti, pravednosti i altru- 
izma, bila je generacija časnih ashaba, odnosno 
„sretno stoljeće" u kojem je živio odabrani Allahov 
poslanik, Muhammed Mustafa, sallallahu alejhi ve 
sellem. Ovo sretno vrijeme oblikovano je djelovan- 
jem i duhovnim odgajanjem odabranog Poslanika, 
alejhis-salatu ves-selam. Časni ashabi su generacija 
koja je postala poznata upravo po svom druženju 
sa Allahovim Poslanikom, alejhis-selam, i nepriko- 
snovenim odgojem kojeg su usvojili od njega. Oni 
su sa vjerom i ljubavlju najbolje spoznali vrijednost 
plemenitog Pejgambera, sallallahu alejhi ve sellem, 
i slijedili ga u njegovom govoru, držanju i vladanju. 
Usvojili su od njega sve one lijepe osobine i vrijed- 
nosti kojima je bilo ukrašeno njegovo biće. 


Zamislimo jednu veliku planinu... Iz daljine 
vidimo samo njene vrhove i padine kao zamagljenu 
siluetu. Međutim, kada se približimo planini, počinju 

se nazirati njeno drveće, proplanci, plodovi, ptice, 
tekuće vode i drugo. Što god se više približi i posma- 
tra raznolike ljepote planine, čovjekova zapanjenost 
se povećava. 

Isti je slučaj i sa spoznajom veličanstvenih vrijed- 
nosti Allahovog Poslanika, sallallahu alejhi ve sellem, 
koje nije moguće spoznati površnim čitanjem redaka 
jedne knjige. Njegovu vrijednost moguće je spoznati 
jedino sa ljubavlju u srcu, a prema količini te ljubavi 
moguće je povećati i bliskost s njim. Upravo u ovom 
domenu dolazi do izražaja vrijednost časnih ashaba, 
koji su izražavali svoju spremnost da udovolje čak i 
najobičnijem zahtjevu Allahovog Poslanlca, alejhis- 
selam. Stoga su uvijek govorili: 

„Allahov Poslaniče, dao bih za tebe i oca i 
majku! Dao bih za tebe dušu, imetak i sve što 
posjedujem!“ 

Jedan od osnovnih pokazatelja naše ljubavi 
prema Allahovom Poslaniku, sallallahu alejhi ve sel- 
lem, jeste naš odnos prema Kur’anu i Suimetu, za 
koje je on kazao: „Ostavljam vam dva emaneta... “ 52 
Dakle, oporučio nam je dvije stvari koje će nas 
sačuvati od stranputica i zabluda. Zato se trebamo 
truditi da svjetlo Kur’ana i Sunneta proširimo na sve 
domene našega života, čime ćemo steći zadovoljstvo 


52 Vidi: Malik, Muvetta, Kader, 3; Ibn Hišam, IV, 276. 

Uzvišenog Hakka i ljubav plemenitog Pejgambera, 
sallallahu alejhi ve sellem. Kur’an i Sunnet trebamo s 
ljubavlju učiniti prisutnim u našem životu, usvajajući 
islamski ahlak i demonstrirajući ga zajednici na 
najljepši mogući način. 

Bili su krajnje skromni i ponizni 

Što god su više usvajali islamski ahlak, časni 
ashabi su bili sve skromniji i ponizniji. Sljedeći 
primjer ukazuje na tu činjenicu: 

Dokje Selman Farisi, radijallahu anhu, boravio 
u Medainu kao namjesnik, u grad je stigao jedan 
čovjek iz Šama, iz plemena Benu Tejm sa tovarom 
smokava. Selman, radijallahu anhu, bio je skromno 
odjeven, sa ogrtačem na leđima, a i pridošlica ga nije 
poznavao. Vidjevši ga u prostoj odjeći, čovjek mu 
reče: 

- Hej ti, dođi i ponesi ovo! 

Hazreti Selman, radijalahu anhu, odmah priđe 
i uze tovar na leđa. U tom času narod povika na 
pridošlicu iz Šama: 

- Čovječe, to je namjesnik! 

Pridošlica pritrča Selmanu i reče: 

- Izvinjavam se, nisam vas prepoznao! 

- Nema smetnje, - rekao je Selman - odnijet ću 
ovo do mjesta koje želiš! (Ibn Sa’d, IV, 88) 

Uzvišeni Hakku Svojoj Rnjizi je opisao kako 
izgledaju Njegovi skromni i ponizni robovi poput 
Selmana Farisija, radijallahu anhu: 

„Robovi Milostivoga su oni koji po zemlji 
mirno hodaju...“ (El-Furkan, 63) 


U samilosti su bili poput okeana 

Samilost je jedna od najprepoznatljivijih karak- 
teristika časnih ashaba i sretnog stoljeća u kojem su 
živjeli. Sljedeći primjer pokazuje nam kakvi su bili 
njihova samilost i plemenitost: 

Hazreti Hasan, radijallahu anhu, jednom pri- 
likom je prošao pored neke bašče u Medini. Ispred 
bašče vidio je jednog roba, cmca, koji je u ruci držao 
komad hljeba. Jedan zalogaj je uzimao sebi, a drugi 
je davao psu koji je sjedio ispred njega. Na taj način 
je podijelio hljeb sa psom. 

- Mladiću, ko si ti? — upitao ga je hazreti 
Hasan. 

- Ja sam rob Ebana ibn Osmana! - rekao je. 

- Uredu. A čija je ovo bašča? 

- Ebanova! 

- Ne idi nikuda odavde dok se ne vratim! - reče 
mu Hasan i dodade: - Brzo ću ja... 

Hazreti Hasan, radijallahu anhu, odatle je otišao 
kod Ebana, vlasnika bašče i cmog roba. Od njega je 
kupio i bašču i roba, a potom se vratio u bašču. 

- Mladiću, kupio sam te od tvog vlasnika! — 
rekao mu je hazreti Hasan. 

Rob odmah skoči na noge i reče: 

- Vaša zapovijed je izvršna! Moja pokornost je 
Allahu, Njegovom Poslaniku i vama! 

Njegove iskrene riječi duboko ganuše hazreti 
Hasana, radijallahu anhu. 

- Mladiću, Allaha radi te oslobađam, a ovu bašču 
ti poklanjam! - rekao mu je. 

- Gospodine, ja ovu bašču poklanjam Onome 
radi kojeg ste me učinili slobodnim čovjekom! - 
odgovorio je crnac. (Ibn Manzur, Muhtesaru Tarihi Dimešk, 
VII, 25) 

Dakle, ovaj naizgled rob zapravo je bio sultan 
istinske spoznaje, jer je na samilost i plemenitost 
uzvratio plemenitošću i dobročinstvom. 

Jedan od učenjaka među tabi’inima, Abdullah 
ibn Mubarek, rahimehullahu te’ala, bio je izuzetno 
bogat čovjek. Krenuo je na hadž zajedno sa svojim 

prijateljima. Na putu su naišli pored jedne kolibe u 
kojoj su živjele dvije sirote djevojčice. Kada je vidio 
kako ove dvije sirotice kidaju meso uginule ptice 
da bi preživjele, Abdullah ibn Mubarek odluči da 
prekine putovanje. Od hiljadu dinara koje je imao kod 
sebe, samo je dvadeset odvojio za povratak do Merva, 
dok je ostatak novca utrošio za ove dvije djevojčice. 
Kada su ga prijatelji upitali: 

- Zašto si tako postupio? 

- Zato što je to vrjednije od ovogodišnjeg hadža! 
- odgovorio je . 53 

Dok je Rebi’ ibn Hejsem, rahmetullahi alejhi, 
klanjao namaz, neko mu je ukrao konja vrijednog 
dvadeset hiljada dirhema. Umjesto da krene za lopo- 
vom, Rebi’ je nastavio skrušeno klanjati. Čuvši za 
ovaj veliki gubitak, njegovi prijatelji dođoše i počeše 
ga tješiti, ali im on reče: 

- Ja sam lopova mogao stići, ali sam u tom 
trenutku bio zauzet mnogo važnijim i meni dražim 
poslom! 

Neko od prisutnih poče proklinjati lopova, ali ga 
on spriječi, rekavši: 

53 Vidi: M. Said Hatipoglu, islamiyat, III, 3, Temmuz-Eylul 1999, 

© s.13, ‘ilk Sufilerin Hadis-Siinnet Anlayi§i Uzerine’. 

- Smiri se, meni niko nije učinio nasilje! Čovjek 
kojeg proklinješ učinio je nasilje samom sebi. Nem- 
ojte da mu činimo novo nasilje kao da mu njegovo 
nasilje nije dovoljno! (Vidi: Babanzade Ahmed Nalm, Islam 
Ahlahnm Esaslari, str. 85-86.) 

Pjesnik o tome kaže: 

Mu ’minima priskoči u pomoć sa milošću 

A mulhidima pokaži svoju samilost! 

Sretna zajednica prvih generacija muslimana bila 
je samilosna čak i prema životinjama i biljkama, jer su 
samilost usvojili od Poslanika milosti, sallallahu ale- 
jhi ve sellem. Kada je jednom prilikom vidio čovjeka 
kako muze ovcu, plemeniti Pejgamber, alejhis-salatu 
ves-selam, rekao mu je: 

„ O čovječe, kada muzeš životinju, ostavi mlijeka 
i za njeno mladunče! “ (Hejsemi, VIII, 196) 

Ebu’d-Derda, radijallahu anhu, sreo je jednom 
prilikom ljude koji su prekomjemo natovarili svoje 
deve. Zbog težine tovara jedna deva nije mogla ustati 
na noge, pa je Ebu’d-Derda, radijallahu anhu, pritrčao 
i svojim mkama skinuo višak tovara. Kada se deva 
uspravila, on se obratio vlasnicima deva, rekavši: 

„Ако vam Allah Uzvišeni oprosti ovo uznemira- 
vanje i mučenje životinja, bit će to veliki oprost! Ja 

sam čuo Allahova Poslanika, sallallahu alejhi ve sel- 
lem, kako govori: 

- Allah Uzvišeni vam naređuje da se lijepo 
odnosite prema ovim životinjama koje ne mogu gov- 
oriti! Kada prolazite preko plodne zemlje, dopus- 
tite im da pasu i nahrane se! A kada prolazite 
preko sušnih i neplodnih predjela, nemojte se mnogo 
zadržavati, pričinjavajući im teškoću i štetu!“ (Ibn 
Hadžer, El-Metalibu ’l-alije, II, 226/1978.) 


Uživali su u praštanju radi Allaha 

Covjek treba mnogo praštati da bi i Allah njemu 
oprostio. Svako od nas ima mnogo grijeha koje 
smo počinili prema Allahu, ali isto tako i grešaka 
prema ljudima, a za koje se nadamo da će nam biti 
oprošteni. 

Hazreti Ebu Bekr, radijallahu anhu, stalno je 
pomagao siromaha po imenu Mistah. Kada je saznao 
da je i on bio među onima koji su učestvovali u širenje 
potvore na hazreti Aišu, radijallahu anha, zakleo se da 
neće više pomagati njemu i njegovoj porodici. Kada 
im je hazreti Ebu Bekr, radijallahu anhu, uskratio 
svoju pomoć, Mistah i njegova porodica pali su u 
očaj i beznađe. Uzvišeni Allah u vezi s tim objavio 
je sljedeći ajet: 

„Neka se čestiti i imućni među vama ne zak- 
linju da više neće pomagati rođake i siromahe, 
i one koji su na Allahovu putu rodni kraj svoj 
napustili; neka im oproste i ne zamjere! Zar vam 
ne bi bilo drago da i vama Allah onrosti? A Allah 
prašta i samilostan je.“ (En-Nur, 22) 

Nakon što je objavljen ovaj ajet, Ebu Bekr 
Es-Siddik, radijallahu anhu, rekao je: 

„Svakako, ja želim da mi Allah oprosti!", a nakon 
toga je učinio otkup (kefaret) za prekršenu zakletvu, 
te nastavio činiti dobro kao što je i ranije činio. (Vidi: 
Buhari, Megazi, 34; Muslim, Tevbe, 56; Taberi, Tefsir , II, 546.) 


Hazreti Alija, radijallahu anhu, imenovao je 
Malika ibn Harisa za namjesnika Egipta i tom pri- 
likom mu dao pismenu zapovijed u kojoj vidimo 
kakvo je bilo poimanje opraštanja kod časnih ashaba. 
U zapovijedi je bilo zapisano sljedeće: 


,,Ne posmatraj ljude kao da su krdo divljači! 
Prema njima gaji u srcu ljubav, samilost i lijepo 
mišljenje! To je zbog činjenice što su ljudi tvoja braća 
po vjeri ili su, kao i ti, ljudska bića po stvaranju! 
Ljudi mogu pogriješiti, mogu biti iskušani. Pruži ruku 
pomoći onome koji padne na iskušenju, jer ako želiš 
da Allah oprosti tebi, oprosti i ti ljudima, pređi preko 
njihovih nedostataka i budi samilostan prema njima! 

Nemoj se kajati lcada oprostiš nekome i nemoj se 
radovati lcada kažnjavaš!“ 54 

Isam ibn Mustalik pripovijeda o zapanjujućoj 
samilosti i opraštanju časnih ashaba: 

„Došao sam u Medinu - kaže on - i ugledao 
Hasana ibn Alija ibn Ebi Taliba, radijallahu anhu- 
ma. Zadivili su me njegova ljepota, gracioznost i 
dostojanstvo, ali to nisam ispoljio zbog zlobe koju 
sam gajio prema njegovom ocu. Štaviše, njegova 
pojava raspirila je plamen zavisti u mom srcu. Rekao 
sam mu: 

- Nisi li ti Ebu Talibov sin? 

- Da! odgovorio je. 

Tada sam počeo psovati i njega i njegovog oca, 
vrijeđajući ih koliko sam više mogao. Međutim, 
Hasan (radijallahu anhu) posmatrao me je blago, 
pogledom punim samilosti. Potom je proučio „Euzu i 
Bismilu", a nakon toga i sljedeći kur’anski ajet: 

„(Poslaniče, moj!) Ti sa svakim - lijepo! Traži 
da se čine dobra djela, a neznalica se kloni! A 
ako šejtan pokuša da te na zlo navede, ti potraži 
utočište kod Allaha, On uistinu sve čuje i zna. 
Oni koji se Allaha boje, čim ih sablazan šejtanska 

54 Muhyiddin Seydi £elebi, Buhari ’de Yonetim Esaslari, Hazirl - 

уап: Dr. Mehmed Erdogan, Istanbul, 2000. Str.47. 

dodirne, sjete se, i odjednom dođu sebi.“ (El-A’raf, 
199-201) 

Poslije toga mi je rekao: 

- Pokušaj biti odmjeren! Traži oprosta i za mene 
i za sebe! Ukoliko ti je potrebna pomoć, mi ćemo ti 
pomoći, ukoliko ti treba konačište - mi ćemo te sa 
zadovoljstvom ugostiti, a ukoliko tražiš da te uputimo 
na pravi put, potrudit ćemo se da te usmjerimo pravim 
putem! 

Nakon ovih njegovih riječi osjetio sam duboko 
kajanje u srcu, a koje je i Hasan primijetio na mom 
licu. Zato mi je proučio sljedeće ajete: 

„Ја vas sada neću koriti, Allah će vam opros- 
titi, od milostivih On je najmilostiviji.“ (Jusuf, 92.) 
Poslije toga me upitao: 

- Jesi li ti iz Sama? 

- Da! — rekao sam. 

Tada je izrecitovao stihove u kojimaje spomenuo 
uznemiravanja koja je doživio od stanovnika Sama. 
Poslije toga mi se obratio ljubazno, rekavši: 

- Dobro nam došao! Allah ti podario zdravlje i 
pomogao te! Ako imaš neku potrebu, ne stidi se, već 
nam reci šta ti treba! Kaži što imaš na duši i vidjet 
ćeš da smo, inšaallah, mnogo bolji nego što ti misliš 
o nama! 

Naspram ovako lijepog ahlaka Zemlja mi je 
postala tijesna bez obzira koliko je bila prostrana. 
Pomislih u sebi: „Kamo sreće da se rascijepi tlo na 
kojem stojim, pa da propadnem u njega i nestanem!" 
Žumo sam se rastao s njim, izgubivši se iz njegovog 
vida. Nakon našega susreta niko mi nije bio draži od 
Hasana i njegovog oca, Alije ibn Ebi Taliba, radijal- 
lahu anhuma.“ (Vidi: Kurtubi, Tefsir, komentar sure A’raf, 
201.ajet) 

Čovjek je biće koje je jako osjetljivo na 
dobročinstvo. Iz tog razloga Uzvišeni Allah kaže: 

„Dobro i zlo nisu isto! Na zlo dobrim uzvrati, 
pa će ti dušmanin tvoj odjednom prisni prijatelj 
pOStati.“ (Fussilet, 34) 

Navedeni događaj ukazuje nam na činjenicu da 
lijep ahlak uvijek doprinosi lijepom ishodu i rezul- 
tatu. Dakle, opraštanje ljudima omogućava nam da 
pridobijemo srca ljudi i demonstriramo lijepo vla- 
danje (ahlak). 

Mejmun ibn Mihran, rahmetullahi alejhi, bio 
je jedan od učenih tabi’ina koji su bili jako privrženi 
ibadetu Allahu Uzvišenom. Jednom prilikom došli su 
mu gosti. Mladić (rob) koji ih je posluživao jelom, 
spotaknuo se i srušio posudu sa toplom hranom koja 
se prosula po Mejmunu i opekla ga. U tom trenutku 
ga obuzela srdžba, ali mladić, koji se bijaše jako 
uplašio, reče: 

„Gospodine, postupi u skladu zapovijedi 
Uzvišenog Allaha: „..koji srdžbu savlađuju .." 55 

- Uredu, postupit ću! - rekao je Mejmun, već 
smiren. 

- Ispuni zapovijed - reče mladić, citirajući nas- 
tavak ajeta: ,,i koji ljudima praštaju!“ 

- Oprostio sam ti! - reče Mejmun. 

Ovoga puta mladić je proučio posljednji dio 
navedenog ajeta: 

- „А Allah voli dobročinitelje!“ 

- Evo činim ti dobro! - reče Mejmun. - 
Oslobađam te radi Allahovog zadovoljstva! (Kurtubi, 
IV, 207, u komentaru sure Ali Imran, 134. ajet) 5 ^ 


Povjerljivost i iskrenost preuzeli su od 
povjerljivog i iskrenog Vjerovjesnika, 
sallallahu alejhi ve sellem 

Poslije osvojenja Mekke, na Hunejnu je zapli- 
jenjena velika količina ratnog plijena, od kojeg je 
Resulullah, sallallahu alejhi ve sellem, mnogo udije- 
lio nekim Kurejšijama kako bi njihova srca pridobio 

55 Ali Imran, 134. 

56 U nekim predanjima navodi se da je umjesto Mejmuna bio 
Dža’fer Sadik, rahimehullah. 

za islam. To je zasmetalo mladim ensarijama, pa oni 
rekoše: 

- Ovo je zaista čudno! Sa naših sablji još uvijek 
kaplje njihova krv, a plijen se dijeli njima. 

Kada su njihove riječi stigle do Resulullaha, sal- 
lallahu alejhi ve sellem, on ih sakupi i reče: 

- O ensarije, kakve su ovo riječi koje su stigle 
do mene? 

Oni su pognuli svoje glave, rekavši: 

- Takve kakve su stigle do tebe! 

Prenosilac ovog hadisa, Enes ibn Malik, radijal- 
lahu anhu, kaže: „Oni nisu laž govorili!“ (Muslim, 
Zekat, 134) 

Hazreti Enes, radijallahu anhu, kazao je: 

„Тако mi Allaha, od ovoga što govorimo nismo 
sve čuli od Allahova Poslanika, sallallahu alejhi ve 
sellem (jer smo hadise prenosili jedni od drugih), ali 
nikada nismo govorili laž jedni drugima.“ (Hejsemi, 

Medžmeu’z-zevaid, I, 153) 

Na ovakvom ahlaku čak su im i neprijatelji 
zavidjeli, prihvatajući istinitim njihov govor. Na 
kraju Bitke na Uhudu vođa neprijateljske vojske, Ebu 
Sufjan, povikao je: 





Potpunost morala u sretnoj zajednici ashaba 




- Omere! Zaklinjem te Allahovim imenom, reci 
mi da li smo ubili Muhammeda? 

- Niste, tako mi Allaha, niste ga ubili! — odgovo- 
rio je hazreti Omer. - On sada sluša tvoj govor! 

- Ti si za mene čovjek čije su riječi ispravnije i 
bolji si čovjek od našeg Ibn Kami’a koji tvrdi da je 
ubio Muhammeda! (Ibn Hišam, III, 45; Vakidi, I, 296-297; 
Ahmed, I, 288; Hejsemi, VI, 111) 

U ovom primjeru vidimo veličanstven prizor 
povjerenja u riječi ashaba Allahovog Poslanika, sal- 
lallahu alejhi ve sellem. Naime, jedan mušrik ima 
više povjerenja u riječi muslimana protiv kojeg se 
bori svojom sabljom, nego u riječi mušrika koji se 
bori zajedno s njim u istom bojnom redu. Iz istog 
primjera možemo zaključiti da čovjek smatra vri- 
jednom i cijeni karaktemu ličnost, imajući potpuno 
povjerenje u nju. 

Kada je skupina ljudi iz Jemena došla kod 
Pejgambera, sallallahu alejhi ve sellem, zamolili su 
ga, rekavši: 

- Pošalji s nama nekoga ko će nas poučavati sun- 
netu i islamu! 

Pejgamber, sallallahu alejhi ve sellem, uzeo je za 
ruku Ebu Ubejdeta ibn Džerraha, radijallahu anhu, 
i rekao: 

- Ovo je povjerenik (emin) ovoga ummeta! (Mus- 
lim, Fedailu’s-sahabe, 54; Ahmed, III, 146) 

I ovaj slučaj potvrđuje činjenicu da su ispravnost 
i povjerljivost dvije vrline zbog kojih se postiže pohv- 
ala plemenitog Pejgambera, alejhis-salatu ves-selam. 

U darežljivosti i brizi o drugima bili su poput 

blagoslovljenog vjetra 

Časni ashabi su od Allahovog Poslanika, sal- 
lallahu alejhi ve sellem, usvojili vrline pohvalnog 
ahlaka među kojima se ističu darežljivost i briga o 
drugim ljudima. Džabir ibn Abdullah, radijallahu 
anhu, kazao je: 

,,Ne poznajem nijednog imućnog muhadžira ili 
ensariju, a da nema svoj vakuf.“ (Ibn Kudame, El-Mugni, 
V, 598) 

Ibn Hazm je rekao: 

„Abdullah ibn Omer, hazreti Fatima i drugi 
ashabi-nekaje Allah zadovoljannjima! - iza sebe su 
ostavili mnoge vakufe u Medini. To je očiglednije od 
Sunca i više nego poznata činjenica." (M.Abduh Jemani, 
Fatimetu’z-Zehra, Bejrut, 1996., str. 330) 

Veliki muslimanski vojskovođa, Halid ibn Velid, 

© radijallahu anhu, uvakufio je svoje cjelokupno oružje 

i pancire za borbu na Allahovom putu. (Vidi: Buhari, 
Zekat, 49, 33, Džihad, 89; Muslim, Zekat, 11) 

Jednomprilikom Ubejdullah ibn Abbas, radijal- 
lahu anhuma, krenuo je na put sa svojim oslobođenim 
robom. Dok su putovali kroz pustinju u daljini su 
vidjeli kuću nekog bedevije (beduina). Ubejdullah 
reče svom saputniku: 

- Sta misliš da svratimo do one kuće? Možda nas 
domaćin ugosti, a možda i prenoćimo kod njega? 

I oni krenuše. Hazreti Ubejdullah, radijallahu 
anhu, bio je krajnje ljubazan, dostojanstven i otmjen 
čovjek. Kada ga je bedevija ugledao, ne krijući zado- 
voljstvo i radost, reče svojoj supruzi: 

- Danas nam je došao veoma ugledan gost! 

Bedevija ih je lijepo smjestio a potom je otišao 
do svoje supruge. 

- Imamo li hrane da pripremimo večeru za naše 
goste? - upitao ju je. 

- Nemamo! Jedino što imamo je ovca koja nam 
daje mlijeko, a ono je izvor života za našu kćer! - 
odgovorila je. 

- Ovcu moramo zaklati! 

- Zar želiš ubiti svoju kćer? - povikala je. 

- Čak i kada bi ona umrla, ovcu moramo zaklati! 
- rekao je odlučno. 

Nakon tog razgovora bedevija je uzeo nož i, 
uhvativši ovcu, počeo recitovati stihove: 

O komšije moje, ne budite mi kćer! 

Jer, ако je probudite, gorko će zaplakati 

i iz ruke moje nož mi oteti! 

Potom je zaklao ovcu i pripremio njeno meso 
za večeru gostima. Ubejdullah ibn Abbas, radijallahu 
anhuma, čuo je razgovor između bedevije i njegove 
supruge. Kada su ujutro krenuli dalje, Ubejdullah 
reče svom saputniku: 

- Koliko imamo novca? 

- Pored potreba za putovanje, imamo pet stotina 
dinara. — rekao je. 

- Daj ih bedeviji! - zapovjedio je Ubejdullah. 

- Subhanallah! Daješ mu pet stotina dinara, a on 
je za tebe zaklao ovcu koja vrijedi pet dirhema? 

- Teško tebi! Tako mi Allaha, on je darežljiviji 
od nas! Mi dajemo jedan dio od onoga što posjedu- 
jemo, a on je dao cijeli imetak! Dao nam je prednost 
nad sobom i svojim djetetom, pokazavši veliku ple- 
menitost! 

Kada je Muavija, radijallahu anhu, čuo za ovaj 
slučaj, kazao je: 

- Svaka čast Ubejdullahu! Pokazao je čiji je sin i 
U kojoj kući je odrastao. (Ibn Esir, Usdu’l-gabe, III, 543; Ibn 
Asakir, Tarihu Dimešk, XXXVII, 483-484) 

Ubejdullah je sin Poslanikovog amidže Abbasa, 
neka je Allah zadovoljan obojicom! 

Hazreti Aiša, radijallahu anha, supruga 
Allahovog Poslanika, sallallahu alejhi ve sellem, jed- 
noga dana bila je zapostila kada je neki siromah poku- 
cao na njena vrata, tražeći nešto za jelo. U njenoj kući 
nije bilo ničega osim jednog malog somuna. Ženi 
koja ju je služila rekla je: 

- Daj mu somun! 

- Ali to je jedina hrana koju imaš za iftar! - rekla 
je ova. 

- Daj mu somun! - rekla je odlučno hazreti 
Aiša. 

Kasnije je sluškinja kazivala: „Nakon što mi 
je hazreti Aiša zapovjedila da somun dadnem onom 
siromahu, pred večer nam neko donese komad pečene 
ovce. Hazreti Aiša, radijallahu anha, pozva me i 
reče: 

- Izvoli, jedi! Ovo je ukusnije od tvog somuna! 
(Malik, Muvetta, Sadaka, 5) 

Ibn Oraer, radijallahu anhu, nije htio jesti ako 
za sofrom nema neko siroče (jetim). Prenosi se da 
je prilikom svakog jela zajedno s njim sjedilo jedno 
siroče. (Vidi: Buhari, El-Edebu’l-mufred, br. 136; Ebu Nuajm, 
Hil’je, I, 299) 

Hasan El-Basri, rahimehullah, jedan od poznatih 
tabi’ina koji je učio od mnogih ashaba, kazao je: 

„Sjećam se takvog vremena u kojem su mus- 
limani jutrom govorili: ‘Ukućani moji, pazite na 
svoju siročad (jetime), siromahe u vašoj okolini i 
na svoje komšije!“ Vaši dobri brzo su vas napustili, 
a vaš ahlak se svakim danom pogoršava..." (Buhari, 
El-Edebu ’l-mufred, br. 139) 


Bili su daleko od rasipništva 

Akil ibn Ebi Talib, radijallahu anhu, prenosi da 
je Resulullah, sallallahu alejhi ve sellem, rekao: 

,,Za abdest je dovoljan jedan mudd, a za gusul 
jedan sa ’ 57 vode. “ 

Neko od prisutnih reče: 

- Nije nam dovoljno toliko vode! 

- Toliko vode bilo je dovoljno boljem od tebe 
i onome čija je kosa bila gušća od tvoje! - rekao je 


57 Jedan ,,sa’“ iznosi 3,328kg, odnosno četiri ,,mudda“. 

Akil, r.a., aludirajući na Resulullaha, sallallahu alejhi 
ve sellem. (Ibn Madže, Taharet, 1) 

Kesir ibn Ubejd, radijallahu anhu, oslobođeni 
Ebu Bekrov rob i Aišin brat po mlijeku, pripovijeda: 

„Otišao sam kod majke pravovjernih, Aiše (radi- 
jallahu anha), pa mi ona reče: 

- Sačekaj malo vani dok ušijem odjeću! 

- Majko pravovjernih, - rekao sam - kada bih o 
tome ispričao svijetu, rekli bi da si škrta! 

- Gledaj ti svoja posla! Onaj ko ne odijeva staro, 
neće imati ni novo odijelo! - odgovorila je. (Buhari, 
El-Edebu ’l-mufred, VIII, 50) 











„ Vi u Allahovom Poslaniku iniate 
divan uzor (usvetu ’l-hasene)... “ 

(El-Ahzab, 21) 


DRUSTVENI ZIVOT U 
SRETNOJ ZAJEDNICI 

ČASNIH ASHABA 

Pridavali su važnost islamskom odgoju 

Resulullah, sallallahu alejhi ve sellem, nastojao 
je da se u svakoj prilici zajednica njegovih časnih 
ashaba obrazuje i odgaja. Naprimjer, za otkup zaro- 
bljenih mušrika u Bitki na Bedru zatražio je da svaki 
od njih poduči desetoro medinske djece čitati i pisati. 
Škole (mektebi) u kojima su zarobljenici, kao i drugi 
učitelji, podučavali djecu čitanju i pisanju nazvani su 
,,Kuttab “. 58 

U tom periodu otvoren je veliki broj škola (kuttab) 
u kojima su djeca podučavana čitanju, pisanju i islam- 
skim propisima . 59 Naravno, časni ashabi su i svoje 
kuće učinili školama (mektebima). Kako je prostor na 
sofama Poslanikove džamije bio tijesan i ograničen, jer 


58 Vidi: M.Hamidullah, Islam Peygamberi, I, 141. 

59 A. Šelebi, Tarihu ’t-terbijjeti ’-islamijje, Kairo, 1960, str.38-39. 

su tu boravili i obrazovali se „ashabu suffe“, u nekhn 
kućama u Medini otvorene su škole koje su nazvane 
,,Daru’l-kurra“ (Kuća učača). Prenosi se da je dio ili 
čak cijela kuća Mahreme ibn Nevfela korištena kao 
škola Kur’ana. U toj školi učitelj je bio Abdullah ibn 
Ummi Mektum, radijallahu anhu . 60 

Resulullah, sallallahu alejhi ve sellem, uzeo je 
jednog od zarobljenika iz plemena Hevazin i predao 
ga hazreti Aliji, radijallahu anhu, rekavši: 

- Poduči ga Kur’anu! (Ibn Esir, Usdu’l-gabe , VII, 
105; Ibn Hadžer, El-Isabe, IV, 292.) 

U trgovini su uspostavili pravičnost i 
transparentnost 

Džerir ibn Abdullah, radijallahu anhu, jedan 
od poznatih ashaba Allahovog Poslanika, sallallahu 
alejhi ve sellem, došao je jednom prilikom na pijacu 
da kupi konja. Za konja koji mu se bio dopao vlasnik 
je tražio pet stotina dirhema. Džerir mu je rekao da za 
njegovog konja može platiti šest stotina dirhema, pa 
čak i do osam stotina dirhema. Rekao mu je tako, jer 
ovaj nije bio svjestan kolika je vrijednost njegovog 
konja. Neko od prisutnih reče: 

60 Kettani, Teratib, I, 56; Ibn Abdilberr, El-istiab, I, 247; Makr - 
zi, El-Mevaidu ve’l-i’tibaru bi’z-zikri’l-hitati ve’l-asar, Kairo, 
1270, II, 362. 

- Zašto povećavaš cijenu konja na osam stotina, 
kada si ga mogao kupiti za pet stotina dirhema? 

Džerir, radijallahu anhu, dao je veličanstven 
odgovor, rekavši: 

- Mi smo se zakleli na vjernost Allahovom 
Poslaniku, sallallahu alejhi ve sellem, da nikoga 
nećemo varati u trgovini ! 61 

U sretnom stoljeću Resulullah, sallallahu ale- 
jhi ve sellem, i njegove pravedne halife (hulefa-i 
rašidin: Ebu Bekr, Omer, Osman i Alija, r.anhum) 
kontrolisali su pijace i trgovačku robu s namjerom 
da se spriječi nepravda i onemogući nedozvoljena 
zarada. Također, zabranjivali su da se u čaršijama 
formira poseban stalež trgovaca koji bi posjedovali 
povlaštene pozicije preko kojih bi dirigovali tržištem. 
Poslanik, alejhis-salatu ves-selam, naredio je da se 
sruši šator nekog trgovca koji je htio da ima posebno 
mjesto na pijaci . 62 


Postali su poznati po bratskoj ljubavi 

Kada ne bi vidio nekog od svojih ashaba tri 
dana, Resulullah, sallallahu alejhi ve sellem, pitao bi 
za njega, pa ukoliko bi bio daleko - činio bi dovu za 


61 Ibn Hazm, El-Muhalla , Kairo, 1389, IX, 454. 

62 Semhud, Vefa , Kairo, 1327., I, 540. 

njega, ukoliko bi bio u lcući - posjetio bi ga, a ako 
bi bio bolestan - došao bi da ga vidi i zamolio bi za 
njegovo ozdravljenje . 63 

Allahov Poslanik, sallallahu alejhi ve sellem, 
poslije Hidžre je uspostavio ,,bratstvo“ između 
muhadžira iz Mekke i ensarija iz Medine. Ensarije su 
pokazale neviđeno gostoprimstvo i požrtvovanost za 
svoju braću. Svaka muslimanska porodica u Medini 
primila je u svoju kuću jednu porodicu iz Mekke. 
Ugovor o bratstvu koji su obostrano prihvatili podra- 
zumijevao je da zajedno rade i privrjeđuju, a potom 
da bratski dijele prihod i zaradu. 

Štaviše, časne ensarije su višak svoje zemlje 
dali Allahovom Poslaniku, sallallahu alejhi ve sel- 
lem, s namjerom da tu zemlju među njima podijeli. 
Ensarije se nisu zadovoljile samo time, nego su htjeli 
da podijele s njima i svoje bašče: 

- Allahov Poslaniče! - rekli su. — Želimo da naše 
palmovike podijelimo s braćom muhadžirima! 

Međutim, to Resulullah, sallallahu alejhi ve 
sellem, nije prihvatio, nakon čega ensarije rekoše 
muhadžirima: 

- Vi se brinite o palmovicima i navodnjavajte ih, 
a plodove ćemo podijeliti! 


63 Hejsemi, Medžmeu ’z-zevaid, II, 295. 

Nakon što je i Resulullah, sallallahu alejhi ve sel- 
lem, prihvatio njihov prijedlog, obje strane su rekle: 

- Čuli smo i pokoravamo se! (Buhari, Hars, 5) 

Nakon berbe, časne ensarije bi stavljali hurme 
na dvije gomile. Na jednoj bi bilo više, a na drugoj 
manje hurmi. Na ovoj drugoj, manjoj, gomili ispod 
hunni bi stavljali palmine grane tako da je izgledala 
veća od prve gomile. Kada bi pitali muhadžire koju 
će gomilu izabrati, oni bi izabirali manju gomilu, s 
namjerom da braći ensarijama pripadne više hurmi. 
Međutim, na taj način bi upravo oni dobili veći dio, a 
ensarije manji. (Vidi: Hejsemi, X, 40) 

Kada je Resulullah, sallallahu alejhi ve sel- 
lem, htio da dodijeli ensarijama imanja Bahrejna, 
oni pokazaše neuobičajenu brigu za svoju braću 
muhadžire, rekavši: 

- Allahov Poslaniče, prihvatamo pod uvjetom da 
se i našoj braći muhadžirima dodijeli isto! 

Na to im je Resulullah, alejhis-selam, odgovo- 
rio: 

- Ako nećete, onda budite strpljivi dok me ne 
sretnete (pored Havd-i Kevsera), jer će vas poslije 
mene pogoditi sebičnost (vlastodržaca koji će vas 
zapostavljati U odnosu na druge). (Buhari, Menakibu’l- 
Ensar, 8) 

Ustvari, ova lijepa osobina ensarija predstav- 
lja viši stepen od darežljivosti i plemenitosti, a to je 
vrlina koja se naziva ,,Isar“, što znači da više voliš 
svome bratu nego sebi. Ensarije su više voljeli braći 
muhadžirima nego samima sebi, premda su i sami 
bili u potrebi. Uzvišeni Hakk je zbog toga pohvalio 
ensarije, rekavši: 

„I onima koji su Medinu za življenje izabrali 
i domom prave vjere još prije njih je učinili; oni 
vole one koji im se doseljavaju i u grudima svojim 
nikakvu tegobu, zato što im se daje (od plijena), 
ne osjećaju, i više vole niima nego sebi. mada im 
ie i samima notrebno . A oni koji se očuvaju lako- 
mosti, oni će, sigurno, uspjeti. Oni koji poslije njih 
dolaze - govore: Gospodam naš, oprosti nama i 
braći našoj koja su nas u vjeri pretekla i ne dopusti 
da u srcinta našim bude intalo zlobe prenta vjernici- 
та; Gospodaru naš, ti si, zaista, dobar i milostiv!“ 
(El-Hašr, 9-10) 

U sretnom stoljeću nisu samo ensarije posjedova- 
li takav ahlak, nego i svi čestiti vjemici (mu’mini). 
Uzvišeni Hakk sve njih je pohvalio . 64 

„I hranu su davali - mada su je i sami željeli - siromahu i siročetu 
i sužnju. ‘Mi vas samo za Allahovu ljubav hranimo, od vas ni 
priznanja ni zahvalnosti ne tražimo! Mi se Gospodara našeg bo- 
jimo, onog Dana kada će lica smrknuta i namrgođena biti.” I njih 
će Allah strahote toga Dana sačuvati i blaženstvo i radost im 
darovati.“ (Ed-Dehr, 8-11) 

Bratstvo koje je Pejgamber, sallallahu alejhi ve 
sellem, uspostavio među svojim ashabima bilo je 
izraženo i na putovanjima kao i kod kuće. Kada bi 
kretao u vojni pohod, Pejgamber, alejhis-selam, od 
dvojice braće bi uzimao jednog, dok bi drugog ostav- 
ljao da se brine o objema porodicama i brani Medinu 
od eventualnog napada . 65 

Poimanje bratstva u sretnom vremenu ashaba 
veoma poučno izražava hazreti Alija, radijallahu 
anhu, sljedećim riječima: 

„Postoje dvije blagodati od kojih ne znam koja 
me više obraduje. Prva je kada mi neko dođe sa 
potrebom, nadajući se da mu ja mogu pomoći i kada 
od mene iskreno zatraži pomoć. Druga blagodat 
jeste kada mi Allah Uzvišeni omogući da ispunim 
potrebu svoga brata ili da mu olakšam. Da otklonim 
nedaću brata muslimana, draže mi je nego da 
posjedujem cijeli svijet ispunjen srebrom i zla- 
tom.“ (Ali El-Mutteki, Kenzu’l-ummal, VI, 598/17049) 

Da bi učvrstio bratske veze među djecom, 
Enes ibn Malik, radijallahu anhu, savjetovao ih je, 
govoreći: 


65 M.Ali Kapar, Hz. Muhammed’in Mii$riklerle Miinasebeti, Ista - 

„Djeco moja, ugostite jedni druge i udjeljujte 
poklone jedni drugima, jer će to najviše povećati 
ljubav među vama.“ (Buhari, El-Edebu’l-mufred, broj: 595) 

Dok je Abdullah ibn Abbas, radijallahu anhu- 
ma, boravio u itikafu u Poslanikovom mesdžidu, 
došao mu je neki čovjek, nazvao selam i sjeo pored 
njega. Ibn Abbas, r.anhuma, upita ga: 

- Brate, vidim da si tužan i zabrinut! 

- Da, amidžiću Allahova Poslanika, sallallahu 
alejhi ve sellem! - rekao je. - Zabrinut sam, jer taj 
i taj ima pravo kod mene, a govorim ti radi časti i 
ugleda vlasnika tog kabura (tj.Allahova Poslanika, 
s.a.v.s.) da nisam u stanju platiti dug! 

- Želiš li da razgovaram s njim? — upitao ga je 
Ibn Abbas. 

- Ako želiš! ? 

Abdullah ibn Abbas, radijallahu anhuma, odmah 
je krenuo prema izlazu iz mesdžida, pa kada poče 
oblačiti obuću, pridošlica mu reče: 

- Zašto izlaziš iz mesdžida, zar si zaboravio da 
si u itikafu? 

- Nisam (zaboravio)! Čuo sam poštovanog vlas- 
nika ovog kabura, koji se nekoć rastao s nama ... - i u 
tom času iz Abdullahovih očiju potekoše suze. - Čuo 

® sam ga kada je rekao: 

- Ko se potrudi da ispuni potrebu svoga brata i 
riješi njegovu nedaću, to mu je vrjednije od boravka 
u itikafu deset godina. A onaj ko boravi u itikafu 
jedan dan radi Allahovog zadovoljstva, Allah između 
njega i Džehennema stvori tri hendeka čije rastojanje 
svakog od njih iznosi koliki je prostor između isto- 
ka i zapada. (Bejheki, Šu’abu’l-iman, III, 424-425; Hejsemi, 
Medžmeu’z-zevaid, VIII, 192) 

Spominjući bratsku ljubav među ashabima, 
Abdullah ibn Omer, radijallahu anhuma, rekao je: 
,,Mi smo vidjeli takva vremena u kojima niko od 
nas nije smatrao srebro i zlato vrjednijim od brata 
muslimana. Danas smo u takvom vremenu u kojem 
nam je srebro i zlato draže od brata muslimana. Cuo 
sam Allahovog Poslanika, sallallahu alejhi ve sellem, 
kada je rekao: 

- Koliko je samo komšija koji će na Sudnjem 
danu tužiti svoje komšije, govoreći: ‘Ja Rabbi, ovaj 
moj komšija zatvarao je svoja vrata i uskratio mi 
svoju pomoć i dobročinstvo. н ‘ (Buhari, El-Edebu ’l-mufred, 
br. 111; Hejsemi, X, 285.) 


U njihovom društvu vladala je uljudnost, 
pristojnost, ljubaznost i elegancija 

Jedna od osobenosti zajednice u sretnom stoljeću, 
u kojoj su živjeli Allahov Poslanik, alejhis-selam, i 

njegovi časni ashabi, bila je rasprostranjena uljud- 
nost, pristojnost i ljubaznost koju su ukazivali jedni 
prema drugima. Oni nisu bili ljubazni i nježni samo 
u međusobnim odnosima, nego su bili takvi i prema 
životinjama, pa čak i prema biljkama. 

Vrhunac njihovog lijepog vladanja dolazio je 
do izražaja u vrijeme hadža, kada bi časni ashabi 
odijevali bijele ihrame, u kojima kao da bi poprimili 
nježnost meleka. Vjernici i vjemice su u tavafu, sa’ju i 
prilikom stajanja na Arefatu bili daleko od griješenja, 
bestidnog govora, prepirke i ružnih postupaka. U 
hodu bi gledali ispred sebe, koračajući smireno i dos- 
tojanstveno, čuvajući svoj pogled od gledanja desno 
i lijevo. 

Dok bi bili u ihramima ne bi lovili divljač, lovci- 
ma ne bi pokazivali na lovinu, ne bi uništavali zele- 
nilo, kidali listove na drveću. U ovom periodu privre- 
menih zabrana svi oni su bili jako pažljivi u pogledu 
sumnjivih i zabranjenih stvari. Radi Stvoritelja su 
bivali blagi, samilosni i pažljivi prema stvorenjima. 
Nisu uznemiravali nikoga, ali nisu ni sebe dovodili 
u situaciju da budu uznemiravani. Ljubaznost i pris- 
tojnost među njima bili su na svom vrhuncu, a vri- 
jednosti islamskog ahlaka bile su svalcodnevnica u 
njihovom životu. 

Allahov Poslanik, sallallahu alejhi ve sellem, od 
svojih časnih ashaba je zahtijevao da budu pažljivi 

čak i prema svojim životinjama u pogledu njihovog 
zdravlja i čistoće, zapovijedajući im da odstranjuju od 
njih prljavštinu i prašinu . 66 

Seevade ibn Rebi’, radijallahu anhu, prenosi 
nam jedan veličanstven primjer nježnosti, kazujući: 

„Ušao sam kod Allahovog Poslanika, sallallahu 
alejhi ve sellem, i zamolio ga za pomoć. Naredio je 
da nam se dodijeli nekoliko (od tri do deset) deva, a 
potom rekao: 

- Kada se vratiš kući, reci ukućanima neka ure- 
dno daju hranu i lijepo se ophodeprema životinjama! 
Naredi im da podrežu njihove papke, a kada ih muzu, 
neka budu nježni prema njima i ne ranjavaju njihova 
vimena. “ (Ahmed, III, 484; Hejsemi, V, 168, 259; VIII, 196) 

Resulullah, sallallahu alejhi ve sellem, Medinu-i 
Munevveru i njenu okolinu je proglasio haremom (tj. 
svetom ili nepovredivom, o.pr.), a potom je rekao: 

- Zaštićeno rastinje u HaremuAllahovogPoslan- 
ika ne smije da se siječe, a njegove grane ne smiju se 
udarati štapovima! (U slučaju potrebe za lišćem kao 
hranom za životinjama,) stabla se mogu lagahno 
zatresti. (Ebu Davud, Hadž, 95-96/2039). 





66 Vidi: Hejsemi, IV, 66-67. 

Ebu Du’šum El-Džuheni, rahmetullahi alejhi, 
prenosi od svoga oca, a ovaj od svog djeda da je 
rekao: 

„Resulullah, sallallahu alejhi ve sellem, vidio 
je jednog bedeviju kako štapom udara po granama 
drveta, obarajući listove na zemlju. Ashabima u svom 
društvu je rekao: 

- Dovedite mi onog bedeviju, ali budite blagi 
prema njemu, da se ne preplaši! 

Kada su ga doveli, Allahov Poslanik, sallallahu 
alejhi ve sellem, reče mu: 

- Bedevijo, nemoj listove skidati udarajući po 
granama drveća, nego ih blago savij i protresi! 

Prenosilac hadisa kaže: „Као da sad gledam 
listove na bedevijinoj glavi!“ (Ibn Esir, Usdu’l-gahe, VI, 
378) 

Allahov Poslanik, alejhis-salatu ves-selam, u 
svakoj prilici je poučavao svoje ashabe blagosti, 
milostivosti i ljubaznosti. Za biljke je rekao: 

- Nema nijedne korisne biljke koja niče iz zem- 
Ije, a da pored nje nema melek koji je čuva svojim 
krilima, sve do žetve. Onoga ko takvu biljku gazi i 
uništava melek proklinje. (АН El-Mutteki, III, 905/9122) 

Posjedovali su stid i čednost 

U sretnom stoljeću muškarci i žene posjedovali 
su stid, čednost, pristojnost i ljubaznost. Oni su 
u cijelosti ispunjavali Božiju zapovijed sadržanu u 
Kur’anu: 

„(Poslaniče!) Reci vjernicima neka obore 
poglede svoje i neka vode brigu o stidnim mjestima 
svojim; to im je bolje, jer Allah, uistinu, zna ono 
što oni rade. A reci vjernicama neka obore poglede 
svoje i neka vode brigu o stidnim mjestima svojim; 
i neka ne dozvole da se od ukrasa njihovih vidi išta 
osim onoga što je ionako spoljašnje, i neka vela 
svoja spuste na grudi svoje; neka ukrase svoje 
ne pokazuju drugima, to mogu samo muževima 
svojim, ili očevima svojim, ili očevima muževa 
svojih, ili sinovima svojim, ili sinovima muževa 
svojih, ili braći svojoj ili sinovima braće svoje, ili 
sinovima sestara svojih, ili prijateljicama svojim, 
ili robinjama svojim, ili muškarcima kojima nisu 
potrebne žene, ili djeci koja još ne znaju koja su 
stidna mjesta žena; i neka ne udaraju nogama 
svojim da bi se čuo zveket nakita njihova koji 
pokrivaju (i da bi privukle pažnju svojim mirisom). 
I svi se Allahu pokajte, o vjernici, da biste postigli 
ОПО što Želite.“ (En-Nur, 30-31) 

Kada su objavljeni ovi ajeti, hazreti Aiša, radi- 
jallahu anha, kazuje da su sahabijke odmah ispu- 




&=Г~* 


Sretna zajednica ashaba 


nile Allahovu zapovijed: „...uzele su svoje ogrtače, 
rasjekle ih sa strane i njima se pokrile." (Buhari, Tefsir, 
24/12; Ebu Davud, Libas, 31-33/4102) 

Kada su objavljeni gore navedeni ajeti, Safija 
bint Sejbe kazuje da su ashabi došli svojim kućama 
i proučili ih svojim suprugama, kćerima, sestrama i 
rodbini. One su poslije toga uzele najvrjednije tkanine 
koje su posjedovale i od njih napravile ogrtače i mah- 
rame. Na taj način su potvrdile istinitost Allahove 
zapovijedi, a narednog jutra došle su na sabah-namaz 
pokrivene od glave do pete i poredale se u safove iza 
Allahovog Poslanika, alejhis-selam. (Ibn Kesir, Tefsir, 
Sura Nur, 31.) 

U sretnoj zajednici ashaba muškarci i žene čuvali 
su se bespotrebnog međusobnog miješanja, druženja i 
sjedenja. Nisu boravili zajedno i miješali sa osobama 
koje im nisu mahrem, osim onoliko koliko zahtijevaju 
svakodnevni životni poslovi i potrebe. U društvenim 
odnosima muškarci i žene bili su odmjereni i disci- 
plinovani, jer islam ima za cilj da preventivno zatvori 
sve puteve koji vode ka zabranjenim postupcima i 
pokuđenim oblicima ponašanja. Stoga su ashabi i 
sahabijke u svakodnevnom životu vodili računa o 
svom govoru i ponašanju, čuvajući svoje dostojan- 
stvo i ugled. 

Naprimjer, islam pridaje veliku važnost obav- 
ljanju namaza u džematu, i to zbog velike nagrade 

koja se obećava, međutim za žene je namaz vrjedniji 
u njihovim kućama. To je zbog činjenice što naša 
uzvišena vjera ima za cilj zaštititi ženu od miješanja 
sa muškarcima, ali isto tako i ne opteretiti je obav- 
ezom koja će otežati njen položaj u porodici, obzirom 
da je ona majka ili supruga. 

Allahov Poslanik, sallallahu alejhi ve sellem, 
rekao je: 

„Najbolji mesdžid za žene jeste ugao njihove 
kuće. “ (Ahmed, VI, 297) 

Međutim, Pejgamber, alejhis-salatu ves-selam, 
nije zabranio dolazak u džamiju ženama koje to žele 
i koje su u mogućnosti. Međutim, muslimanke koje 
dolaze u džamiju trebaju biti pristojne i izbjegavati 
miješanje sa muškarcima. 

Poslije namaza Allahov Poslanik, sallallahu ale- 
jhi ve sellem, čekao bi da se žene raziđu, a potom bi 
ustao sa svoga rnjesta. U tome su ga slijedilii njegovi 
ashabi. Posebno poslije sabah-namaza, žene bi odmah 
ustajale poslije (namaskog) selama i, umotane u svoju 
odjeću, vraćale se kućama . 67 

Resulullah, sallallahu alejhi ve sellem, pokazao 
je rukom na jednu kapiju u svom mesdžidu, rekavši: 

- Da ovu kapiju ostavimo za žene!? 


67 Vidi: Buhari, Ezan, 162-166. 

Nakon toga ashabi više nisu ulazili i izlazili na tu 
kapiju. (Ebu Davud, Salat, 53/571) 

Žene su dolazile na bajram-namaz, ali je njihovo 
mjesto za namaz bilo odvojeno od muškaraca. Poslije 
završene hutbe Allahov Poslanik, alejhis-salatu ves- 
selam, dolazio bi na mjesto na kojem su boravile žene 
i upućivao im savjete. (Buhari, Idejn, 7-8) 

Plemeniti Pejgamber, sallallahu alejhi ve sel- 
lem, jednom prilikom je izlazeći iz džamije vidio 
pomiješane žene sa muškarcima, a potom se obratio 
ženama: 

- Pomjerite se! Nemojte ići sredinom, nego po 
krajevima puta. 

Poslije toga žene su išle krajevima puta uz same 
zidove kuća, tako da su njihovi ogrtači zapinjali za 
zidove. (Ebu Davud, 167-168/5272) 

Kada je hazreti Aiša, radijallahu anha, u vrijeme 
Emevija vidjela kako se žene miješaju sa muškarcima, 
rekla je: 

,,Da Resulullah, sallallahu alejhi ve sellem, vidi 
kako se ponašaju ove žene, zabranio bi im da dolaze 
u mesdžid, kao što su i Izraelićani zabranili svojim 
ženama da dolaze u mesdžide.“ (Buhari, Ezan, 163) 

Na njihovim licima trajno je bio prisutan 

osmijeh 

Upitan je Suijan ibn Ujejne, rahimehullah 
(umro: 198.g. po Hidžri), o tome da li je sramota šaliti 
se s drugim ljudima, pa je odgovorio: 

„Šala ne samo da nije sramota, nego je Sunnet, 
jer je Allahov Poslanik, sallallahu alejhi ve sellem, 
rekao: 

- Ja se šalim, ali uvijek govorim istinu! (Nuvejri, 
Nihajetu’I-ereb jiJ'ununi’l-edeb, Kairo, bez godine izdanja, IV, 2) 

Dakle, šaliti se bez vrijeđanja drugih ljudi pred- 
stavlja Sunnet. Zato je veoma važno da se šalom 
zbližavaju, a ne da se razjedinjuju srca. 

Ibn Kajjim El-Dževzijje, rahimehullah (umro: 
751.g. po Hidžri), rekao je: 

„Allahov Poslanik, sallallahu alejhi ve sellem, 
šalio se s drugima, ali je uvijek govorio istinu. Znao 
je govoriti i u prenesenom značenju, ali je time 
izražavao samo istinu.“ (Ibn Kajjim El-Dževzijje, Zadu’l- 
me’ad, I, 58) 

Ashabi Allahovog Poslanika, alejhis-salatu ves- 
selam, bili su ljudi puni vedrine, živosti i veselosti. 
Znali su kako se treba vladati na određenom mjestu: po 
potrebi su govorili mudro, ponekad šaljivo, a ponekad 

ozbiljno. Njihov govor i vladanje bili su u hannoniji i 
skladu, daleko od svake vrste pretjerivanja. 

Bekr ibn Abdullah, rahimehullah, kazao je: 

„Ashabi Allahovog Poslanika, sallallahu alejhi 
ve sellem, znali su dobacivati jedan drugom lubenicu, 
ali kada bi pristupili nekom poslu, bili bi jako ozbiljni 
i odgOVOrni.“ (Buhari, Edebu ’l-mufred, br.266) 

Opisujući časne ashabe, Ebu Seleme ibn 
Abdurrahman, rahimehullah, kazao je: 

„Ashabi Allahovog Poslanika, sallallahu alejhi ve 
sellem, nisu bili tromi i lijeni. Na svojim sijelima bi 
citirali poeziju i prepričavali doživljaje iz predislam- 
skog perioda (džahilijjeta), ali kada bi preuzeli neku 
obavezu u pogledu islama, postajali bi krajnje ozbiljni 
i požrtvovani U tome.“ (Buhari, El-Edebu ’l-mufred, br.555) 

Sabit ibn Ubejd, rahimehullah, rekao je: 

„Nisam vidio nikoga dostojanstvenijeg na sijelu 
s ljudima, a niti prijatnijeg prilikom druženja u nje- 
govoj kući od Zejda ibn Sabita.“ (Buhari, El-Edebu’l- 
mufred, br.286) 

Jednom prilikom hazreti Omer, radijallahu 
anhu, vidio jenekog bedeviju kako brzo i kratko 
klanja namaz, a poslije namaza uči ovu dovu: 

„Gospodaru moj, vjenčaj me hurijama u 
Džennetu!“ 

Kroz šalu hazreti Omer mu je rekao: 

„Čovječe! Za tako nisku cijenu tražiš veliku 
nagradu?!“ (Nuvejri, Nihajetu ’l-ereb, IV, 3) 

Ebu Bekr Es-Sekafi, rahimehullah, prenosi da 
su ashabi na svojim sijelima učili Kur’an i recitovali 
poeziju. (Vidi: Kettani , Et-Teratib, II, 236) 

Ibn Abbas, radijallahu anhuma, na naučnim 
kružocima (halkama) poučavao je svoje učenike 
znanju iz Kur’ana i Hadisa. Nakon izlaganja obratio 
bi se prisutnima, rekavši: 

„Otvorite nam apetit šalom i stihovima (poezi- 
jom), jer duša se zamori kao što se zamori i tijelo.“ 
Poslije toga bi lično govorio o arapskim poslovicama, 
a kada bi vidio da su se slušatelji odmorili, opet bi se 
vratio izlaganju znanja. (Kettani, Et-Teratib, II, 237) 

Kada bi nešto govorio, na licu Ebu’d-Derda’a, 
radijallahu anhu, bio bi prisutan osmijeh. Jednoga 
dana njegova supruga mu reče: 

„Plašim se da te ljudi ne kritikuju zbog toga?“ 

Na ove njene riječi Ebu’d-Derda, radijallahu 
anhu, rekao je: 

„Kada bi Resulullah, sallallahu alejhi ve sellem, 
govorio, na njegovom licu bi uvijek bio prisutan 
OSmijeh!“ (Ahmed,V, 198, 199) 

Jedan od tabi’ina, Abdullah ibn Muhammed, 
rahimehullah, bio je veselog karaktera i sklon šali. 
Kada se njegova tetka, hazreti Aiša, radijallahu anha, 
razboljela bolešću od koje će kasnije i umrijeti, 
Abdullah je došao da je posjeti. 

- Majko! - rekao je. - Dao bih život za tebe! 
Kalco se osjećaš? 

- Tako mi Allaha, ovo je smrtna bol! - odgovo- 
rila je hazreti Aiša. 

- U tom slučaju, nije ništa važno? - reče on. 

Primijetivši da se Abdullah šali s njom, hazreti 
Aiša mu reče: 

- Ti nećeš odustati od ove svoje osobine!? (Ibn 
Sa’d, VIII, 76) 






ZAKLJUCAK 


Resulullah, sallallahu alejhi ve sellem, poslan je 
kao milost cijelom čovječanstvu i svim stvorenjima. 
Njegovim poslanjem, horizonte, koje je bila prekrila 
tama neznanja, obasjalo je svjetlo znanja i spoznaje. 
Čovječanstvo je dočekalo dugo očekivanu zoru sreće. 
Srca su osvijetljena, svijesti prosvijetljene a životni 
tokovi pročišćeni. Njegovim blagoslovom svijet 
je doživio svoje trajno proljeće. Čovjek je stekao 
zasluženu čast i dostojanstvo, vrline i dobročinstvo, 
istinu i socijalnu pravdu. Plemeniti Vjerovjesnik, ale- 
jhis-salatu ves-selam, poučio je čovječanstvo životu i 
tajni vječnosti. 

Resulullah, sallallahu alejhi ve sellem, odrastao 
je u društvu koje je bilo pismoneuko, ali je Knjiga 
koju je dostavio ljudima postala izvor svjetlosti svim 
bibliotekama svijeta. Ispunila je srca mudrostima i 
tajnama. Ova blagoslovljena Rnjiga dostavlja istine 
preko nmogobrojnih mihraba, minbera i ćursija. 


Vjerovjesnik milosti, alejhis-selam, otvorio je 
stranice knjige univerzuma. Postao je prevodilac 

zikra i tesbiha tajnih i nepoznatih jezika. Omogućio 
je ljudskom rodu da postigne ugled i čast nakon što je 
bio izgubio svoje dostojanstvo i počeo živjeti životom 
životinja. U srcima vjemika uspostavio je najljepši 
dvorac ispunjen ljubavlju prema njemu. 

Uzvišeni Allah je kroz ličnost Svoga Poslanika, 
alejhis-salatu ves-selam, demonstrirao model 
najljepšeg uzora za sve ljude. Preko njegove ličnosti 
čovječanstvu su demonstrirane vrline i vladanje 
(ahlak) kojima je zadovoljan Uzvišeni Hakk, a nje- 
gov Hadis (govor) i Sunnet (način života) postali 
su neprikosnoveni izvor za ispravnu vjeru i vječni 
uspjeh. 

Kada je upitana o njegovom vladanju (ahlaku), 
hazreti Aiša, naša majka, radijallahu anha, kazala je: 

„Njegov ahlak bio je Kur’an!“ (Muslim, Musafirin, 

139) 

Dakle, tokom cijeloga života je svojim stanjem 
i postupcima bio „živi Kur’an“. Kur’an-i Kerim koji 
je objavljen na njegovo čisto srce demonstriran je 
praktično kroz njegov život. Uzvišeni Halck o njego- 
vom lijepom ahlaku rekao je: 

„(Poslaniče!) Ti ćeš, sigurno, nagradu 
neprekidnu dobiti, jer ti si, zaista, najljepšeg ahla- 

© ka!“ (El-Kalem, 3-4) 

Dakle, Resulullah, sallallahu alejhi ve sellem, 
odlikovan je najljepšim ahlakom, a u tome su ga 
najdosljednije slijedili njegovi ashabi. Nakon ashaba, 
stoljećima su ga slijedili mnogobrojni Allahovi pri- 
jatelji - njegovi nasljednici u znanju i vladanju. 
Vjernici koji su spoznali vrijednost njihovog ahlaka 
i koji ih slijede u svome životu mogu postići njihov 
ahlak i ukrasiti se njihovim pohvalnim osobinama. 

Časni ashabi su svoja srca ispunili ljubavlju 
prema Allahovom Poslaniku, sallallahu alejhi ve sel- 
lem, i bili mu pokorni u svakoj prilici, što im je 
omogućilo da se ukrase njegovim ahlakom i zasluže 
pohvale Uzvišenog Hakka, koji u Kur’anu za njih 
kaže: 

„Allah je zadovoljan prvim muslimanima, 
muhadžirima i ensarijama i svima onima koji ih 
slijede u ihsanu, dobra djela čineći, a i oni su zado- 
voljni Njime; za njih je On pripremio džennetske 
bašče kroz koje će rijeke teći, i oni će vječno i 
zauvijek u njima boraviti. To je veliki uspjeh.“ 
(Et-Tevbe, 100) 

Mi nemamo mogućnost da budemo ashabi 
Allahovog Poslanika, alejhis-salatu ves-selam, ali 
možemo biti od onih vjemika „koji ih slijede u 
ihsanu“ do kraja svoga života, nastojeći da steknemo 
Allahovo zadovoljstvo. 

U stoljećima nakon časnih ashaba bilo je mnogo 
Allahovih prijatelja koji su na najljepši način demon- 
strirali ahlak Allahovog Poslanika, sallallahu alejhi 
ve sellem, i bili uzor muslimanima. Uzvišeni Hakk 
za njih kaže: 

„I neka se ničega ne boje i ni za čim neka ne 
tuguju Allahovi prijatelji! Oni koji budu vjerovali 
i koji se budu Allaha bojali.“ (Junus, 62-63) 

Da bismo imali udio u ovom uzvišenom ajetu, 
nema sumnje da je potrebno slijediti Allahove pri- 
jatelje. 

Casni ashabi i Allahovi prijatelji koji su usvojili 
moralne i duhovne vrijednosti od ličnosti Allahovog 
Poslanika, sallallahu alejhi ve sellem, kroz svoje 
živote su predstavili mnogobrojne vrline i vrijednosti, 
a koje predstavljaju potvrdu istinitosti njegovog posl- 
anstva. Jer, svaka ljepota i vrijednost kojom može biti 
ukrašeno jedno ljudsko biće predstavlja odraz pot- 
pune ljepote plemenitog Pejgambera, alejhis-salatu 
ves-selam. 

Mi, kao ummet Muhammeda Mustafe 
(Odabranog), sallallahu alejhi ve sellem, trebamo 
poput časnih ashaba i tabi’ina ispuniti svoja srca 
ljubavlju prema Allahovom Poslaniku, alejhis-selam, 
i truditi se da usvojimo njegov lijepi ahlak i ukrasimo 
se njegovim vrlinama. Bez obzira na činjenicu što je 
od sretnog stoljeća prohujao dugi vremenski period, 

u svojim životima trebamo nastojati oživjeti njegove 
vrijednosti i ljepote koje ne blijede. Na kraju, to 
trebamo učiniti zbog časti i sreće koja nam je data 
pripadnošću njegovom ummetu. 

Neka je hvala Uzvišenom Hakku koji nas je 
odlikovao time da pripadamo ummetu njegovog 
Voljenog Poslanika, sallallahu alejhi ve sellem, bez 
ikakve naše zasluge. Stoga, da bismo postigli nje- 
govu naklonost, koju je iskazao prema svojim sljed- 
benicima oslovljavajući ih riječima: „Моја braća!“, 
a koje nije vidio u ovosvjetskom životu, moramo se 
čvrsto držati njegovog svijetlog Sunneta i ukrasiti se 
njegovim lijepim ahlakom. 

Naravno, jezici nisu u stanju opisati istinske 
vrijednosti Allahovog Poslanika, sallallahu alejhi ve 
sellem, kao što ni razum nije u mogućnosti da istin- 
ski shvati i razumije njegove vrijednosti. Kao što 
nije moguće pretočiti okean u jednu čašu, isto tako 
nije moguće opisati, pobrojati i spoznati sve vrijed- 
nosti kojima je odlikovan plemeniti Poslanik, sallal- 
lahu alejhi ve sellem. Njega i njegove časne ashabe 
pokušali smo opisati u ovom malom djelu, koje 
predstavlja samo jedno malo zrnce odraza njihove 
besprijekome ljepote i potpunosti. 

Ja Rabbi! Omogući nam da usvojimo ljepote 
ahlaka Tvoga plemenitog Poslanika i oživi naša 
srca ljubavlju prema njemu, poput ljubavi bla- 

goslovljenih ashaba koji mu se obraćaše: „Dao bih 
i oca i majku za tebe, ja Resulallah!“.. 

Amin! 









SADRZAJ 


PREDGOVOR .5 

ZAJEDNICA U STOLJEĆU SREĆE.11 

Vjerovanja u periodu neznanja ponižavala su 

ljudsko dostojanstvo.12 

Ibadeti i međuljudski odnosi bili su podređeni 

ovosvjetskim interesima. 16 

Sačuvane moralne vrijednosti izgubile su svoj 

osnovni smisao. 17 

Velika mu’džiza Allahovog Poslanika: 

Časni ashabi.24 

Bili su potpuni uzor ljudima.25 

Šta su časni ashabi preuzeli od Resulullaha, 

sallallahu alejhi ve sellem?.27 

lslam se proširio brzinom svitanja zore.29 

Osjećanja su postala duboka.30 

Harmonija između razuma i srca.33 

Razmišljanja su postala duboka.36 

Tebllg - dostavljanje istine ljudima.36 

Držali su se čvrsto Kur’ana Casnog.39 

Faktori koji su usmjerili časne ashabe prema 
Kur’anu Casnom.41 

Cijeli svijet je zadivljen njima.43 

lslamski moral nije puko teoretisanje.44 

ZANOS IMANAU 

SRETNOJ ZAJEDNICIASHABA .49 

Nastojali su da budu što prije počašćeni islamom.. 50 

Za din i iman nisu žalili svoje živote.51 

Radi dina i imana činili su hidžru i borili 

se na Allahovom putu.58 

PRIVRŽENOST IBADETU U SRETNOM 

STOLJEĆU.65 

Nastojali su se da uvijek budu pod abdestom.65 

Namaz je bio svjetlo njihovih očiju.69 

Nisu izostajali iz džemata.73 

Zekat su draga srca davali.75 

Udjeljivanje imetka trajno je bilo prisutno 

u njihovom životu.81 

Spoznali su da nema ništa slično postu.86 

Živjeli su u želji da obave hadž i umru.90 






















Sadržaj 




Pridavali su veliku važnost stjecanju znanja iz 

časnog Kur’ana i svijetlog Sunneta.95 

Lijek su nalazili bereketom Kur’ana.104 

Cinili su istigfar u praskozorje (sehar).107 

Svoje ibadete su obavljali revnosno.112 

Natjecali su se u dobročinstvu.114 

Slijedili su svijetli Sunnet.116 

POTPUNOST MORALA U 

SRETNOJ ZAJEDNICIASHABA .127 

Bili su krajnje skromni i ponizni.129 

U samilosti su bili poput okeana.130 

Uživali su u praštanju radi Allaha.134 

Povjerljivost i iskrenost preuzeli su 
od povjerljivog i iskrenog Vjerovjesnika, 

sallallahu alejhi ve sellem.139 

U darežljivosti i brizi o drugima bili su poput 

blagoslovljenog vjetra.142 

Bili su daleko od rasipništva.146 

DRUŠTVENI ŽIVOT U SRETNOJ ZAJEDNICI 

ČASNIH ASHABA .151 

Pridavali su važnost islamskom odgoju.151 

U trgovini su uspostavili pravičnost i 
transparentnost.152 

Postali su poznati po bratskoj ljubavi.153 

U njihovom društvn vladala je uljudnost, 

pristojnost, ljubaznost i elegancija.159 

Posjedovali su stid i čednost.163 

Na njihovim licima trajno je bio 

prisutan osmijeh.167 

ZAKLJUČAK.171 

SADRŽAJ.177 

